
Manuscrisele se trimit d-lui C. Brătescu, profesor univer- 
sitar, Cernăuţi. 


Redacţia nu ia sub a sa răspundere nici una din opiniu- 

BISERICA SF. NICOLAE 


Catedrala oraşului Tulcea 


Printre edificiile publice mai de seamă din oraşul Tulcea 
se numără sf. biserică cu hramul „Sf. Nicolae“. Ea este situată 
în centrui oraşului şi ocupă o posițiune îruimoasă. 

Stilui Bee Legende cu al bisericilor din ţară, 
din jumătatea a doua a veacului trecut, — o deosebeşte mul: 
de celelalte biserici din Dobrogea, ridicate de pioşii creştini 
pe vremea stăpânirii turceşti. 

Această biserică de o construcţie solidă, având şi înălţime 
raare, este împodobită pe din afară cu 3 rânduri de cornişe, ce 
o încing în partea de sus ca nişte brâe, despărțite între ele prin 
diferite “ornamente în zidărie. 

Deasupra clădirei se înalță turnuri, în număr de 3, con- 
struite în lemn, acoperite cu tablă; cele 2 din față de asupra 
intrării îi slujesc de clopotniţe. 

Dreptul de a ridica biserici cu turnuri, oprit până atunci 
în tot cuprinsul împărăției turceşti, a fost îngăduit pentru primă 
oară Românilor din oraşul Tulcea printr'un firman al Sultanului. 

Această înaltă favoare împărătească a fost dată în urma 
intervenţiei lui Rezim-Paşa, Guvernatorul Dobrogei, după stă- 
ruințele fruntaşilor români puse pe lângă acest înalt demnitar, 
precum şi graţie sprijinului consulului francez Emil Langle şi a 
episcopului Dionisie, ambii reşedinţi în Tuicea. 

Fațada bisericii este inpodobită la mijloc cu chipul Sf. 
ierarch Nicolae, patronul bisericii, iar pe ambele laturi cu ale 
sfinților Sava Campoducele şi Nichita Romanul. Dedesubtul 
acestora se află întrarea în pridvorul bisericii, alcătuită din 3 
arcade, prinse într'o galerie de geamuri, în stejar şi înpodobită 
cu figuri. Alături de intrare, în fața- uşilor, în vitrine, se întinde 
o platformă lucrată în mosaic, mărginită cu mai multe rânduri 
de trepte lucrate în piatră cioplită. 

Pe frontispiciul fațadei, în spaţiul dintre cupole: se vede 
inscripţia săpată în piatră, în cuprinsul următor : 

lisus Hristos-Biruitor. Stăruitorii locaşului sfântului ierarch 
Nicolai: Vasile Nedelcu Gâscă, Preotul Dimitrie Luca, Mano- 
lache Sandu, Gheorghe P. Livadili i maister. Tulcea 5 Iunie 1865. 

Un grilaj în zăbrele de lemn, prins între stâlpi de zid şt 
aşezat pe un postament de piatră, împrejmueşte astăzi sfântul 
locaş, încadrându-l întrun loc întins; astfel biserica, privită în 
întregul ei, presintă o privelişte din cele mai plăcute. 

Interiorul bisericii atrage la prima vedere atenţiunea visi 
tatorului prin forma sa deosebită. Bolta, alcătuită din nume- 
roase sinuri, unele ovale, altele circulare, formate din arcade 
ce. plac vederei prin varietatea formelor şi a decorurilor, este 
susținută de ambele laturi de coloane mari de formă rotundă, în 
număr de patru, ce merg subțiindu-se domol spre vârf, armo- 
nizând cu aspectul general al interiorului. Pardoseala în între-- 
gimea ei este lucrată în mosaic. 

Plafonul, sinurile şi pereţii sunt pictaţi în ulei, cu chipurile 
sfinţilor în stil bizantin, despărțite între ele, ca podoabe, cu 
chenare în variate. forme geometrice. Intreaga lucrare interioară. 
a fost întocmită cu multă grije. 

Ca lucrări de seamă în interiorul bisericii sunt de însemnat: 
strănile, amvonul şi tâmpla. Mobilierul în stejar sculptat se: 
alcătueşte din tronul regal, tronul episcopal, din străni rânduite 
de a lungul pereţilor la ambele laturi ale bisericii, din strănile 
cântăreților şi din amvon, prins de una dintre coloane, la care 
urci pe o scară în spirală dusă pe lângă coloană. Tâmpla este 
lucrată în stejar şi înpodobită cu icoane pe deplin reuşite ca 
pictură şi sculptură. Această tâmplă este o imitație după modelul: 
celei dela Curtea de Argeş, cu oare cari mici modificări. Aspectul 
în întregime al tâmplei este frumos şi impunător. 

Lucrarea mobilierului şi a tâmplei s'a executat după planul 
dat de arhitectul Ministerului Cultelor, d-l Băicoianu, care a 
pus tot interesul ca lucrarea să fie cât mai reuşită, armonisând-o 
cu măreţia sfântului locaş. 

Odată cu punerea în lucru a mobilierului, interiorul bisericii 
a fost văpsit în ulei, zugrăvindu-se pe partea circulară de sub 
cupola centrală a boltei cei 4 Evanghelişti, iar sinurile de pe 
lângă altar cu câteva chipuri de sfinți. 

Lucrările de refacere au fòst făcute pe seama Ministerului 
Cultelor, după stăruințele puse de P. S. Episcop Partenie, l. 
Nenițescu prefectul județului, ş. a. Ele au costat suma de 
60.000 lei. 

Complectarea în întregime a zugrăvirei bisericii s'a făcut 
mai târziu, în a. 1905, după sfinţirea bisericii, de cunoscutul 
pictor Marinescu, care a indeplinit cu vrednicie sarcina ce şi-a 
luat, înpodobind-o cu decoruri bogate, picturi alese, armoni- 
sându-le cu pictura catapetesmei şi celelalte picturi existente, 
făcute anterior lucrării sale. 

Tot atunci s'a pictat şi peretele dela intrare cu chipurile: 
`M. S. Regelui Carol, MS Reginei Elisabeta, a P. S. Pimen, 

„chiriarhul eparhiei, toate executate în mărime naturală şi în 
condițiunile cele mai bune. 

Cu intrarea Dobrogei în posesiunea României (1878), bise- 
ricile din cuprinsul ei trecură sub autoritatea episcopului Dunărei 
de jos, P. S. Melhisedec, rânduindu-se ca protoierei la Tulcea 
iconomul Gh. Râşcanu, iar la Constanţa icon. N. Râşcanu. 

Instalarea celui dintâi s'a făcut în catedrala din Tulcea, 
în ziua de 24 April 1879, de cătră protoiereul lon Severin, delegat 
de episcopul Dunărei de jos, găsindu-se atunci ca slujitori ai 
bisericii preoţii D Luca și C. Palade, diacon Gh. Ghimpa, 
cântăreț Apostol Teodorescu, iar ca epitropi M. Petrescu şi V. 
Gâscă. Icon. Gh. Râşcanu a păstrat postul de protoiereu al 
judeţului şi de paroh al bisericii până la 29 Ianuarie 1893, data 
încetării sale din viaţă. 

După P. S. S. au urmat ca protoierei, în ordinea numirii lor, 
iconomii N. Ghiorghiu, I. Grigorescu, G. Niculescu (azi Ghe- 
nadie Episcop al Buzăului) şi Em. Bogatu, actualul protoiereu, 
care ocupă această demnitate dela 1909. 

Tulcea, aparţinând eparhiei Dunărei de jos, trecem. aci 
şi pe P. S. ierarhi, cari au păstorit credincioşii. creştini din 
Dobrogea: dela 1878 şi până astăzi, în ordinea succesiunei 
ler 

Primul episcop a fost P. S. Melhisedec Ştefănescu, trecut 
la 1879 la episcopatul din Roman, după care a urmat P. S. S. 
Iosif Ghiorghian (1879), P. S. S. Partenie-Clinceni (1886), P. 
S. S. Pimen Georgescu (1903), P. S. S. Nifon Niculescu (1909), 
P. S. S. Iacob Antonescu (1923), şi P. S. S. Cosma Petrovici 
Botoşeneanu (1924), chiriarhul de astăzi al episcopiei; iar la 
` Constanța, prin înființarea episcopatului, P. S. S. Ilarie, decedat 
de curând. 

Dintre aceşti P. S. Prelaţi, P. S. S. Iosif Ghiorghian a 
ocupat în urmă scaunul de Mitropolit Primat, iar P. S. S. Par- 
tenie Clinceni scaunul de Mitropolit al Moldovei şi Sucevei, 
succedându-i P. S. S. Pimen Georgescu, care se află şi astăzi 
în înaltă ierarhie de Mitropolit. 

Dela 1878 şi până astăzi s'au făcut donațiuni în bani şi 
obiecte îq natură pentru acoperirea lipsurilor de care avea nevoe 
biserica, precum şi pentru înfrumusețarea ei. Amintim aci dona- 
torii, cari au contribuit într'o măsură mai mare la avutul, buna 
stare şi înflorirea acestui sfânt locaş. 

In Septembrie 1879 Ministrul M. Cogălniceanu, vizitând 
oraşul, a oferit suma de 10.000 lei pentru tencuirea exteriorului 
bisericii. 

In a. 1882 s'a adunat, prin stăruința protoiereului Gh. 
Răşcanu, suma de 8.900 lei, cu care s'a procurat din Sachsen-Mei- 

ningen (Bavaria) 2 clopote cu postament de tuciu pentru 
această biserică. 

Incepându-se restaurarea bisericii (1897), lucrare care a 
durat până la 1900, s'a cheltuit de Ministerul Cultelor suma 
de 63.000 lei cu refacerea ei. ? 

La 1902 Primăria oraşului Tulcea a plătit 12.000 lei pentru 
vestminte preoțeşti ş. a. 

In anul 1909, după siăruințele parohului bisericii, icon. 
Zaharia Popescu, văduva lordana lanov a dăruit bisericii casele 
sale, d-na M. Marcof o evanghelie îmbrăcată în argint şi o 
sumă de bani pentru poleirea_sf. potir, iar la 14 Martie 1920 
d-l Seb. Teodbrescu, fost primar al Tulcei, a dăruit pentru sf. 
ptistol un chivot de argint poleit, închis în vitrine, în valoare 
de 12.000 tei şi un disc de argint poleit, în sumă de 1.500 lei. 

La 24 Noembrie 1922 s'a vărsat în casa epitropiei 8.000 
lei, sumă colectată de d. Căpitan al Portului, Gh. Nistor, pentru 
facerea grilajului-la biserică. 

Aceste donațiuni, făcute de persoanele amintite mai sus, 
sunt de toată lauda şi pot servi ca pilde vrednice' de imitat. 

Pe lângă aceste daruri, avutul bisericii sa mărit, după 
sfințirea ei (29 Mai 1990), şi cu alte diferite odoare, icoane, 
sieşnice mari de alamă, candelabre luxoase de preţ, candele 
de preț, vestminte scumpe, covoare, bibliotecă ş. a. prin neo- 
bosita stăruinţă a vrednicilor ei parohi, iconomii N. Ghiorghiu 
şi Zaharia Popescu. 

Faptele lor de bine vorbesc îndeajuns. 


Războiul dn 1916 a lăsat urme adânci de distrugere în 
această parte a țării. Ocupaţiunea nefastă a Dobrogei de către 
armatele dușmane, pomenită în acte de violențe sălbatice ne 
mai auzite, a nimicit tot ce geniul culturei şi civilizaţiei româ- 
neşti a creiat şi a clădit cu multă stăruință şi trudă pe cale 
materială şi morală, în această provincie, dela anexarea ei, 
ruinând starea de înflorire la care ajunsese cu atâtea sacrificii 
mari ; cotropitorii mau cruțat nimic în calea lor şi nici măcar 
sfintele locaşuii de închinăciune, în deosebi ale Românilor. 

Aceeaşi soartă a trebuit să sufere şi catedrala oraşului de 
pe urmele acestor năvălitori vremelnici. 

Până la acea dată, această biserică se găsea în starea cea 
mai bună, după cum am descris-o. 

După 'ce a fost jefuită de multe lucruri preţioase, salvându- 
se numai acele ce au fost ridicate în grabă, la refugiu, de paro- 
hul ei, spre a nu cădea ca pradă năvăiitorilor, grilajul de lemn 
ce înprejmuia biserica a fost ars, frumosul parc cu arbori dis- 
trus, bazaltul din jurul ei risipit, iar tot terenul parcului brăzda: 
de tranşee adânci. 

In această stare de plâns am regăsit-o la reocuparea 
Dobrogei. 

După revenirea noastră în Dobrogea, toată atenţiunea auto- 
rităţilor a fost îndreptată la refacerea clădirilor ruinate, neapărat 
necesare instalării ' serviciilor publice, amânându-se începerea 
lucrărilor de restaurare a acestui sf. locaş. 

Prin grija comunităţilor streine, de diferite culturi, bisericile 
lor au fost refăcute în scurt timp, înfățişând un contrast față 
de catedrală, care rămăsese în aceeaşi Stare de dărăpănare, în 
care am găsit-o după războiu. 


Vedere panoramică a oraşului Tulcea cu catedrala Sf. Nicolae 


Părăsirea ei a provocat adânci nemulțumiri populaţiei de 
origină română, văzând starea de inferioritate ce i se creiază 
faţă de cele lalte biserici ale comunităţilor streine din localitate. 

Din fericire, dorința populaţiunei a fost realisată nu după 
mult timp. Autorităţile locale au luat măsuri pentru repararea 
bisericii şi a împrejmuirei ei. 

Comisiunea interimară a oraşului, în frunte cu preşedintele 
ei, d. Grigore Musculiu, terminând seria refacerei localurilor 
publice, pendinte de ea, şcolile, primăria, uzina de apă, repa- 
rarea străzilor şi alte lucrări mari, a pus în lucrare înprejmuirea 
bisericii, în locul celei distruse în timpul ocupaţiunei, înzestrând-o 
cu un grilaj de lemn, aşezat pe un soclu masiv de piatră 
mozaic, cu feţele rostuite cu mortar de ciment şi cu stâlpi de 

cărămidă aparentă, cu rosturi cimentate, dând astfel un aspect 
plăcut clădirei. 

Toată lucrarea de înprejmuire cu piatră, în lungime de 224 m., 
a costat pe comună suma de 226,188 lei; tot odată s'a nivelat 


şi curtea bisericii, făcându-se un început deltransformare a ei "mn" 


parc, iar eforia bisericii a reparat cu fondurile ei proprii exte- 
riorul bisericii, în întregime, revăpsindu-l, tot ast-fel tabla de pe 
acoperiş, dinpreună cu cupolele, revăpsindu-le. 

Astfel biserica aceasta, de o construcţie solidă şi cu un 
aspect frumos prin forma ei arhitectonică, se află astăzi, spre 
bucuria şi mulțumirea enoriaşilor ei, restaurată şi în aceeaşi stare 
înfloritoare cum se găsea înainte de 1916, graţie solicitudinei 
comunei şi a epitropiei respective. 

Peripeţiile prin care a trecut acest sfânt locaş meritând 
a fi cunoscute, le descriu aici, făcând un scurt istoric după da- 
tele culese dela persoanele de încredere, care au luat parte la 
evenimentele petrecute dela începerea clădirii bisericii şi până 
la terminarea ei. 

Clădirea s'a început în anul 1862 şi s'a terminat în anul 1865 
cu banii adunaţi dela pioşii creştini, de către o mână de Români 
doritori de a împodobi oraşul cu un locaş măreț de închină- 
ciune, unde să înalțe în voie rugile către Dumnezeu în graiul! 
părintesc. 

In fruntea Românilor stăruitori pentru adunarea. fondurilor 
şi ridicarea bisericii amintim pe Costache Boambă, Petru Hagi 
lon, Mihalache Petrescu, V. Nedelcu Gâscă, fraţii Sotireşti, 


Gheorghe Uzumtoma, Dragnea Mungiu ş. a. 


Astfel se învederează că sentimentul religios şi dragostea 
pentru limba strămoşească a fost tare nu numai la Românii din 
Țară, ci şi la fraţii lor de peste Dunăre, stabiliți pe vremuri în 
Dobrogea din most strămoşi şi legaţi de aceste locuri, fiind 
nevoiţi apoi să trăiască printre neamuri străine de limbă, aşe- 
zate aci mai târziu şi să trăiască sub stăpânirea străinilor de 
altă lege. 

In anul 1867 M. S. Regele Carol, pe atunci Domnitor, tre- 
când pe Dunăre la Constantinopol pentru învestitură şi fiind 
invitat de Muteseriful (Guvernatorul) Dobrogei, Rezim-Paşa, cu 
reşedinţa în Tulcea, s'a oprit să viziteze oraşul. 

M. Sa a fost primit în chip strălucit, dându-i-se onorurile 
cuvenite unui suveran. Locuitorii români au fost vestiți din vreme 
despre această vizită de către Rezim-Paşa. 

In fruntea notabililor români se prezintară M. Sale d-nii 
C. Boambă, A. Stoianovici şi M. Petrescu, rugându-L să vizi- 
teze biserica română. M. Sa primi bucuros această învitaţie şi, 

„însoţit de Rezim-Paşa şi întreaga suită, vizită biserica, se inte- 


„resă de aproape de mersul lucrărilor şi mulțumi notabililor ro- 

mâni că au izbutit să înalțe un aşa de frumos locaş, oferindu-le 
şi 100 galbeni pentru continuarea lucrărilor, un potir frumos de 
argint poleit cu aur, cu accesoriile sale, care sunt în păstrarea 
bisericii şi astăzi, aşa că Majestatea Sa este trecut în registrul 
bisericei ca ctitor fondator al ei. 

Dragostea cea mare pe care o arăta Rezim-Paşa pentru 
creştini, stăruințele puse pentru obţinerea firmanului prin care 
se acordă Românilor în mod escepţional dreptul de a construi 
biserică cu turnuri, se atribue faptului că acest paşă a fost năs- 
cut din mamă creştină. Copilăria a petrecut-o la Atena şi la 
tatea de 15 ani fu dus la Constantinopol şi mai târziu a fost 
trimis de tatăl său, un paşă cu multă vază, la studii la Paris, 
unde îşi complectă învăţătura. 

Reîntors în patrie, nu după mult timp fu trimis la Tulcea, 
ca guvernator al Dobrogei. Aci câştigă în curând simpatia 
populaţiei, prin firea sa blândă, educaţia aleasă şi prin sprijinul 
ce l-a dat populaţiunei creştine, în toate înprejurările. 

In anul 1868, biserica fiind terminată şi tencuită pe dină- 
untru, a fost deschisă, dar în curând, ivindu-se neînţelegeri între 
ctitori, ea fu închisă. 

In anul 1872, după înfiinţarea exarhatului bulgar, începură 
rivalităţile dintre Mitropolitul bulgar Grigorie din Rusciuc, care 
vizita des Tulcea şi episcopul grec Dionisie din Tulcea. 

Cauza acestor neînțelegeri a fost tendința Mitropolitului 
bulgar de a-şi întinde supremaţia asupra bisericilor române din 
Dobrogea, având ca ţintă mărirea veniturilor din darea obici- 
muită a bisericilor. 

Mitropolitul Grigorie reuşise pentru moment să atragă în 
partea sa mai multe biserici române, însă cea mai mare parte 
dintre ele refuzară să se supună autorităţii sale spirituale, înainte 
de a se pronunţa ctitorii bisericii române din Tulcea, aşteptând 
ca începutul să se facă de catedrală şi în urmă să se pronunţe 
şi ele, îndeplinind hotărârea luată. 

Această dorință nestrămutată a celor mai multe biserici 
române din Dobrogea sili pe Mitropolitul Grigorie să pună toată 
stăruința pe lângă ctitorii bisericii Sf. Nicolae din Tulcea să se 
desfacă de Episcopatul grec şi să-l recunoască pe S. Sa de Şef 
al lor spiritual. 

Persoanele cele mai influente din colonia bulgară interve- 
niră cu stăruinţe mari şi Chiar presiuni în favoarea Mitrop. Gri- 
gorie pentru realizarea ambiţiunii Sale, pe lângă ctitorii bisericii 
române din Tulcea. 

Aceste stăruințe avură în parte efectul lor. Neînţelegerile 
începură între ctitori. O parte dintre ei şi anume acei cari izbu- 
„tiseră să deschidă o şcoală românească în curtea bisericii şi 
aduseră din Ţară ca învățător pe d-l C. Andrian, recunoscură 

ca şef al bisericii pe Mitrop. Grigorie, cu atât mai mult că 
Episcopul Dionisie se opuse la cererea lor, neîngăduindu-le 
să deschidă şcoală românească. 

In fruntea ctitorilor, cari refuzaseră să se supue Mitropo- 
litului Grigorie se aflau d-l C. Boambă, N. Stoianovici, V. Ne- 
delcu-Gâscă şi M. Petrescu. 

După cererea partizanilor săi, Mitrop. Grigorie obţinu deia 
autorităţile turceşti închiderea bisericii până la aplanarea neîn- 
țelegerilor dintre ctitori. 

In acest timp unul dintre ctitori, V. Nedelcu, a fost întem- 
nițat, învinuit fiind că se împotriveşte să dea seamă de socote- 
lile bisericii. Ceilalţi ctitori însă rămaseră nesupăraţi, fiind sub 
protecţii streine. 

„Nesupunerea ctitorilor, cu toate amenințările autorităţilor 
turceşti, a avut urmări bune, căci bisericile române din Dobro- 
gea nu recunoscură autoritatea spirituală a Mitrop. Grigorie, ci 
‘continuarà mai departe a rămâne sub autoritatea chiriarhică a 
episcopului Dionisie. 

Inchiderea bisericii Sf. Nicolae a durat timp de 5 ani, până 
la intrarea armatelor ruseşti în Dobrogea, iar serviciul bisericesc 
urmă a se face în tot timpul acesta în mica şi vechea bisericuţă 
de lemn, din curtea catedralei, pe locul unde astăzi se află con- 
struit de comună un mic monument de marmoră, indicând sf. 
pristol. 

Această bisericuţă de lemn a fost înălțată de locuitorii ro- 
mâni veniţi din satele Beştepe şi Prislava şi aşezaţi în Tulcea, 
din cauza multor neajunsuri ce avură să sufere dela bandele de 
başibuzuci, mai ales în epoca din naintea războiului. 

După moartea episcopului Dionisie, Patriarhia din Cons- 
tantinopol rândui pentru scaunul vacant de episcop pe Mitro- 
politul Nichifor, intitulat Mitropolit de Carpaţi, care a jucat un 
rol însemnat în timpul războiului Ruso-Turc din 1877 în apă- 
rarea oraşului Tulcea şi carele, după anexarea Dobrogei, rămase 
în Tulcea. Guvernul român, luând în seamă bunele servicii fă- 
cute Românilor de acest prelat,i-a servito pensie până la moartea sa. 

După retragerea autorităţilor turceşti, pe timpul ocupaţiunei 
provizorii ruseşti a Dobrogei, Mitropolitul Nichifor crezu că a 
sosit timpul priincios pentru deschiderea catedralei Sf. Nicolae. 

In ajunul zilei de 8 Noembrie 1877 |. P. S. vizită pe cti- 
torii bisericii, favorabili cauzei ce urmărea şi le mărturisi inten- 
țiunea sa de a distruge sigiliile puse pe uşile bisericii şi de a 
oficia Sf. liturgie în biserica cea nouă; cu aceasta făcea un 
mare sacrificiu, de oarece îşi asuma răspunderea față de auto- 
ritățile ruseşti. 

Această intenţiune îndrăzneață a Mitropolitului, pornită din 
propria sa inițiativă, plăcu tuturor şi chiar în acea seară a fost 


adusă la cunoştinţa enoriaşilor celor mai de încredere, fără să 
se fi putut afla ceva de partida adversă sau de autorităţi. 

A doua zi se făcu serviciul religios în bisericuţa cea mică, 
în fața unei mari mulțimi de credincioşi şi, la un moment dat, 
apăru Mitropolitul în fața uşilor împărăteşti cu toate insignele 
arhiereşti, binecuvântă poporul şi porunci preoţilor să ridice 
sf. Antemis, iar poporului icoanele şi steagurile. Intr'o clipă po- 
vunca a fost îndeplinită. 

Mitropolitul, înconjurat de cler, se puse în fruntea poporului, 
şe îndreptă spre noua clădire a bisericii, rupse sigiliile, deschise 


Catedrala Sf. Nicolae din Tulcea 


uşile şi intră în biserica cea nouă, unde continuă serviciul litur- 
ghiei, fără să fi fost sfinţită după rânduiala bisericii ortodoxe. 
In timpul acesta o parte dintre credincioşi, inițiați din timp, 
dărâmară la pământ bisericuţa de lemn, acum părăsită. 
Guvernatorul rus Beloţercovici, înștiințat de cele petrecute, 
veni în grabă la fața locului, însoţit de o suită de poliţişti ruşi. 
El ceru epitropilor să-şi dea seama de vina ce şi-au luat dând 
voie să se rupă sigiliile şi pentru deschiderea bisericii. Primind 
însă răspunsul că vina este a Mitropolitului, care a făcut cu dela 
sine putere şi pe a sa răspundere acest gest, rămase nemulțumit. 
Atunci Guvernatorul somă, în fața altarului şi în auzul po- 
porului pe Mitropolit să-şi dea seama de îndrăzneaţa sa faptă, 
rupând sigiliile şi deschizând biserica, fără ştirea şi voia sa. 

La aceste cuvinte de somare, Mitropolitul răspunse cu multă 
energie că, fiind autoritate supremă bisericească, dispune de bi- 
serică cum crede de cuviință şi că acest drept şi putere îl are 
dela sf. Apostoli; apoi somă pe Guvernator să se retragă din 
fața sa. Această atitudine energică şi neaşteptată sili pe Guver- 
nator să se retragă la o parte, îngăduind continuarea serviciului 
sf. liturghii. 

După terminarea serviciului, Mitropolitul a fos invitat să 
se prezinte la sediul Guvernatorului. Aci, la imputarea Guverna- 
torului că afacerea bisericii s'ar fi putut deslega pe cale paci- 
nică şi liniştită cu consimțământui său, fără să fi fostnevoeca 
P. S. S. să recurgă la măsuri violente, Mitropolitul obiectă că el 
fiind recunoscut de Sinodul din Petersburg, a crezut că nu mai 
e nimerit să fie aplicate sigilii de un guvern necreştin pe o bi- 
serică, asupra căreia îşi întinde autoritatea sa spirituală şi că 
desbinările pe cale bisericească între credincioşi nu mai pot avea 
loc, fiind un guvern creştin. Aceste cuvinte chibzuite desarmară 
pe Guvernator şi-l liniştiră, iar deschiderea şi ocuparea bisericii 
rămase fapt îndeplinit. 

Ast-fel, prin curajul şi energia Mitropolitului Nichifor, pre- 
cum şi a Românilor cari l-au ajutat, biserica Sf. Nicolae a fost 
deschisă şi serviciul religios a continuat fără întrerupere. 

După anexarea Dobrogei, M. Cogălniceanu, pe atunci 
Ministru de interne, vizitând oraşul Tulcea şi fiind rugat de 
epitropii bisericii să vină în ajutorul acestui Sf. locaş pentru ten- 
cuirea exterioară a zidurilor bisericii, acoperirea ei cu tablă ş. a., 
a dispus să se dee suma de 10.000 lei pentru terminarea lucră- 
rilor. Banii au fost primiţi de epitropie şi utilizaţi în scopul 
amintit. R 

In anul 1881 Maj. Sa Regele Carol vizitând oraşul Tulcea, 
a dispus să se aducă iconastasul taberei din Furceni, care a 
fost instalati în catedrală, înlocuindu-se astfel vechile icoane 
aduse de Românii din satele Beştepe şi Prislava, cu prilejul mu- 
tării lor în târgul Tulcea. Aceste icoane au fost aşezate mai întâi în 
mica bisericuță de lemn, rădicată de ei în curtea catedralei 
şi despre care s'a vorbit mai înainte. 

După stăruinţele P. S. Episcop Partenie, Guvernul a hotărât 
restaurarea bisericii Sf. Nicolae. 

Lucrările au început în anul 1897 şi au durat până la 1900, 
în care timp serviciul religios a fost întrerupt, iar clerul bisericii 
a fost rânduit să oficieze serviciul pe rând la toate bisericile 
din oraş şi în deosebi în biserica bulgară cu hramul Sf. Gheorghe 

Restaurarea bisericii fiind aproape terminată, P. S. S. Par- 
tenie, în marea sa dorinţă de a vedea pe enoriaşii români iarăşi 
strânşi în locaşul sfânt al lor, a hotărât sfinţirea catedralei. 


Sfinţirea s'a făcut cu mare pompă în ziua de 29 Mai 1900, 
de cătră P. S. Episcop Partenie, asistat de un numeros cler, în 
prezența unui mare număr de credincioşi veniţi din, toate păr- 
tile, precum şi a autorităţilor locale, civile şi militare, învitate 
ia această serbare solemnă. Ast-fel pentru prima dată biserica 
aceasta a fost sfințită în anul 1900. 

In amintirea acestui fapt s'a pus o placă de marmoră, care 
se vede aşezată în peretele pridvorului, la intrarea în biserică şi 
pe care stă săpat în litere de aur istoricul pre scurt al bisericii, 
în cuprinsul următor: 


„In numele Tatălui şi al Fiului şi al Sf. Duh, Amin. Acest 
sfânt locaş cu patronul sf. lerarch Nicolae, din oraşul Tulcea, 
s'a clădit în anul 1865 în timpul stăpânirii turceşti, alăturea de 
vechea bisericuţă, al cărei monument se află încă în ființă în 
partea despre Nord, de cătră creştinii micei colonii române; 
iar în ziua de 8 Noembrie 1877, începându-se serviciul Utrenie: 
în bisericuţa veche, Prea Sfinţitul Mitropolit Nichifor, arhiereul 
după vreme, a ridicat sf. Antemis şi l-a dus în biserica aceasta 
nouă, unde a săvârşit sf. liturghie, fără ca biserica să îi fost ter- 
minată sau sfințită, după regulele sfintei noastre biserici orto- 
doxe. Acum, sub domnia glorioasă a M. S. Regelui Carol I, în 
al 34-lea an al Domniei şi Dinastiei Sale şi sub păstoria Ar- 
hierească a P. S. S. D. D. Dr. Partenie S. Clinceni, episcop 
respectiv al eparhiei Dunărei de jos, s'a început reparația radi- 
cală în 1897, de cătră Guvernul român, presedat de cătră d-l 
D. A. Sturdza şi continuat de cel presedat de Gh. Gr. Canta- 
cuzino, prefect al judeţului fiind d-l loan Neniţescu, protoiereul 
judeţului! N. Ghiorghiu, Preşedintele Tribunalului d-l loan Do- 
xescu, epitropi d-nii loan Donea, Brutus Cotovu, Mihail Petrescu, 
şi s'a sfinţit acest sf. locaş în 29 Mai, anul mântuirei 1900“, 

In fruntea inscripțiunei se află marca ţării şi marca eparhiei. 

Astăzi catedra cu hramul sf. Nicolae se află, spre bucuria 
tuturor şi lauda Domnului, în starea pe care am arătat-o. 

Din descrierea făcută aci, înţelegem greutăţile prin care a 
trecut această biserică până la restaurarea ei deplină, precum şi 
jertfele mari pe care le-au făcut înaintaşii noştrii pentru ridica- 
rea şi înflorirea ei. 

De asemeni se învederează că sufletul Românului a rămas 
pretutindeni acelaşi, chiar atunci când vitregia vremurilor l-a silit 
să trăiască veacuri întregi sub stăpânirea noroadelor de alt neam 
şi lege. 

Credinţa în legea strămoşească a fost deapururea pentru 
Români mângâierea în vremuri de restrişte, stânca de rezistenţă 
la uneltirile vinovate, pavăza naţionalităţii păstrătoare de limbă 
şi datine moştenite dela străbuni şi nădejde într'un viitor mai bun. 

Marii ierarhi şi dascăli ai bisericii naţionale româneşti 
ca Varlam, Veniamin Kostache, Stamati, Andrei Saguna, Scribanii 
ş. a, au încălzit în trecut cu predicile şi învăţăturile lor sufletul 
poporului român, întreținând în el focul sacru al iubirii de neam, 
lege şi Țară. 

Biserica deci a avut în totdeauna înrâurire mare asupra 
sufletului Românului, din care a izvorât acea dragoste nețărmuită 
de lege şi moşie. 

Tăria şi salvarea noastră va fi şi în viitor Biserica. 

Trecutul să ne fie de pildă şi pe viitor. 


Brutus Cotovu 
fost senator, Tulcea 

MARAN ATA! 


— Cela ce nu iubeşte pre Domnul nostru lisus Hristos, 
să fie anatema: Maran ata ! (sf. Pavel: „Către Corintieni, 
1, XVI, 22). 

— Şi iarăşi va să vie cu mărire, să judece viii şi 
morții (Crezui). 

— Les deux mois syriagues Maran ata, „le Seigneur 
va venir“, étaient le mot de reconnaissance des chrétiens 
entre eux. (Ernest Renan: „Saint Paul“, c. XIV). 


Erà şi-atuncea piebe frământată 

De lupte, de dureri, de umiiinţi... 
Călcâiul Romei na fost niciodată 
Prielnic înăscutei năzuinţi 

A neamurilor spre neatârnare, 

lar pumnui ei, pe-un nesfârşit cuprins 
Poruncitor — vae victis! — eră'ntins 
Să-şi ia numai tributul cât mai mare 
Și numai să despoae pe învins. 


Dar plebea, resemnată și blajină, 
Găsea mândriei sale un suport 
In veacurile pline de lumină, 

In gloria trecutului ei mort; 

Şi ea îşi stăpânea, tăcut, fiorui 
Revoltei din adânc ce-o frământă 
Şi, plină de nădejde, aşteptă, 
Ştiind că va veni Mântuitorul 
Cu'mpărăţia Lui: — Maran ata ! 


Cum, după-o noapte neagră, aurora 
Inseninează cerul mohorât, 

Așa şi El, nădejdea tuturora, 

In vălmășagul vieţii coborât, 


E tii, E 


Ne-a învățat poruncile iubirii, 

Me-a luminat cu vorba-i, ne-a'ncălzit, 
A răspândit îndemnul înfrățirii 

Şi ne-a deschis cărarea mântuirii, 
lar noi, nemernicii, — L-am răstignit. 


De-atunci de mii de ori pământu'n spaţiu 
A dat ocol şi s'a rostogolit, 

Şi noi, stăpâni pe dânsul, cu nesaţiu 
Oceanul şi văzduhul am robit; — 

Şi totuşi soarta bestiei umane 

tu s'a schimbat nimic din ce-a fost eri: 
Aceleaşi gânduri şi porniri profane, 
Aceleaşi sfâşieri, aceleaşi rane, 

Aceiaşi svârcolire în dureri. 


Nelegiuirea zi cu zi sporeşte, 
Măcelui şi ruina s'au întins, 
Blestemul lui Adam ne urmăreşte, 
Un Cain e în fiecare ins; 

Sin destrămarea asta necurmată 
Noi ne simțim cu sufletul pustiu : 
Nici o scântee caldă şi curată 
Din focul sacru cel de altădată, 
Care-l ţinea deapururi treaz şi viu. 


Ca într'o jalnică procesiune . 

Ne perândăm tăcuți şi fär’ avânt 

Cu fiecare. generaţiune 

Pe drumui dela leagăn la mormânt; 
Nici rostul vieţii nu-l pricepem bine, 
Nici moartea nu ştim ce-i cu-adevărat; 
Ne farmecă tăriile senine 

Şi admirăm minunile divine, 

Dar ignorăm pe Ce! ce le-a creat. 


Voi, toţi cari-aţi avut nesocotința 

Să faceţi omul crud şi egoist, 

Voi cari-aţi smuls din suilete credinţa 
Şi cuele din palmele iui Crist, 

Priviţi-vă acum isprava'n faţă : 
Ştiinţa voastră, ’n locul lui lisus, 
Al Tatălui şi-al Duhului de sus, 
Ne-a dat numai desgustul de viaţă 
Şi desnădejdea'n suilete ne-a pus/ 


Ştiinta voastră rece, pozitivă, 

A dărâmat mereu, dar n'a clădit... 
Redaţi-ne credinţa cea naivă 

in care străbunicii au trăit. 
Redaţi-ne-o !... In ea găsim izvorul 
Nădejdiior, —- puterea de-a'nfruntă 
Durerile, — şi'n ea vom aşteptă 
Să vie iar la noi Mântuitorul 

Cu 'mpărăţia Lui... — Maran ata! 

Norii învălue cerul cu pânzele lor călătoare; 

Ruptă din ramură, frunza se scutură, cade și moare; 
Deasă și umedă, negura'nfășură zarea'n linţoliu, 
Bura cernându-și-o, rece, ca plânsetul vastului doliu. 


Focul căminului arde și mistue câte-va vreje: 
Limbi roșietice urcă fantastice para'n vârteje; 
Streașina picură și picăturile, rare, cad grele, 
Ca amintirile vecinic tovareșe inimei mele. 


Versuri de dragoste din manuscrisele îngălbenite 

Dau aripi gândului, gândul durerilor vechi, tăinuite, 
Albe și veștede, mor crizantemele, floare cu floare, 
Lângă portretul ei, cu'ncremenirea lui surâzătoare, 


Şi-aci scrisorile scrise cu degete mici, delicate: 
Numai vederea lor mintea mi-o tulbură, inima-mi bate, 
Și mă cutremură, privind la filele vechi de hârtie, 
Gândul că mâinile care le scriseră n'or să mai scrie. 


Toamna, Noembrie și amintirile, — toate m'apasă.., 
Cresc mereu umbrele și se întunecă.,, Noaptea se lasă. 
Focul căminului de-abia mai pâlpâe, — spuza-l cuprinde, — 


Numai în sufletu-mi dorul de stângere iar se aprinde, 


Şi de'nchid genele, umbra pleoapelor mi te arată 
Ca pe-o vedenie acum și pururea ne-asemănată, — 
Pe când din streașină cad picăturile rare și grele, 
inșiruindu-se ca amintirile ziletor mele. 

COLONIILE GERMANE DIN DOBROGEA 


Introducere 


Intâia colonizare germană în Dobrogea n'a fost operă de 
Stat, ca în Rusia, unde autorităţile purtau grije deosebită de 
colonişti. 

Nemţii din Dobrogea au plecat din Rusia nesiliţi şi ne- 
chemaţi de nimeni. Căutându-şi în altă parte de lume, cine 
ştie unde, norocul, ei numai întâmplător se opresc în această 
provincie. De aici caracterul sporadic, fragmentar, isolat, lipsit 
de orice sistem al acestor colonii. Cele dintâi colonii au şi fost 
nişte aşezări proaste, aproape sălbatice. In arhivele Statului 
turcesc de pe vremuri zadarnic am căuta acte relative la această 
colonizare ; nam găsi nimic, sau aproape nimic. Coloniștii au 
fost lăsaţi de capul lor, într'o completă părăsire. La început ei 
nu aveau nici preoţi, nici învăţători. Nu se purtau nici registre 
de stare civilă, nici situații’ matriculare. Aspectul acesta rudi- 
mentar, patriarhal, l-au păstrat coloniştii germani până în ziua 
de astăzi, rămânând şi acum ceea ce au fost dela început: un 
popor de ţărani, fără o pătură cultă eşită din mijlocul lor şi 
fără de o literatură relativă la ei. 

Aşa se face că timp de aproape o jumătate de secol aceste 
“colonii n'au dat nici măcar un cronicar sau analist, cât de simplu, 
din mijlocul lor. In vreme ce coloniile germane din Rusia au 
fost cercetate şi urmărite cu deamănuntul, privitor la cele din 
Dobrogea nu e nici o lucrare de seamă. 

La 1883 apare cel dintâiu apel redactat în numele acestor 
colonişti de preotul evanghelic din Bucureşti, Wilibald Stefan 
“Teutschlânder, autorul unei monografii asupra comunităţii evan- 
gelice din Bucureşti, precum şi al unei istorii a tuturor comu- 
nităţilor evangelice din România („Geschichte der evangelischen 
Kirchengemeinde in Bukarest“, Bucureşti 1869 şi „Geschichte 
der evang. Gemeinden in Rumänien mit besonderer Beriicksich- 
tigung des Deutschtums“, Bucureşti 1891). Apelul lui Teutsch- 
länder a fost tipărit întâiu în „Bukarester Zeitung“, mai apoi 


reprodus de „Weltpost“ din Germania. — Notiţe şi informaţii, 
privitoare la aceste colonii, se mai găsesc în lucrarea fostului 
Analele Dobrogei. ` 2 

preot evangelic din Brăila, mai pe urmă în Bucureşti, H. Meyer: 
(„Die Diaspora der deutschen evang. Kirche in Rumänien, Ser- 
bien und Bulgarien“, Potsdam 1901), precum şi în anuarele: 
societăţii culturale germane din România („Jahrbücher des deut- 
schen  Volksbildungsvereines in Rumänien“, Bucureşti, 1910, 
1911 şi 1913), asemenea şi în lucrarea lui Emil Fischer asupra. 
coloniilor germane din România, publicată în revista „Von der 
Heide“ din Timişoara, VII, 1—3. — Bogat material informativ 
se mai găseşte şi în arhivele unora dintre bisericile germane: 
din Dobrogea, ca, de exemplu, la cea din Atmagea, deşi a fost 
jăfuită de ruşi. 

In vara- sau toamna 1841 şi-au făcut apariţia în Dobrogea 
cei dintâi ţărani germani. 

Ei au venit din Berezina, Leipzig şi. alte colonii din părţile 
Varşoviei, aşezându-se mai întâiu la Măcin, unde au stat o iarnă. 
întreagă. Pe urmă s'au aşezat în comuna Acpunar, Situată mai 
spre miazăzi cu vreo 30 Km. pe şoseaua dela Babadag. Aceasta 
a fost cea dintâiu colonie nemţească din Dobrogea. 

Pela 1840 au pornit o seamă de colonişti germani din 
Rusia să-şi caute o altă patrie. Ei au rătăcit multă vreme prin 
Moldova pe la Botoşani, Baia, Vaslui, — localităţi ce se găsesc 
şi în unele acte de botez. Alţii au stat un an întreg la Ploeşti, 
mai apoi la Borduşani, 12 Km. spre Nord de Feteşti. 

Un număr mai mare de colonişti catolici din gubernia 
Cherson a venit în anii 1841—2 la Călăraşi. Şi iarăşi alţii la 
Silistra. Relativ la aceştia din urmă se găseşte o însemnare in 
notele de drum prin Orient ale profesorului Karl Koch (,Wan- 
derungen im Orient während der Jahre 1843 und 1844“, Weimar: 
1846, Bd. I. p. 108) care, în drum spre Constanţa, văzu la Cer- 
navoda familii nemţeşti în cară din Basarabia. Aceştia i-au 
povestit că vreo 300 de familii germane din Rusia s'au adresat 
guvernului turc să le dea voie să se aşeze în Dobrogea. Turcii 
au refuzat. De aceea rătăcesc bieţii oameni, observă Koch, şi 
încearcă să-şi câştige pâinea plină de amărăciune şi necaz prin 
cărăuşie şi lucru manual. Cei mai mulţi se găsiau atunci în 
Muntenia şi numai 11 familii au izbutit să se oploşiască în 
Silistra. Unii dintre coloniştii aceştia s'au pripăşit până în Un- 
garia pentru a se întoarce iarăş în Tara Românească şi, de aici, 
în Dobrogea. 

La 6 Km. spre Nord de Brăila, e şi astăzi Satul nemţesc 
(Jacobsonsthal), întemeiat de coloniştii germani din Basarabia, 
pribegiţi pe la Ploeşti şi Brăila. Ei s'au aşezat într'o regiune 
inundabilă, ca simpli chirieşi. Cu toate dezastrele inundaţiilor 
dese, ei s'au întors şi se întorc încă la vatra cea veche. In răs- 
boiul din 1916 ei au fost evacuaţi şi aşezaţi la Chițcani. Aici 
i-a cercetat în vara 1917 scriitorul Paul Traeger, căruia i-au 

declarat că nu mai vor să rămână în Ţara Românească. După 
tratatul de pace dela Buftea, însă, cei mai mulți s'au întors acasă, 
iar ceilalți au plecat spre Curlanda în căutarea unei noui patrii. 

La 1840 au plecat mulți colonişti nemți, atât din Basara- 
bia, cât şi din Cherson. 

Care a fost cauza acestei pribegiri ? 

„ Din bogatele şi numeroasele lucrări relative la coloniile din 
Rusia se ştie că aici s'au desvoltat foarte bine aceste colonii, 
ajungând curând la o stare înfloritoare. Ce-i va fi determinat pe 
oamenii aceştia să-şi lase comunele lor aşa de îniloritgare şi, 
luând toiagul pribegiei în mână, să înfrunte primejdia necunos- 
cutului şi a nesiguranţei ? Simplul fapt că nu le-a mai plăcut 
să stea acolo, cum zice H. Meyer (|. c. p. 36), nu e o expli- 
cație mulțumitoare. 

Știricind printre coloniştii veniţi din Basarabia şi din păr- 
Hle Odesei, aflăm că adevărata cauză a pribegiei a fost nevoia 
de pământ. Răspunsul acesta se va părea ciudat celor ce cunosc 
dărnicia proverbială faţă de coloniştii de pe vremuri a guver- 
nului rusesc. Coloniştii din Basarabia au obţinut foarte mult 
pământ. Nici unul n'a primit mäi puţin de 57 desiatine; cei din 
Toplitz chiar 78, cei din Krassna 80, iar cei din Brienne 104. 

Cum se explică, deci, fenomenul acesta? 

Legea de colonizare rusească încă din timpul Ecaterinei II, 
la 19 Martie 1764, avea oarecari restricțiuni. Pământul distribuit 
coloniştilor nu se putea nici vinde, nici amaneta, nici împărţi; 
el revenia de drept, prin moştenire, copilului celui mai mic. 
Dacă nu rămânea, după moartea colonistului, decât o văduvă 
şi o fată, atunci pământul devenia proprietatea celui dintâiu băr- 
bat care intra în familie prin căsătorie. La colonizări s'a pre- 
văzut 1/6 parte de teren destinat coloniei ca rezervă pentru în-° 
mulțirea populaţiei. Cu toată rezerva aceasta, față de înmulțirea 
atât de rapidă a locuitorilor, terenul de rezervă era insuficient. 
Dintre colonişti unii au cumpărat sau arendat proprietăți nouă, 
ca în 1828 Neufreudenthal, sau în 1838 Helenenthal. In 1841 în 
districtul Molocina, pe lângă 1033 colonişti gospodari, erau 1700 
familii de negospodari, adică fără pământ. In anii următori, 
aceste familii au cerut guvernului rusesc să le mai dea pământ, 
fiindcă n'au de unde să trăiască. 

In afară de această lipsă de pământ au mai fost şi alte 
cauze ca: recolta proastă mai mulţi ani dearândul, stagnarea în 
industrie şi comerţ, boliştile de vite în anii 1835 şi 1836, ciuma 
din 1837,. cutremurul de pământ din 1838 ş. a. 

Aceste şi alte cauze au determinat migraţiunea coloniştilor 
germani din Rusia. 

Distingem trei perioade de migrațiune germană în Do- 
brogea. 

Intâia perioadă de migraţiune germană în Dobrogea până la 
răsboiul crimeic- 


După întemeierea celei dintâi colonii nemţeşti în Dobro- 
gea, Acpunar, unii colonişti s'au dus mai departe la Dechelia 
- lângă Hârşova, unde au stat mai mulţi ani. De aici au plecat 
spre Nord la Cataloi. Astăzi nu se mai găsesc Nemţi nici în 
Dechelia, nici în Hârşova. 

In 1848 mica colonie germană din Acpunar primi noui 
elemente din Satul nemţesc de lângă Brăila. Aceştia au venit în ` 
frunte cu Adam Kiihn, dela care a rămas o biblie cu însemnări 
asupra naşterii copiilor săi, precum şi asupra pribegiilor lui şi 
a familiilor ce țineau de el. 

In toamna 1846 el e în Acpunar şi e cel dintâiu primar 
(„Schulze“) al acestor colonişti. Dela el a rămas şi o matriculă 
a botezaţilor din acest sat, cu data de 8 Februarie 1847. 

N'a rămas însă aici decât până în toamna 1848. Dela 8 
Octombrie 1848 găsim însemnări făcute de el la Atmagea. Co- 
loniştii nemți plecară din Acpunar, deoarece nu mai era de 
trăit de răul Turcilor, precum îşi mai amintesc şi astăzi cu 
groază unii bătrâni. 

Pe când unii colonişti plecau spre Sud, alţii veniau spre 
Est, aşezându-se mai întâiu, între Isaccea şi Tulcea, în satul 
Câşla, unde s'au născut mulţi colonişti de mai târziu din 
Cataloi. 


Şi în Tulcea s'a aşezat atunci un considerabil număr de 
colonişti. Intre aceştia a fost şi un anume Konrad Stumpf, căruia 
primăria din Speyer, districtul Beresina, i-a liberat la 27 April 
1842 un certificat de bună purtare. Nemţi singuratici vor fi fost 
şi mai înainte în porturile dunărene, aduşi probabil de comi- 
siunea europeană ca industriaşi şi muncitori pe vapoare. Cei 
dintâi şi cei mai mulţi colonişti germani din Tulcea au fost 
Şvabi catolici. In Tulcea sunt, de altfel, nouă (9) confesiuni reli- 
gioase. Aici ei au prosperat în toate privinţele. Strada Mircea 
Vodă de astăzi pe vremuri se numia strada nemţească. In acestă 
stradă se află biserica şi şcoala catolică germană, clădite în 1872. 
Visitând Tulcea la 1856, francezul C. Allard („Souvenirs d'Orient, 
La Bulgarie orientale“, Paris 1864, p. 105) a găsit cam 100 de 
familii germane în oraş şi împrejurime. In vara 1858 Wilhelm 
Hamm (,,Siidâstliche Steppen und Städte“, Frankfurt a..M. 1862, 
p. 48) a fost găzduit chiar în ospătăria germană a unui tirolez 
însurat cu o săsoaică din Ardeal. Casele nemților din Tulcea 
erau atunci numai nişte bordee acoperite cu stuf şi cu ferestre 
mici, dar încolo ei erau bine înstăriți. Parohia catolică cuprindea 

în 1916 în total 51 de familii cu 222 de suflete. Pe lângă nume 
vechi şi specific germane ca : Schiller (Schüler), Strasser, Stumpf, 
Flaum, Fix, Kreil, Weidemann ş. a. s'a adaos în cursul timpului 
o serie întreagă de nume străine, mai ales slave. — Nemţii evan- 
gelici n'au putut fonda în Tulcea o parohie. S'a făcut o încer- 
care la 13 Septembrie 1857, dar în curând ei au fost alipiţi la 
parohia din Atmagea. Pe la sfârşitul secolului trecut s'a des- 
ființat filiala evangelică din Tulcea, contopindu-se cu secta 
metodistă, fondată de misionarul Flocken din Odessa, care a 
clădit două case bune şi şcoală nemţească. 


Spre Est de Tulcea, la o distanță de 6—7 km., e colonia 
Malcoci, aşezată pe terasa calcaroasă de lângă regiunea mlă- 
şținoasă a braţului Sf. Gheorghe. In 1843 s'au aşezat aici cele 
dintâi 20—25 familii germane, originare din comunele catolice 
(10 la număr) ale guberniei Cherson. Ei trecură prin Basarabia 
şi Moldova pe la Focşani spre Călăraşi, unde ar fi petrecut 
timp de lit ani şi de unde apoi, prin Galaţi şi Tulcea, s'au 
aşezat unde se găsesc şi acum. Locul a fost întâiu păduros şi 
ei au fost nevoiţi să lăzuiască pădurea şi să-şi facă teren de 
casă şi de curte. Şi pământul şi lemnele erau ale lor. Aproape 
toţi erau Şvabi. Se găsiau între ei şi Alsacieni, ceeace se vede 
din formele franceze ale numelor proprii: Georges nu Georg; 
Charles nu Karl; Louis nu Ludwig. La 1 Novembre 1847 li se 
face întâia matriculă bisericească de botezați, miruiţi, căsătoriţi, 
şi morţi,-care ne permite o ochire în viaţa interioară a acestor 
colonişti. Având preoţi străini (italieni şi francezi), numele 
nemţeşti sunt de multeori foarte schimonosite. De exemplu: 
Klaaen pentru Klein ; Vaidaman pentru Weidemann ` Scmit pentru 
Schmitt ş. a. Ca loc de origine se indică aproape totdeauna 
„Russia“; rar de tot vre o provincie germană; mai des Alsacia 
sau Franţa. Ce priveşte cetăţenia se arată cea otomană, iar pro- 
tectoratul francez („jurisdictio gallica“), având cei mai mulți 
paşapoarte franceze. O familie din Bavaria avea paşaport aus- 
triac şi se găsia sub acelaş protectorat. Un registru al sufletelor 
catolice din Malcoci la 1 Novembre 1847 arată 28 familii cu 
134 suflete. Până la 1861 veniau mereu tot alte şi alte familii 
de colonişti. Fiind religiunea acestor colonişti cu totul deosebită 
de a celorlalţi locuitori, ei se căsătoriau aproape exclusiv între 
olaltă ; rar aduceau flăcăii catolici de aici câte o „luterană“ de 
nevastă din Atmagea. După 20 ani dela întemeiere nu mai ve- 
niau colonişti străini. Colonia se sporia normal numai prin naş- 
teri, nu şi prin admigraţiuni. In 1906 erau 135 familii cu 784 
suflete. Ultima situaţie matriculară arată 182 familii cu 1000 de 
suflete. Prosperitatea acestei comune o atestă şi geograful Karl 
Peiers („Grundlinien zur Geographie“ p. 54) în 1864, încredin- 


țându-ne totodată că ea n'a avut nimic de îndurat în răsboiul 
crimeic de atunci. După trecerea Dobrogei în stăpânirea româ- 
nească se făcu o nouă împărțire a pământului, dându-se fiecă- 
rui cap de familie în etate de 30 ani câte 10 ha. In 1917 erau 
în comună 80 familii fără pământ. Ele trăesc destul de uşor, cu 
toate acestea, ca pălmaşi sau arendaşi de pământ. Unii, mai 
puţini, au emigrat în Canada şi Dacota; alţii vor să se înapo- 
ieze în Germania. In Malcoci, pe lângă curțile veteranilor români 
şi ruşi, sunt şi 144 de curți germane. Casele sunt acoperite cu 


“stuf, dar sunt curate şi bine îngrijite. E şi un han şi o cafenea. 


Din 1899 funcţionează şcoală de Stat românească. 


Altă colonie veche este Afmagea, fondată în vara 1848 
de coloniştii din Acpunar, dela care e situată spre Sud-Est la 
10 km şi la 24 km spre West de Babadag, pe podişul păduros 
dela Slava, la o înălţime de 250 m. Poziţia comunei, pe spinarea 
unui deal şi dealungul unui părâu, e din cele mai pitoreşti. Când 
au venit Nemţii aici, ei n'au găsit decât păduri şi un cioban 
care săpase un puț foarte adânc. 

In cimitirul de aici s'a găsit un mare număr de hârburi de 
oale. Cercetându-se mai de aproape, s'a aflat că întreaga co- 
mună e clădită pe ruinele unei vechi aşezări romane. “Paul 
Traeger a văzut aici monede din timpul împăraţilor romani. 
I s'au arătat şi monede bizantine, precum şi inele de argint de 
dată mai târzie, fireşte, aflate de țărani cu ocazia săpăturilor 
făcute la o pivniță. După cât se pare, localitatea a fost pără- 
sită numai în cursul evului mediu, pe timpul numeroaselor in- 
cursiuni barbare. Localitatea e până acum necunoscută. Nu ştie 
de ea nici Jakob Weiss, care înşiră toate stațiunile şi coloniile 
romane în lucrarea sa „Dobrogea în antichitate“ (Die Dobrudscha 
im Altertum, Sarajewo 1911). 

Arheologii noştri, deci, au cuvântul. 


In această localitate au venit mai întâiu patru familii ger- 
mane. Pe urmă a venit, câteva săptămâni mai târziu, Adam 
Kühn, fondatorul acestei colonii. Matricula scrisă de el arată 
din Septembre 1846 până în Decembre 1849 în total 27 familii. 
Coloniştii erau aproape toţi tineri, născuţi în Rusia, de origine 
din Prusia occidentală şi din Posen. Toţi germani curaţi şi 
evangelici (luterani) credincioşi. Un rus numai aşa s'a putut 
căsători şi statornici între ei, dacă şi-a dat mai întâiu asenti- 
mentul, ca toţi copii lui să fie educați în confesiunea. evan- 
gelică. 

Anii cei dintâi au fost cei mai grei. Trăiau în bordee, al 
căror acoperiş abia se vedea din pământ. 

Pentru a obţine terenul agricol necesar, ei au stârpit pă- 

durile seculare ce erau aici: Cale de 6—7 ceasuri ei duceau 
cărbunii peste deal la Pecineaga, la Dunăre, sau lemnele de con- 
strucție.la Sulina. Karl Peters e adânc scandalizat, la 1864, 
văzând sălbătăcia cu care coloniştii distrug pădurile (Grund- 
linien, p. 27 şi 54). Şi, în adevăr, astăzi abia a mai rămas un 
petec de pădure. 

Ca şi în Malcoci, fiecare colonist obținea atâta teren agricol, 
cât putea să munciască. Guvernul otoman îi elibera un bilet, 
numit „tapy“. („Tapu senedi“ sau tapy era, conform sistemului 
feudal dominant, recunoşterea oficială a dreptului de proprietate. 
Vezi Jules Theodore Zenker, Dict. Turc-Arabe-Persan, t. I. Leipzig, 
1866 şi W. Radloff, Versuch eines Wörterbuchs der Türk. Dia- 
Jekte, 3. Bd., St. Petersburg, 1905. 

Guvernul român a recunoscut aceste titluri de proprietate, 
eliberând, la timpul său, în locul lor, cuvenitele titluri româneşti. 
Acest guvern acorda fiecărei familii cel puțin 10 ha. Cine, în 
momentul împroprietărirei, nu avea decât 1 ha, mai obținea alte 9. 
Cine avea mai multe, le păstra pe toate, oricât ar fi fost de 
numeroase. Fără pământ n'a rămas nimeni. Şi cei cari au venit 
mai târziu încă puteau închiria, pentru 25 lei, 1 ha. de pământ 
dela Stat. 

Vieaţa de codru n’a sălbătăcit pe colonişti. 

In Atmagea, se simte, dela început, un admirabil spirit de 
ordine, de disciplină, de interes pentru binele public. E spiritul 
adus de „tatăl“, cum îi spuneau toţi coloniştii, Adam Kühn. Un 
țăran, ca toţi țăranii, dar talentat şi o adevărată personalitate 
de conducător. Ca băiat de şapte ani, el părăsi satul natal din 
Gnesen şi veni cu părinţii în Basarabia. Ca bărbat de 35 ani, 
plecă din Tarutino cu nevasta şi cinci copii, mai întâiu în, Țara 
Românească, pe urmă în Dobrogea. Aşezându-se în Atmagea, 
el devine primar, el botează şi înmormânţează, în caz de nevoie. 
El conduce şi povățueşte două generaţiuni în comuna sa. El se 
gândeşte nu numai la nevoile materiale, ci şi la cele spirituale 
ale connaţionalilor săi. El se îngrijeşte de şcoală, să nu rămâie 
copii fără lumina învăţăturei şi el aduce preot în sat şi face să se 
clădiască biserica. Din toate se vede omul de energie, de acţiune. 
Era şi un bun tată de familie. Cu câtă dragoste şi scrupulositate 
nu notează el în biblia familiară toate naşterile şi decesele în- 
tâmplate. Pe lângă cunoştinţe religioase, el avea şi frumoase 
cunoştinţi de lume. 

Când coloniştii, nemulţumiţi cu noua localitate, vreau să 
plece mai departe şi preotul încerca. să-i împiedice, — Kiihn îi 
spunea : „Părinte, dacă Neamţul a pribegit odată, nu mai are stare 
nicăiri.“ (Herr Pastor, wenn der deutsche Mensch erst einmal 
gewandert ist, so hat er nirgends mehr lange Ruhe.) Altă dată 
spunea: „Noi Nemţii suntem aşa: dacă avem pâine, vrem cozo- 

naci.“ (Wir Deutschen sind so: Wenn wir Brot haben, dann 
wollen wir Semmel haben.) [Vezi Bernhard Schwarz, Vom deut- 
schen Exil, p. 88.] 

Ca un patriarh din alte vremuri, el creşte, între 1829 şi 
1856, în total 11 copii, cari se răspândesc nu numai în întreaga 
Dobroge, dar on se duc şi în America, sau revin în Prusia de 
baştină. - 

Se cuvine, în adevăr, să fie pomenit cu aceeaş cinste 
țăranul fruntaş, ca şi ministrul care săvârşeşte lucrările cele mai 
de seamă în resortul său. 


Alt conducător al nemților dobrogeni, în particular al celor: 
din Atmagea este colonelul cavaler von Moalinowsky din Tulcea. 

Acesta a fost mai întâiu instructor în armata turcească din 
Asia mică şi Rumelia, pe urmă comisarul Porții otomane în co- 
misiunea europeană a Dunărei. Purta fes, ca toţi demnitarii turci, 
dar avea deosebit interes pentru Nemţii săi din această provincie, 
pe cari îi representa şi apăra înaintea autorităţilor turceşti şi 
prusiene. 

El scrie în 1857 Societăţii Gustav Adolf relativ la situaţia 
precară în care se afla atunci şcoala din Acpunar şi Atmagea, 
unde se preda mai mult numai cetitul, dar nu şi scrisul. Invăţă- 
torul din Atmagea, un ţăran mai idealist decât ceilalţi, primia 
anual câte două măsuri de bucate şi câte trei piastri de fiecare 
copil de gospodar. Dela 40 gospodari avea cam 1000 piastri.. 
Mult timp a funcţionat ca învăţător un anume August Kant. 
(Vezi Piarrerbericht vom 18. Juni 1871.) 

In 1873 are comuna Atmagea mai întâiu un învăţător 
pregătit în Germania, de fel din Rauhen Hause in Horn bei: 
Hamburg. 

Pastor luteran are comuna din Maiu 1849. lIntâiu, el a 
venit din colonia basarabeană Rohrbach, dar, după trei ani, 
supărând pe caimacamul din Babadag, el a fost nevoit să plece. 
Atunci Malinowsky scrie la 8 Septembre 1857 societăţii Gustav 
Adolf să trimită acestei colonii părăsite şi pe pragul de a se 
însălbăteci un duhovnic. În această scrisoare e vorba de 50 fa- 
milii şi 8 locuitori cu 250 suflete. Se mai notează apoi că în: 
împrejurime se mai găsesc familii evangelice la Ciucurova 6, la 
Măcin 4 şi că la Ismail încă s'a fondat de curând o comunitate 
evangelică. In August 1858 veni pastorul Kiihn din Berlin. 

Acum trebuia autorizare pentru construirea unei biserici. 
La 9, August 1860, ambasadorul prusiac dela Constantinopot 
von der Goltz anunţă că s'a iscălit fermanul sultanului de auto- 
rizare. (Vezi acest ferman în facsimil şi traducere germană în 
„Bilder aus der Dobrudscha“, Constanţa 1918, p. 152.) 

Conform fermanului, biserica avea să fie de 24 coţi de 


lungă, de 15 lată şi de 8 înaltă. Contractul încheiat cu zidaruł 
Garlotto Dominico la 28 Maiu 1861 prevede ca încă în vara 
aceluiaş an biserica să. fie pusă sub acoperiş. La cheltuelile de 
construcţie au contribuit şi coloniile-mame din Basarabia. Astiet 
Beresina a dat 25 ruble şi 20 copeici. 

După asemenea creaţiuni şi jertfe ai cugeta că aceşti co- 
lonişti să fie mai strâns legaţi de colonie. Dar nu. 

După răsboiul crimeic începe acţiunea de colonizare a 
Turciei. In Dobrogea vin Tatari din Crimeia şi Cerchezi, poporul 
cel mai temut de creştini. Guvernul român chiamă pe coloniştii 
germani în Moldova, în satele părăsite de Bulgari. Ei pleacă 
aproape toţi, fiindcă nu mai puteau trăi din cauza Cerchezilor. 
In Atmagea abia au mai rămas 3—4 familii. 

Cerchezii au fost aduşi de Turci în număr de 20.000. Popor 
nomad, el nu avea locuinţe stabile. La 10 Km. spre Sud-Est 
dela Atmagea, se fondează colonia S/ava-Cercheză. Coloniile 
Atmagea şi Ciucurova erau foarte adeseori atacate de: Cerchezi. 

Reclamaţiile împotriva lor erau infructuoase. In 1871 şi 
1872 guvernatorul din Tulcea a instituit, ce e drept, o judecătorie 
de cazari în Babadag. (Vezi Bericht des Pfarrers Hochmeister 
vom 29. VII. 1872), dar fără nici un rezultat. 

Cerchezii socotiau jaful şi răpirea lucruri fireşti. Ei spu- 
neau că aşa e şi în natură. Albinele sunt lăsate să munciască 
un timp, până când umplu stupii, apoi li se ia mierea şi ceara. 
Aşa fac şi ei cu vecinii: lor, cari au rolul albinelor, din a căror 
muncă ei au să trăiască. Şi, precum „scrie pastorul Hochmeister, 
ei în adevăr procedau aşa, răpind dela popoarele vecine: haine, 
rufărie, cojoace, ghete, hamuri, securi şi fel de fel unelte cas- 
nice şi agricole. 

Văzând Cerchezii că Nemţii îşi fac biserică în Atmagea, i-au 
forțat să transporte tot materialul de construcţie, adunat gata, 
în Slava-Cercheză, pentruca să-şi construiască ei cu acest ma- 
terial o giamie turcească. Atunci eram în pragul răsboiului in- 
dependenţei, când patimele populare clocotiau mai învierşunat 
decât oricând. Din 6 August 1877 a rămas o lungă consemnare 
de zece coale mari in folio despre lucrurile răpite de Cerchezi 
din cele 70 de case nemţeşti ale coloniei în zilele de 1 Maiu, 
apoi de 8, 10, 12, 15, 16 şi 23 Iunie 1877. In aceste zile ei 
au răpit 297 cai (dela un gospodar 10—14 cai!) apoi cară, 
arme, unelte de lucru, vase de apă şi de bucătărie, făină, cereale, 
bani ş. a. De asemenea şi haine pentru femei şi copii. Un că- 
lător german spune despre ei că sunt hoţi şi tâlhari cari nu 
lasă în urmă decât pietrele de moară şi fierul fierbinte. (Vezi 
W. Brenneke, Die Länder an der unteren Donau und Konstan- 
tinopel. Reiseerinnerungen aus dem Herbst 1868. Hannover 1870). 
Valoarea obiectelor răpite se urca la 242.431 piastri. Nu e mirare, 


deci, dacă după asemenea întâmplări, în raportul parohial din 
1872 cetim că dorul de pribegie a cuprins din nou pe colonişti. 
Unii voiau să se ducă în America, alţii pe ostrovul dintre braţul 
“Chilia şi Sulina, în credința că acolo vor fi mai siguri. 

In timpul răsboiului independenţei ei au avut mult de în- 
durat. In desperarea Jor, coloniştii germani au încercat să inter- 
vină direct la Regele Carol I. Au ales şi o delegaţie care avea 
să prezinte Regelui un memoriu cu doleanţele lor 

Din nenorocire, însă, delegaţia n'a găsit pe Rege acasă. 
Mai târziu s'a făcut o intervenție la ambasada germană. Fără 
rezultat şi aceasta. d 

Dacă autorităţile germane au fost cam ingrate cu coloniştii 
lor din Dobrogea, aceştia, în schimb, s'au dovedit Nemţii cei 
mai înfocaţi în anumite împrejurări critice. 

Intre actele descoperite de Paul Traeger la biserica din 
“Atmagea se găseşte şi o scrisoare de mulțumire a prințului 
moştenitor al Germaniei, Friedrich Wilhelm, datată din cartierul 
general Versailles, 20 Noembre 1870 pentru darul de 25 napo- 
leondori, trimişi de aceşti răsleţiți fii ai Germaniei, pentru aju- 
torarea fraţilor lor. In registrele primăriei din lunie 1879 se mai 
găseşte urma darurilor strânse de comuna Atmagea pentru nunta 
de aur a împăratului Wilhelm, celebrată în acelaş an. 

Comuna a rămas curat nemţească până în zilele noastre. 
In ea nu erau la 1918 decât doi ţigani, servitori comunali, şi un 
rus, însurat cu o nemţoaică şi trecut la luteranism şi el. 


Satul e pitoresc şi interesant. El face impresia unei vechi 
aşezări din Germania însăşi. Aici lipseşte regularitatea meşteşu- 
gită a celorlalte comune de colonişti. Casele sunt acoperite cu 
stuf. Pe vârful acoperişului caselor, unde alți creştini pun crucea, 
ei aşează două capete de cal cioplite din lemn, după obiceiul 
din Mecklenburg şi Pomerania. In mijlocul satului e biserica cu 
acoperiş de lemn şi turn în patru colțuri. Scara largă înaintea 
intrării principale. Vechea biblie, aflătoare pe altarul acestei bi- 
serici, are o dedicație a teologului Ernst Hengstenberg, dedicată 
în Dumineca „Exaudi“ 1858. În timpul răsboiului mondial, comuna 
n'a suferit aproape nimica. Ruşii au furat învelitoarea altarului 
şi 5 sfeşnice cu lumânări, iar Românii au internat câţiva bărbaţi 
mai suspecți. 

Lângă biserică e casa parohială, primăria şi şcoala cea 
veche. A fost şi o cârciumă,, deschisă de un evreu, care, însă, 
a fost nevoit să plece de aici, fiindcă locuitorii nu sunt băutori, 
şi cu atât mai puţin beţivi. 

Coloniştii aceştia sunt un neam de oameni foarte sănătoşi. 
Intro iistă a locuitorilor, găsită la primărie, la rubrica „Defecte 
corporale“, din 338 persoane numai 15 au fosi găsite cu asemenea 


defecte ca: bătrâni cari. aud greu, unii presbiopi, alţii miopi etc. 
In deosebi tineretul e foarte sănătos. De scarlatină până în 1916 
nu s'a ştiut în partea locului. Altitudinea geografică a localităţii 
încă îşi va fi având însemnătatea sa, în această privinţă, dar 
nu e mai puțin adevărat că toți coloniştii cunosc şi practică 
regulele igienice. 

Costumul fetelor e: cârpă neagră în cap, bluză deschisă şi 
rochie vânătă. Flăcăii poartă: cămaşă cusută pestriţ, haină neagră, 
descheiată, pantaloni negri, strimţi, cisme mari şi. grele, iar în 
cap căciuli mari, ruseşti. Ei cântă şi cântece de lume (Schel- 
menlieder) şi sunt constituiți în societate corală. 

Infloritoarea stare materială a acestor colonişti se vede 
dintr'o consemnare făcută la 25 şi 26 lulie 1878 din ordinul 
autorității ruseşti dela Babadag. In această listă sunt 63 pro- 
prietari. Numărul ogoarelor, de mărime diferită, variază între 
2 şi 48 de fiecare gospodar. Un colonist, în medie generală, are 
200 dulim-i. Numai 8 inşi au mai puţin de 100 dulim-i. t/s din 
acest teren e pământ arabil. - Caracteristic şi vrednic de reţinut 
e faptul că cei mai mulţi proprietari nau „tapy“, adică titlu de 
proprietate în regulă. Locurile de curte şi casă au câte 2—4*/2 
dulim-i. (Un dulim sau dönüm e un pătrat cu lungime de 40 pik, 
— iar un pic este 0,68 m.) 

Struguri nu cultivau atunci decât doi ţărani. Viticultura s'a 
introdus mai târziu. Şi aici viile au avut mult să sufere din 
cauza filoxerei. 

In Atmagea se cultivă mai ales grâu, păpuşoiu, orz şi ovăs. 
Vite încă avem în mare număr. 

Inainte de răsboiul mondial condiţiile de trai erau foarte 
lesnicioase. Reţinem, ca o curiozitate a timpului, câteva date: 
2 Kg. pâine costau 50 bani; 10 ouă 20 bani, 1 Kg. carnea cea 
mai bună 70 bani; 1 găină grasă 80 bani; 1 porumb gras 20 
bani; 1 gâscă 1,60—2 lei; 1 rață 1,20 lei; 1 oaie 20 lei; 1 porc 
gras 50—80 lei; 1 vaca 100—120 lei. 

Numărul deceselor e abia 6—8 pe an. Al naşterilor e cu 
mult mai mare. Căsătoriile se încheie, de obiceiu, între local- 
nici. Rar îşi aduce vre un bărbat nevastă din Ciucurova sau şi 
mai rar din Cataloi sau Cogealac. Cele 35—40 familii de emi- 
granţi s'au sporit, până în 1857, la 58 familii. In 1863 şi 1868 
găsim 45 familii. In 1872 sunt 48 familii evangelice şi 11 babtiste. 
In 1877 sunt 70; în 1879 sunt 74 fam. cu 351 suflete. In 1887 
sunt 382 suflete. Dela 1892 cifra e staţionară : 389. In 1917 erau 
73 familii, aproape exact ca în 1879, cu 451 suflete. 


Cele mai interesante colonii sunt, incontestabil, cele mai 
vechi: Malcoci şi Atmagea. De aceea:am stăruit mai mult asupra 

lor. Cele mai noui, prezentând, în parte, aceleaşi aspecte, vor fi 
trecute mai sumar în revistă. 

La izbucnirea răsboiului crimeic, coloniştii germani din 
Sudul Rusiei au fost cuprinşi de mare nelinişte, temându-se să 
nu fie duşi în răsboiu, împotriva asigurărilor făcute cu ocazia 
colonizărei lor. Aceasta se vede lămurit din cele comunicate de 
coloniştii pribegi lui Wilhelm Hamm. Unii au plecat atunci din 
Basarabia în Dobrogea, alţii invers. După răsboiu, şi guvernul 
turcesc a dat.voie coloniştilor germani să se aşeze în Dobrogea. 

Din timpul acestor rătăciri continue de colonişti germani, 
astăzi mai sunt două sate ocupate de ei: Cataloi şi Ciucurova. 


Cataloi e situat 12 km. spre Nord de Babadag, pe şoseaua 
Constanţa— Tuicea. ln vara 1857 s'au aşezat aici 7—8 familii 
germane, între care Thomas Lutz, apoi Seybold şi Nitschke. Ger- 
manii au găsit, la colonizarea lor, Români şi Tatari. Ei formară 
colonie aparte, pe care procesul verbal al comunităţii evangelice 
din Tulcea dela 13 Septembre 1857 o menţionează întâia dată. 
In lunie 1858, când a visitat-o Wilhelm Hamm, colonia avea 40 
de familii. 

In această colonie s'au aşezat şi câteva familii de francezi, 
cu care, însă, nemţii trăiau în vrăjmăşie. 

Bordeele lor, la început, nu erau cu nimic mai bune decât 
ale Românilor. Intrebându-i călătorul german Hamm cum o duc, 
ei răspund că bine, dar toţi plângeau după Rusia ca după un. 
paradis perdut. Şi atunci, ca şi acum, ei cultivă: porumb, cartofi, 
orz şi secară; aveau păşune bună, cai şi viței foarte buni. Totuş 
impresia generală ce i-a lăsat lui Hamm a fost de apăsare şi 
de tâmpenie (Dumpi, stumpf und verkommen). 

Cu ocazia inundaţiei Dunărei din 1857 mulţi colonişti din 
Satul nemţesc au venit în Cataloi, aducând cu ei inventarul 
bisericei, clopotul donat de societatea Gustav Adolf, biblia şi 
potirul dela altar. In 1861, însă, cei din Statul nemțesc se îna- 
poiază, lăsând clopotul adus cu ei în seama lui Malinowsky. In 
acest an sunt menţionaţi 24 gospodari în colonie. O listă a lo- 
cuitorilor acestei comune ne dovedeşte că ea devenise centru 
de atracţie nu numai pentru coloniştii din Basarabia, ci şi pentru 
cei din Baia (Moldova), Hârşova, Dechelia, Silistra, Măcin şi 
Satul nemţesc. 

In această comună nu s'a găsit un conducător de talia lui 
Adam Kiihn. Pribegirile continue i-au însălbătăcit. Pastorul lor 
afirmă că s'au întâmplat „lucruri dobitoceşti“ (viehische Dinge). 
In 1865 toţi se fac baptişti, cari aici au sediul principal. „Clo- 
potul migrător“ a fost dus în Ciucurova. Statistica comunei din 
1892 arată 86 evangelici, 200 baptişti şi 60 fără confesiune re- 
ligioasă, adică nebotezaţi. 


We GE 


In 1867 au mai venit 7—8 familii din Galiţia. Prin 1880 au 
venit mai multe familii din Wolhinia, dar tot atunci încep să 
emigreze în America. In 1918 erau 67 famili cu 336 suflete în 
50 case, dintre care 37 sunt baptiste. Afară de acestea, şi pe 
timpul ocupaţiunei germane mai erau în sat 40 familii româneşti, 
35 bulgăreşti şi 85 italieneşti, colonizate aici odată cu cele ve- 
nite din Volhinia. 

Toate aceste neamuri trăesc deosebit unele de altele. Nu- 
mai câţiva români au pătruns în cartierul german. Deşi sunt 
înstăriți şi gospodarii aceştia, totuş comuna nu prezintă ordinea 
şi curăţenia din Atmagea sau Maicoci. 

Cam jumătate din populaţia germană n'are pământ. Ea se 
ocupă cu creşterea vitelor (porci, gâşte, găini), pe care le vând 
cu preţuri bune la Tulcea, unde e târg de două ori pe săptă- 
mână. Un Neamţ are aici şi moară cu motor. 


-Ciucurova e în valea Slava, la 7 Km. spre Sud-Est de 
Atmagea. Aici erau Rust, apoi Turci şi Lazi din seminţia Cauca- 
zului. Aceşti Lazi erau un popor aspru, de care se temeau Nemţii. 
In 1860 se mai găsiau şi Tatari. Primii colonişti germani sosesc 
în 1857. Până la sfârşitul acestui an, conform raportului lui Ma- 
linowsky, se aşezară şase familii, iar în anul următor 24 famili 
din Satul nemţesc, refugiate aici din cauza inundaţiei Dunărei. 
Unii au venit din Basarabia odată cu Adam Kühn. Toţi, sau 
„aproape toţi sunt originari din provinciile germanice de Nord 
(Plattdeutsche). ` 

Pământul ce li s'a dat a fost pădure. Şi acum mai sunt 
păduri în împrejurimi. Ei au fost nevoiţi să se ocupe de lemnărit 
şi cărbunărit.-La 29 Decembre 1858 au adresat o plângere con- 
sulului prusiac Bliicher: 1) că toate vitele le-au murit şi 2) că 
pământ pentru agricultură nu au de loc; puţinul teren arabil îl 
au Ruşii. 

Afară de colonelul Malinowsky şi consulul Bliicher colo- 
niştii germani mai aveau un protector în preşedintele comisiunii 
dunărene din Galaţi, Omer Paşa, om cu educaţie nemţească dela 
Viena, care spunea că loc mai bun ca Ciucurova nu găsesc. 

Sărguinţa şi stăruința germană, în cele din urmă, a biruit. 
In toamna 1862 comuna a fost înconjurată de un incendiu în 
pădure. A fost dezastruoasă şi vecinătatea Cerchezilor. Invăţător 
a fost întâiu un helveţian. In locul modestei case de rugăciuni 
de lemn, s'a clădit în 1893 o biserică masivă, în care s'a aşezat 
„clopotul migrător“ din Satul nemţest. Interiorul acestei biserici 
a fost ruinat întâiu de ruşi, pe urmă de turci. 

Până în 1864 au fost 35 familii cu 146 suflete. O listă din 
Decembre 1872 arată 46 familii evangelice cu 234 suflete şi 3 
familii baptiste. In 1892 erau 107 baptişti pe lângă 241 evange- 


lici. In 1918 erau 76 familii cu 401 suflete. — Afară de Nemţi, 
la această din urmă dată, se mai găsiau: 55 familii ruseşti, 16 
tătăreşti, 5 bulgăreşti, 4 româneşti şi 1 evreiască. 

Dintre nemți cam a treia parte au, afară de loc de casă, 
ğ 1—11/2 ha. pământ. Unii din aceştia închiriază pământ dela 
tat. A doua treime au între 7 şi 10 ha., iar a treia câte 25 ha. 
— Pământul e de calitate mijlocie. Se cultivă grâu, orz, ovăs 
cartofi. Viticultura a regresat. Se cultivă cânepa, fiindcă aici se 
țese mult. Ţin şi multe vite, mai ales oi. De când sa interzis 
păşunatul vitelor în pădure, numărul lor a scăzut simţitor. Totuş 
sunt numeroşi proprietari, cari posedă 80-—-200 oi. In unele curți 
sunt peste 300 găini. Cei mai mulţi pot să trăiască convenabil 
şi fără pământ. Pe strada germană se găsesc pomi şi case fru- 
mos aliniate, una lângă alta, în număr de 80. 

Cu Cataloi şi Ciucurova se încheie seria dintâia a colonii- 
lor germane, fondate în perioada de migrațiune ce a precedat 
răsboiul crimeic. 


A doua perioadă a migraţiunilor germane în Dobrogea 
1873—1883. 


. e 

Anul 1871 aduce o schimbare însemnată în viața coloniştilor 
germani din Rusia. Comitetul pentru îngrijirea coloniilor din gu- 
berniile Cherson, Ecaterinoslav, Tauria şi Basarabia, înființat în 
1818, e desființat printrun ucaz, care trece toate aceste colonii, 
de aici înainte, sub ascultarea autorităților ruseşti. Şi în privința 
şcolară şi bisericească aveau să atârne coloniştii germani de 
autorităţile imperiului rus. 

In 1873 s'au recrutat cei dintâi soldaţi ruşi şi din rândurile 
coloniştilor. Aceasta mai cu seamă a determinat pe mulți să ia 
din nou lumea în cap. Intrebând pe mulţi despre cauza ple- 
cării lor din Rusia, primeşti răspunsul: „Altfel aş fi devenit 
soldat“. 

Unii din aceşti emigranţi au venit direct în Dobrogea; alţii, 
mai numeroşi, au trecut întâiu prin Moldova şi Muntenia. Despre 
aceştia din urmă nu se ştiu multe lucruri. Unii s'au aşezat pe 
moşia unui mare proprietar lângă Buzău, botezând colonia Neu- 
Plotzk, spre deosebire de Plotzk-ul din părţile Ackermanului de 
unde se trăgeau ei. Aici au stat până prin 1880. Paul Traeger 
a găsit colonişti în Dobrogea desprinşi dintr'o ceată ce. plecase 
în 1874 spre Palestina, la Roma, unde însă n'au putut trăi din 
cauza căldurilor excesive şi, astfel, au fost nevoiţi să se întoarcă 
înapoi. 

In 29 lulie 1872, autorităţile tutceşti dau voie Nemţilor 
pribegi să se aşeze în Dobrogea şi, în vara anului următor, vin, 
în adevăr, o sumă de colonişti. 


Coloniile germane mai vechi am văzut că s'au aşezat toate- 
în Nordul Dobrogei. Cele din a doua perioadă se aşează în centrul 
şi în Sudul provinciei, în regiunea, altfel fertilă şi binecuvântată, 
a stepelor, unde, la început, maveau să plătiască decât o zeciu-. 
ială din recolta lor şi altceva nimica. 

Din această perioadă sunt următoarele colonii: 


Cogeaiac-ul, situat cam la jumătate distanţa Babadag— 
Constanţa, 3 Km. spre Vest de şoseaua naţională. E una din 
cele mai frumoase colonii germane din Dobrogea. In 1873 sau 
poate în anul următor au venit aici cele dintâi 15 familii care 
mai înainte fuseseră în Cataloi. Inainte de aceea ei staţionară în 
coloniile basarabene : Mannsburg, Kulm, Katzbach, Berezina. şi 
Alte Elf. După primele 15 familii au venit altele, mai multe, din 
gubernia Cherson. Câţiva ani mai târziu, noua .colonie avea 486. 
suflete. 

In ce priveşte origina lor din Germania, ei erau foarte 
amestecați. Majoritatea erau Şvabi. Erau însă „şi din Polonia, 
Prusia şi Meklenburg, ca şi părinţii lor din colonia-mamă Be- 
rezina. 

Astăzi Cogealacul contează drept sat şvăbesc. . 

Aici se vede bine acţiunea de unificare a elementelor etnice 
eterogene. Copiii Germanilor de Nord numiţi „Caşubi“ (die Ka- 
schubenkinder) învaţă repede graiul şvăbesc. Familii şvabe sunt :. 
Burgemeister, Hauser, Rauser, Straub, Stehr, Fix, Kăfer, Stach, 
Hoffmann, Rommisg, Siilzle, Heim ş. a. 

Răsboiul ruso-turc din 1877/8 a adus coloniei multă spaimă 
şi mizerie. Noroc că, după răsboiu, guvernul român a acordat 
scutire de orice impozite şi dări timp de trei ani. Oricine putea 
să cultive pământ cât de mult, fără ca să plătiască vre o arendă 
sau dare. După trecerea celor trei ani, îħsă, fireşte că a trebuit 
să se încaseze toate impozitele fără nici o deosebire. Nici nu 
se putea altfel. Când a visitat Bernhard Schwarz aceşti ţărani, în 
primăvara anului 1886, i-a găsit foarte desnădăjduiţi. Dar fără 
cuvânt. Guvernul român a fost foarte generos cu ei. Aici şi era 
pământ destul. Acest guvern a recunoscut toate titlurile de pro- 
prietate turceşti. Fiind pământ mult, aici s'au dat 10 ha.de om, 
nu de familie ca în Atmagea. Nimeni, însă, nu putea să aibă. 
mai mult de 50 ha. Din cele 10 ha. 8 erau ogor şi 2 păşune. 
Fiecare mai primia apoi şi loc de casă, la început 4000 m ?, pe 
urmă numai 2000 m ?. Cele 10 ha. se numesc şi „pământ de 
suflet“ (Seelenland) şi multă vreme nu s'a plătit decât o chirie 
de 48 lei şi 75 bani pentru acest pământ. 

Cine emigra sau nu plătia impozitele timp de trei ani, 
perdea pământul. Aşa au intrat în stăpânirea statului peste 
1000 ha., pe care, în cele din urmă, s'au colonizat veterani din 


răsboiul neatârnării.* Cei născuţi după 1886 nu mai obțineau 
pământ. Totuş se putea cumpăra destul de ieftin. Condiţiile de 
proprietate sunt mai avantagioase în Cogealac decât în alte co- 
lonii. Unii ţărani au chiar 100 ha. şi numărul celor fără de 
pământ e disparent. Erau şi vii, dar filoxera le-a stricat. 

Cogealacul trece drept cea mai bogată colonie nemţească 
din Dobrogea. El are gară, poştă, telegraf şi telefon. Piaţa cea 
mare, unde se adună la târg, în fiecare Marţi, comunele din 
apropiere, cu primăria şi judecătoria, îi dau un aspect de orăşel. 
E frumoasă strada Toxof, plantată pe de margini cu arbori fru- 
moşi. In mijlocul pieţei străluceşte biserica albă în bătaia soarelui, 
contrastând puternic cu verdeaţa în care sunt îmbrăcate celelalte 
curţi şi case jur împrejur. Ea a fost construită în 1908 după un 
plan făcut în Germania. 

Şi baptiştii au o casă de rugăciune. Şcoala germană, înainte 
de clădirea celei româneşti, se ţinea în localul primăriei şi tot 
aici s'a ţinut şi în timpul ocupaţiei. germane din urmă (1917--— 
1918.) Un învăţător neamţ, fiu al acestei comune, avea sub con- 
ducerea sa 190 copii. Şi înainte de răsboiu aici se predau zilnic 
trei ore de nemţeşte. Era şi o bibliotecă sătească cu peste 200 
de volume. 

La 31 Maiu, în fiecare an, coloniştii de aici, au ca şi cei 
din Tariverde, sărbătoare pentru ploaie. 

In timpul ocupaţiunii germane din urmă au emigrat 40 de 
familii, unele în Germania, cele mai multe, însă, în America. 
Intre emigranţi erau numeroşi tineri cari fugiau de armata ro- 
mână. 

In 1918 erau: 173 familii germane cu 938 suflete, 70 fa- 
milii româneşti, 8 turceşti şi 3 bulgăreşti. 


Tariverde, aşezattla 21/2 Km. spre Est de Cogealac, lângă 
şoseaua principală, are acelaş trecut, ca şi acesta. Mai întâiu 
constatăm aceeaş nesiguranță în ce priveşte data fundării (1873 
sau 1874), din cauza lipsei de documente scrise. Cea mai veche 
matriculă bisericească e din 7 lanuarie 1879. Tradiţia orală spune 
că aici au venit 44 familii din Basarabia şi anume: din Klostitz, 
Kulm, Leipzig, Neu-Arcis, Beresina, Tarutino, Borodino, — cei 
mai mulţi originari din Wiirttemberg. 

Şi aici prevalează elementul şvăbesc cu toate infiltraţiile 
eterogene. Şvabi sunt: Nagel, Ritter, Stach, Heim, Speitel, 
Albrecht, Pfeifer, Meyer, Ehret, Baumstark. Din Germania de 
Nord sunt: Adam, Kant, Fischer, Arndt, Hinz, Kraus, Martin, 
Fechner, Biittner, Kriiger ş. a: Aici sunt şi emigranţi noui. 

Improprietărirea s'a făcut ca şi în Cogealac. Cine a venit mai 
târziu şin'a mai obţinut pământ, a început să emigreze spre Ca- 
nada, Dacota sau chiar Argentinia. De altfel coloniştii se simţiau 

bine aici, fiindcă erau stăpâni. Primarul era Neamț şi toți erau 
respectaţi. Curțile, casele şi întreaga lor gospodărie vorbeşte în 
modul cel mai convingător despre îniloritoarea lor bunăstare 
materială. 

Biserica nemţească de aici, o simplă casă ţărănească, ală- 
turi de care se află clopotnița, e pe jumătate acoperită de ver- 
deaţa pomilor. E vorba să se construiască o biserică nouă. In 
scopul sporirii fondurilor de construcţie, fiecare țăran cultivă 
l ha. mai mult, din venitul căruia se strâng aceste fonduri încă 
din 1910. (Vezi: Bericht des Lehrers Fischer im Jahrbuch des 
deutschen Volksbildungsvereines in Rumänien, Bukarest 1911, 
pag. 171.) 

Un Armean a deschis aici un han. Comuna l-a închis pentru 
a preveni pericolul alcoolismului. 

In marginea de West a comunei curge un părâu, a cărui 
apă nu seacă nici vara. Sunt şi două mori cu motor. 

Invăţământul românesc a devenit obligatoriu din 1890. Până 
în 1902 instrucţia se făcea jumătate nemțeşte, jumătate româneşte ; 
de atunci încoace, însă, s'a redus cea nemţească la două ore pe 
zi. Şcoala a fost construită de comună, Guvernul a făgăduit 
.4000 lei, dar nu i-a dat. In 1917, şcoala, cercetată de 160 elevi, 
era pur germană. Un bătrân învăţător de aici scria în anuarul 
societăţii culturale germane din Bucureşti: „Germania rămâne 
“Germania, dar noi, Nemţii din străinătate, aici sau aiurea, trebue 
să cugetăm şi să acţionăm nemţeşte, cu tot devotamentul nostru 
fidel către țara în care trăim acum“. Acest învăţător a fost de- 
corat în 1909 cu ordinul casei Hohenzollern. 

In 1918, Tariverde avea 122 case nemţeşti cu 133 familii 
şi 761 suflete. 


Inaintea Crăciunului nemţesc 1873 au sosit primii colonişti 
nemți în Facria, situată la 12 km spre Nord deila gara Mircea 
Vodă. Ei veniau din colonia basarabeană Paris, fondată în 1816 
de Nemţi din Polonia şi Prusia. Ei au stat câtva timp în Cataloi 
apoi în Neu-Plotzki lângă Buzău. Şi aici prevalează Şvabii, deşi 
numeric ei sunt abia jumătate din populaţie. Această populaţie 
sa sporit şi prin refugiații nemți şi ruşi (în total 22) ai flotei 
ruseşti Potemkin. Aceştia ancorând ia Constanţa, s'au aşezat în 
coloniile nemţeşti din Dobrogea. Aici s'au aşezat trei nemți şi 
un rus, care, însurându-se cu o nemţoaică, a luat numele ei. 

Comuna a avut multe de îndurat în răsboiul ruso-turc 
1877/8, când Ruşii au trecut Dunărea pe la Hârsova sub con- 
ducerea generalului Zimmermann. In timpul acestui răsboiu mulţi 
colonişti de aici s'au refugiat la Cogealac şi mau revenit acasă 
«decât în 1884. 

Facria e comună înfloritoare. Ea e situată la marginea 

înălțimei ce închide la Nord regiunea mocirlelor Carasu. In 1918: 
erau 67 familii germane cu 330 suflete; 25 de familii au emigrat: 
în Canada. Spre şoşeaua principală se găsesc 60 de curţi mari, 
frumoase, cu case spoite alb sau vânăt şi împodobite la creasta 
acoperişului cu două capete de cal frumos cioplite. 

Deşi în total nu posedă pământ decât 28 familii, totuş co- 
loniştii trăiesc aici destul de bine. Toţi au curţi şi case mari 
şi se ocupă cu lăptăria. Produsele lor sunt mult căutate în oraşele: 
Megidia şi Cernavoda. In fiecare casă se aude uruitul unei: 
maşini de-bătutul şi închegatul laptelui. 

In anii dinaintea răsboiului mondial comuna avea învățător: 
german, care preda limba germană în ora dintăiu de învățământ 
dimineaţa şi în aceeaşi oră şi după amiază. Acest răsboiu a 
pricinuit mari pagube: comunei: o parte din bărbaţi au fost 
internaţi. Vitele şi partea cea mai însemnată a avutului, jefuite de 
Turci şi de H E, Na fost cruţată nici casa de rugăciune a 
acestor săteni. Orga, adusă de departe din Germania, a fost 
tăiată cu toporul şi arsă. Sfeşnicele şi crucifixele preţioase, as- 
cunse în pământ, au fost descoperite şi răpite. 


De dată mai recentă, dar foarte importantă este colonia: 
germană Caramurat. Ea se află pe un seş întins, la 8 km. spre: 
West de lacul Taşaul, la 18 km. dela gara Megidia şi 25 km. 
din Constanţa. ` 

La început a fost un sat tătăresc cu 300 familii. Coloniştii 
germani au venit din Crasna Basarabiei. După răsboiul din 1877/8 
au plecat foarte mulţi Tătari din localitate, rămânând abia 70 de 
familii tătăreşti. Mulţi colonişti nemți au venit şi din Caraibil. 

Guvernul român a fost foarte generos la împărțirea pământu-. 
lui în 1883—1884. Cine închiria loturi mai mari de 10 ha. plătia 
anual 5 lei de 1 ha. Pentru loturi mici de 10 ha. timp de 30 de 
ani ei plătiau 30 de lei. Cine nu plătia darea timp de 3 ant 
îşi perdea pământul. Locul de curte şi de casă era la început de: 
4009 m O, mai apoi de 2000 m CL Fiind atâta teren, aici veniau 
neîncetat tot alţi şi alţi colonişti din Basarabia. Cei sosiți după 
1884 n'au mai obţinut pământ. Cine n'a cumpărat, a putut să ia 
în arendă pământ suficient în condiţiile cele mai avantagioase.. 

Starea materială a coloniştilor e foarte înfloritoare. Ei cultivă : 
grâu, păpuşoiu, ovăs şi orz. Pe imaşul comunei pasc peste 600 
de vaci şi încă şi mai mulţi cai. 

Este şi o bancă ţărănească în localitate. Asemenea şi o: 
fabrică de cărămizi, care având maşini bune aduse din Ger- 
mania, confecţionează: cărămizi şi pietre de zidit, țigle, olane, 
jghiaburi, tăvălugi sau pietre de trierat şi chiar pietre funerare. 

In Caramurat au venit colonişti germani nu numai din Crasna, 
ci şi din gubernia Cherson. Unele nume de familie de aici se: 

găsesc şi în Malcoci şi sunt de origine sud-germanică: din 
Alsacia, Baden sau Rheinpfalz. Sunt însă şi mulţi Poloni. Aşa 
e Christian Fenrich, a cărui bunică a fost Poloneză. Bunicii fa- 
miliei Müller încă vorbiau poloneşte. Nume ca: Politschki, Ru- 
scheinski, Bogoslowski, Wisosinski, Ploski, Rolowski arată obâr- 
şia lor curat polonă. Limba polonă n'a dispărut cu totul nici 
astăzi. 

Caramuratul e, poate, cea mai frumoasă colonie dobrogeană. 
Tabloul ce ni se înfăţişează aici într'o Duminecă de primăvară 
frumoasă e de un farmec neuitat. O stradă, largă de 25 de m., 
dreaptă şi întinsă ca masa, curăţită de ori-ce murdărie şi buru- 
iană, străluceşte de curăţenie. Ziduri înalte de 1!/, m., spoite alb, 
închid curţile dinspre stradă şi formează două linii lungi, luminoase, 
deasupra cărora îşi pleacă crengile salcâmii înverziţi. Porţi cu ar- 
curi de dimensiuni monumentale şi lungi şiruri de măreţe colonade 
conduc în interiorul caselor şi gospodăriilor acestor ţărani fruntaşi. 
Casele luminoase şi strălucitoare de curățenie au frontul spre 
stradă roşu, vânăt sau violet şi geamurile verzi sau albastre. 
Acoperişul caselor încă e din olane de diferite culori. In curte 
au şi bucătărie de vară, apoi magazii şi beciuri (pivnițe). Dintre 
ramurile pomilor fructiferi răsar coliviile porumbarelor. Trainice 
şi bine întreţinute sunt şi grajdiurile şi toate celelalte acareturi 
economice. Pretutindeni ordine, curățenie şi culori încântătoare. 
Fiind aşa de bine înstărită, nu e mirare că această comună e mai 
înaintată decât altele din Dobrogea şi în privinţa culturală. 

In 1885 a colonizat guvernul român între Caramuratul tătă- 
resc şi cel nemţesc şi Români din Transilvania (Mocani). Cine 
vine dela Constanţa la Caramurat, traversează aşezările celor 
trei neamuri care, în multe privințe, reprezintă trei lumi deo- 
sebite. 

In partea tătărească şoşeaua e ca în stepă. Nici un pom, 
nici o îngrăditură nu arată marginele unei curţi de ceelalte. In 
dreapta şi în stânga şoşelei, risipite neregulat, se văd bordee 
sărăcăcioase cu pereţi de lut şi acoperiş de stuh. Totul pare ruină, 
sterp şi sec, fără verdeață şi fără viaţă. Inaintea bordeelor, pe 
rogojini sau pe pajiştea uscată, şed turceşte femei şi copii. 

După aceea tabloul se schimbă. Case respectabile se aliniază 
strâns lângă şoşea, cu cerdace, pridvoare şi prispe, îngrijite frumos 
numai la față, dosul şi unele părţi din lăuntru rămânând mai puţin 
îngrijite. La mijloc o clădire modernă: banca românească şi o 
biserică pompoasă, cum obişnuesc Românii să zidiască şi în 
cătunele cele mai mici. Inaintea caselor, după bunul obiceiu 
românesc, se găsesc grădinițele de flori sau livezile de pomi 
fructiferi. E însă şi multă murdărie şi bălării urâte. 

Dintr'odată strada se lărgeşte şi e ireproşabil îngrijită. 
Suntem în Caramuratul nemţesc. Ori unde te uiţi vezi aşezări 


omeneşti trainice de gospodari vrednici, cari ştiu ce e ordinea 
şi curăţenia. In partea germană a localităţii, paralel cu şoşeaua 
principală, mai sunt de o parte şi de alta câte trei străzi paralele. 
In partea de Nord, 'evlavioşii țărani de aici au ridicat o cruce ` 
pe care Mântuitorul răstignit e făcut din metal argintat. Monumentul 
a îndurat câteva brutale lovituri de sabie în ultimul răsboiu; 
încolo n'a avut nimic de suferit. 


Intre toate coloniile germane, Caramuratul are cea mai 
frumoasă biserică, construită în 1897/8, în locul unei modeste 
case de rugăciune, înfiinţată ceva mai înainte, la 1881. Pe lângă 
piatra şi zilele de lucru gratuite, acordate de comunitatea catolică, 
s'au cheltuit în acest scop 85.000 lei. E o clădire monumentală 
din piatră galbenă, din care se desprind liniile luminoase ale 
muchilor şi arcurilor dela ferestre. Interiorul bogat împodobit are 
trei altare cu podoabe preţioase, executate de sculptorul tirolez 
Ferdinand Stuflesser din St. Ulrich. Lângă biserică e casa paro- 
hială şi vechea şcoală germană. Copiii învaţă româneşte. Limba 
germană o predă în două ore pe zi parohul catolic din localitate. 

In timpul din urmă unii băieţi au făcut studii şi la Bu- 
cureşti şi astiel au început să se iviască intelectuali şi din mij- 
locul acestor ţărani. Un astfel de intelectual ar fi Emanuel Kreis, 
care a făcut studii superioare şi în Şviţera. 

In 1918 comuna avea 155 familii germane cu 867 suflete ; 
110 familii româneşti cu 540 suflete şi 70 familii tătăreşti cu 400 
suflete. Vre-o 16 familii germane au emigrat parte la Dacota, 
parte în Argentina (America de Sud), anume în colonia Colonel 
Suarez, unde mai sunt şi alţi Nemţi din valea Volgăi. 


Mai săracă e Colilia, colonie catolică şi ea, situată 28 km. 
spre Nord de Caramurat. In 1880 au venit mai întâiu aici opt 
familii germane, dintre care şase din Mannheim, gubernia Cherson 
(Rusia); alţii din Caraibil şi Malcoci. Tatarii, refugiaţi în timpul 
răsboiului independenţei, n'au mai revenit. 

In timpul ocupaţiei germane, la 1917, erau în localitate numai 
17 familii româneşti. 

Regiunea e cam deluroasă şi stearpă. Un părâu ce nu 
seacă nici vara, mâna odată-trei mori. In 1917 funcţiona numai 
una. Fiind depărtată de centrele de seamă ale regiunii, locuitorii 
acestei comune 'nu-şi puteau valorifica produsele aşa de bine ca 
alții. Teren arabil au relativ mult (10—40 ha.) Un ţăran are 
chiar 129 ha. Şi de aici, însă, au plecat 15 familii în Argentina. 
Curțile şi casele sunt curate şi bine intreţinute. Impresia de sărăcie 
şi mizerie ţi-o lasă mai curând aşezările româneşti decât cele 
nemţeşti. (Vezi şi Raymund Netzhammer, aus Rumänien. 2. Auf- 
lage. Einsiedeln o. d. pag. 380.) 

In răboiul din urmă comuna a avut mult să sufere, nu dela 
armata română, ci dela aliaţii Germanilor (Turci şi Bulgari) 
cari au devastat şi siluit. 


In 1881 au venit câteva familii evangelice din Atmagea şi 
Ciucurova în comuna Anadolchioi, situată 2 km. spre Nord de 
Constanţa, care, precum arată şi numele ei, este o aşezare mai 
veche de locuitori din Anatolia. Coloniştii germani de atunci 
erau nepoţii şi nepoatele lui Adam Kühn, despre care am vorbit 
mai înainte. Populaţia e destul de amestecată din punct de ve- 
dere etnic. 

Elementul german e represintat prin 33 familii cu 134 suflete. 
Din Anadolchioi unii au reemigrat în țara de obărşie: Germania. 
Mulţi au plecat însă la America. 

In toamna 1887 au plecat de aici 14 familii la Brussa în 
Asia mică, de unde, după trei ani, cu amare decepţii au revenit. 


In 1883 evangelicii din Anadolchioi şi cei din Constanţa 
au format o singură comunitate religioasă. In Constanţa erau 
numeroşi meseriaşi, ingineri, funcţionari de cale ferată şi un 
capelmaistru ; în total vre o 15 familii. Merite deosebite în ce 
priveşte organizaţia comunităţii evangelice au avut H. W. Pastor, 
şeful de depou al C. F. R. şi Franz Pleuss, directorul hotelului 
Carol care, de altfel, a fost construit de Englezi. 

Serviciul divin evangelic se ţinea întâiu în spălătoria aces- 
tui hotel. In 1892 se construi actuala biserică evangelică, după 
planul inginerului dg Pomerania Max Wegener. Pe creştinii de 
altă confesiune îi impresionează ciudat nu atât versurile pline 
de exaltare ale autorului reformei Martin Luther: „Eine feste 
Burg ist unser Gott“, gravate pe frontispiciul acestei biserici, 
cât mai ales faptul că parterul acestei construcţii e reservat 
locuinței pastorului, iar adevărata biserică e sus la etaj. Noua 
biserică se inaugură în 1895, contribuind pentru construcţia ei 
şi Regele Carol I precum şi Regina Elisabeta. 

Şcoala germană din Constanţa datează din 1892. In 1901 
s'a făcut o frumoasă donaţiune. Sofia E. Luther, văduva mare- 
lui fabricant de bere din Bucureşti, a imortalizat numele fami- 
liei dăruind casa ei cea mare din strada Tache :lonescu, cu 
toate dependenţele ei, şcoalei germane din localitate. 

In 1917 erau 260 Nemţi în aceste două comune. 

După marele răsboiu, şcoala germană nu numai că s'a 
menţinut în cadrele şi cu caracterul ei vechiu, dar a şi evoluat: 
dându-i-se posibilitatea de a înființa.şi un curs gimnazial de 

In 1881 au venit la Cogealia, comună situată 15 km spre 
Nord de Constanţa, cei dintâi colonişti germani din gubernia 

Cherson. La aceştia s'au ataşat şi alţi colonişti din nordul Do- 
brogei. In 1918 erau în localitate 60 familii germane cu 306 
suflete, pe lângă 30 familii de veterani români şi alte 60 familii 
de tatari. Şi aici se poate constata deosebirea între cele trei 
neamuri conlocuitoare, ca şi la Caramurat. 

Astăzi, colonia germană cu casele şi curţile ei gospodă- 
reşti curate şi bine îngrijite, cu perdele înflorite la ferestre, face 
o impresie încântătoare. Dar n'a fost totdeauna aşa. Când, în 
toamna 1883, pastorul evangelic 'Teutschlănder din Bucureşti i-a 
cercetat, i-a aflat în cea mai neagră mizerie. Incă nu obținuseră 
pământul făgăduit. Nici casele celor mai mulţi colonişti încă nu 
erau gata. Unii zăceau şi de febră tifoidă. După visita duhov- 
nicească ce a făcut, pastorul Teutschlănder a publicat un ini- 
mos apel către toată lumea de bine să ajute cu ce poate pe 
aceşti nenorociţi. Apelul a apărut în „„Bukarester Zeitung“ şi a 
fost reprodus imediat şi de „„Deutsche Kolonialzeitung“* din 
Frankfurt a. M. I, 2. Apelul şi-a atins scopul. Coloniştii au pri- 
mit ajutoare şi din Germania. Prinţul de Neuwied a donat 
300 mărci. 

In anul următor (1884), în sfârşit, li s'a dat pământul făgă- 
duit în loturi mari şi mici, pentru care mai târziu li s'au eliberat 
şi cuvenitele titluri de proprietate. De atunci colonia prosperă. 
Pământul e foarte bun. Fiind aproape de portul Constanţa 
locuitorii îşi pot bine valorifica toate produsele lor. Intre colo- 
niştii germani sunt şi astăzi mulţi cari au 30—60 ha. Numai 10 
familii nu au pământ. Dar şi acestea trăesc uşor. Din aproape 
nici o casă nu lipseşte maşina necesară pentru fabricarea pro- 
duselor laptelui. Biserica e din 1891, dar e renovată şi mărită 
în 1903. Acestei biserici îi donă regina României, Elisabeta, o 
biblie cu remarcabiia dedicație: „Dumnezeu e aproape de mica 
comunitate“. 


A treia perioadă a migraţiunilor. 1890—1891. 


La 1890 începe un nou curent de emigrare din coloniile 
nemțeşti ale Rusiei meridionale. Statul rusesc la 1870 a desfiinţat 
privilegiile şi de atunci a început o politică din ce în ce mai 
naționalistă. O lege din 1890 interzicea tuturor cetățenilor străini 
nu numai să cumpere pământ şi proprietăţi, dar chiar să are şi 
să samene pe pământ rusesc. Mai departe erau opriți de a-şi 
construi biserici. In anul următor (1891) limba rusească deveni 
obligatoare în toate şcoalele imperiului. 

Mii de nemți se îndreptară “atunci spre Statele-Unite ale 
Americei sau spre Canada. Unii au venit şi în Dobrogea, încu- 
rajaţi de promisiunile ministrului român Petre Carp. Aşa se în- 


temeiară în 1890 şi 1891 opt colonii nouă, a căror istorie ë 
plină de peripeții dureroase. 

Condiţiile de colonizare acum nu mai erau cele din 1883. 
Pământ nu mai era. Se împărţise tot. Şi de altfel, conform legi- 
lor în vigoare, nimeni nu putea obţine pământ dacă nu era 
cetățean român. Cetăţenia nu se obținea decât după un traiu de 
cel puţin zece ani în țară. Până atunci li se făcea altă înles- 
nire: li se da pământ în arendă. 

Ne fiind îndestulător nici acesta, mulți luau în arendă 
pământ dela proprietari. Aceştia erau de multe ori lacomi şi, 
îndată ce vedeau că coloniştii prosperă, îngreuiau condiţiile de 
arendare, făcându-le traiul imposibil sau silindu-i chiar să ia 
lumea în cap, ducându-se în altă parte a Dobrogei, în Cadrila- 
ter sau departe peste ocean, în America. 

Coloniile germane, întemeiate după 1890, sunt aproape 
toate spre Sud dela linia ferată Cernavoda-Constanţa. 


Dintre coloniile acestea, cea mai prosperă e Cobadin-ul, 
situat la 20 km. spre Sud de Megidia, lângă linia ferată Me- 
gidia-Dobrici. Majoritatea locuitorilor erau Tatari, când în pri- 
măvasa anului 1891 s'au aşezat aici 16 familii germane din 
coloniile basarabene: Tarutino şi Minciuna. Aceştia s'au aşezat 
întâiu lângă Buzău, unde au stat vreo opt ani. Pe urmă, pribe- 
gind din nou prin Rusia, în sfârşit se oploşesc la. Cobadin. Şi 
aici, datorită calităţilor sale organisatoare, a biruit elementul 
şvăbesc asupra celorlalte elemente din provinciile germane de 
Nord. In 1918 colonia număra 71 familii germane cu 397 suflete ; 
120 familii tătăreşti şi 30 familii româneşti. Deşi aici nu Sau 
făcut împroprietăriri, totuş coloniştii puteau să cumpere pământ 
eftin dela Tatarii cari plecau înapoi, în stepele Asiei lor de 
obârşie. Trei Nemţi au peste 300 ha, alți trei 100—200 ha; 11 
au 30—85 ; 12 au între 2:/2—15 ha. Ceilalţi pot să ia în arendă. 
Se cultivă orz şi ovăs, apoi grâu şi porumb. Sunt şi 24 ha. vie. 
Prosperă şi creşterea vitelor. Comuna are armăsari de prăsilă. 
Sunt şi mulți oieri cu 1000—2000 oi. In şcoala de aici se predă 
limba germană zilnic în patru ore. Buna stare materială a aces- 
tor colonişti a permis să-şi trimeată odraslele (8—10 băeţi şi 
fete) la învățătură în Weimar sau în alte centre culturale ale 
Germaniei. 


Sarighiol-ul e situat pe o vale îngustă, închisă între dea- 
luri, la 13 km. spre West de Mangalia. Pământul de aici se 
spune că e cel mai neroditor din întreaga Dobroge. Totuşi oa- 
menii vrednici pot trăi destul de bine şi aici. In 1894 câtorva 
colonişti li s'au dat câte 10 ha. In 1904 s'a dat şi mai puţin, 
numai 5 ha. Aici se aşezară şi colonişti din Caucaz. În vara 

1891 erau aici în total 204 locuitori. In 1917 erau ol familii 
germane, 30 familii tătăreşti şi 10 româneşti. 

Mai puţini s'au aşezat, dispărând aproape cu totul elemen- 
tul german, în comunele: Mangalia, Caracicula, Osmancea, Os- 
manfacâ şi Viile noui la Constanţa, unde coloniştii nemți s'au: 
aşezat deavalma cu Românii, nu deosebit ca în alte părţi. Aici 
funcţionează o învăţătoare cu studii din Germania. E de notat: 
că o parte considerabilă a acestor colonişti aparține secte: 
religioase a Sabatanilor. 

Cu această din urmă colonie se încheie perioada emigră- 
rilor germane din Rusia, perioadă ce a durat 50 de ani. 


Numărul, sporirea, căsătoriile, starea sanitară şi reemigrarea 
Nemţilor din Dobrogea. 


__ Relativ la Nemţii din Dobrogea sunt diferite statistici. Când 
au venit întâiu aceşti Nemţi, au fost aproximativ 800 familii. 
Bine înţeles .că.n'au fost totdeauna atâtea familii, ci numai la 
1891, adică după perioada a treia a migraţiunii germane. 


Richard Lesser, editorul publicaţiei „Weltpost“, Leipzig: 
1883, No. 11 pag. 188, spune că sunt 600 familii cu 3000 suflete. 
Ceva mai târziu A. E Lux (Die Balkanhalbinsel. Physikal. und 
ethnographische Schilderungen. Freiburg i. Br. 1887, pag. 47) 
afirmă că în Dobrogea, ih total sunt 3024 Nemţi. In sfârşit an- 
tropologul elveţian Eugene Pittard (Dans la Dobrodia Notes de 
voyage, Genève 1902, pag. 47), pe baza informaţiilor revizorului: 
şcolar loan Bănescu, socotia numărul Nemţilor dobrogeni la: 
8779. — Cam acelaş număr îl arată şi statistica făcută de dom- 
nul Paul Traeger (Schriften des deutschen Auslands Instituts, 
Stuttgart. Band 6. Die Deutschen in der Dobrudscha. Stuttgart 
1922, pag. 124) pe timpul ocupaţiunii germane din răsboiul 
din urmă, anume: 8534 suflete. 

Natalitatea acestei populaţii e considerabilă. Nu se poate 
vorbi de familii cu 10-—15 copii, cum spun unii călători super- 
ficiali. Domnul P. Traeger constată, însă, că între 369 familii 
abia 15 sunt fără copii, deci abia 4%/0, — pe când în Berlin, 
în medie generală, sunt 27 Hin familii fără copii. Despre o limi- 
tare intenţionată a numărului naşterilor ca lu Saşii din Ardeal 
sau la Şvabii din Banat, aici nu poate fi vorba. O cauză a nata- 
lităţii normale a acestei populaţii poate fi şi faptul că aici oa- 
menii se căsătoresc la timp; fetele chiar la 16 ani. Trei sferturi 
din această populaţie are cel puţin trei copii, ceeace e o stare înflo- 
ritoare faţă de a celor mai multe populaţii europene. (In Franţa 
şi în unele părţi ale Germaniei e tocmai invers). Adam Kiihn a. 
avut 8 copii, 49 nepoți şi 250 strănepoţi. 


Natalitatea e numai un factor, şi nu cel mai important al 
sporirii populaţiei. Mai importantă e mortalitatea. Condiţiile 
higienice ale celor mai multe colonii sunt. foarte bune. Apă, 
hrană, aer, totul colaborează la menţinerea unei sănătăți aproape 
ideale. Aici nu sunt boli ereditare: tuberculosă, boli mintale, 
nervoase ş. a. In Atmagea, de exemplu, până în 1916, nu se 
ştia de scarlatină. Aici aproape nu e nevoie de doctor. Abia la 
4000 oameni dacă e nevoie de unul. Toţi mor de bătrâneţe. Din 
datele matriculare bisericeşti, publicate de „Bukarester Hauska- 
lender“ în 1911 sunt vrednice de reţinut următoarele: 


Atmagea': 2043 suflete, 112 botezuri, 33 înmormântări, 15 căsătorii 


Constanța: 1273. , +7 TTE RTO A e ai 
Caramurat: 742 ,„ 44 i 22 Z ine fo 
Colilia : 2370 ME 10 N 4 o ugi 3 
Malcoci : CH 40 ii 16 A Mute 
Tariverde : 610 , 32 A 2 K 1 o 

In total 5615. „ 335 TEREE a AAE 


Contrar unor păreri medicale că familiile consanguine ar 
fi sterile şi nenorocite, ale coloniştilor dobrogeni, deşi aproape 
toate înrudite, sunt sănătoase şi fecunde. Cauza înrudirii este 
numărul redus al familiilor. Numai în patru colonii sunt peste 
80 familii. Pretutindeni auzi: „Noi toți suntem veri şi verişoare“ 
sau „tot satul nostru este neam.“ Cu toate acestea bărbaţii sunt 
voinici, cu umerii şi pieptul lat, cu oase vârtoase, iar femeile 
bine învălite, cu bazin larg şi fețe ovale (Caramurat). Alţii au 
fața lungăreață (Atmagea). Inrudirea acestor colonişti o arată şi 
numele lor de familie. In coloniile evangelice la: 215 familii re- 
vin 73 nume; în cele catolice la 344 familii 77 nume. Aceasta 
probează că dela început a fost un număr redus de familii care, 
date fiind condiţiunile lesnicioase de traiu, a sporit atât de con- 
siderabil. Astfel numele Ehret, reprezintat în Malcoci prin 17 
familii, se mai află numai încă în 1 colonie. Aici nu poate fi 
vorba, deci, de o intensă circulaţie de oameni şi de familii. Tot 
aşa numele Ternes îl poartă 14 familii, iar Ruscheinski 13 familii 
din Caramurat. 

Uneori numărul familiilor rămâne staționar. In Atmagea 
sunt astăzi tot atâtea familii ca şi la 1879. Mulţi colonişti au 
plecat în anii 1883 şi 1884 din cauza anilor secetoşi şi a ser- 
viciului militar care, în acest din urmă an, devenise obligator 
pentru întreaga populaţie dobrogeană. 

In general se poate spune că nemţii evangelici emigrau în 
Dacota, iar cei catolici în Argentina. Când guvernul prusiac a 
început să colonizeze Prusia de Est, mulți colonişti germani s'au 
reîntors în patrie. 


„Fie pâinea cât de rea, 

Tot mai bine'n țara mea,“ 
spune şi un cântec popular german: 

„Schân ist es im fremden Lande, 

Doch zur Heimat wird es nie.“ 


Aşezara satului, casa, curtea, gospodăria, arta casnică, 
costumul şi administraţia comunală. 


Guvernul turcesc n'avea nici un plan în opera sa de co- 
lonizare. El chema coloniştii, le arăta locul unde se pot aşeza, 
mai departe, însă, nu-şi bătea capul cu ei. Ei puteau să aibă 
atâta pământ, cât puteau să cultive, potrivit şi cu articolul 4 din 
Regulamentul de colonizare al Turciei. Din partea acestui guvern, 
aşezările noilor colonişti puteau să fie tot atât de neîngrijite şi 
neregulate ca şi cele tătăreşti şi cele bulgăreşti. 

Mai raţional proceda în opera sa de colonizare guvernul 
rus. Terenul destinat unei colonii era bine delimitat; asemenea 
mărimea şi întinderea curților, străzilor, şi terenurilor libere ş. a. 
Caracterul acesta al coloniilor ruseşti ajunge dominant şi în Do- 
brogea. Chiar în comune, unde nemţii locuesc împreună cu alte 
neamuri, ca în Palazul mare sau în Alacap, cartierul sau strada 
germană se cunoaşte imediat din toate părţile. E tipică strada 
mare, largă, plantată cu arbori pe de margini, dealungul căreia 
sunt aliniate curţile şi casele toate la fel. Multe colonii au o 
singură stradă. Astfel sunt: Cogealia, Cobadin, Tariverde. In Mal- 
coci, Sarighiol şi Caramurat sunt şi străzi paralele cu strada 
principală. Piaţă mau aceste colonii. Escepţie e Cogealacul, un 
iârguşor considerabil, pe piața căruia se Un târguri în fiecare 
săptămână. In Atmagea e o piaţă înaintea bisericii, de unde 
pornesc cinci străzi în tot atâtea direcţii. Ingrăditurile din spre 
stradă variază. Ele sunt sau de zid, sau de Ian şi scânduri, sau 
gard viu. Lărgimea străzii în comunele mari e de 23—25 m., 
având de fiecare parte şi câte un caldarâm (trotoar). Inaintea 
porţilor care, dacă mau întotdeauna arcuri măreţe, au cel puţin 
stâlpi înalţi şi puternici, se află bănci, pe care în Dumineci şi 
în serbători stau sătenii de vorbă. Lărgimea curților variază din 
sat în sat. In acelaş sat, însă, e cam aceeaş,-dela 30 până la 
40 m. Lungimea e de 80 m. Aproape toate casele au grădiniţă 
înainte către stradă şi sunt cu frontul către stradă. 

Forma casei e aproape pretutindeni aceeaş. O clădire lungă, 
îngustă, cu acoperiş înalt în care, începând dela odaia de frunte, 
rezervată musafirilor, se înşiră la rând toate încăperile necesare 
gospodăriei. Sunt case lungi de 60—70 m. şi late abia de 6—8 m. 
Atât forma casei, cât şi a satului, e tipic rusească; n'are nimic 
nemţesc în ea. La fel sunt şi casele Lipovenilor, originari din 

Rusia şi ei. Sunt, însă, şi numeroase bordee, mai ales în satele 
tătăreşti. Casele bulgăreşti şi cele româneşti îşi au tipul lor 
arhaic. Frontul casei se termină într'o decorație cu două capete 
de cal ca şi în atâtea provincii germane : Mecklenburg, Schleswig, 
Braunschweig, Nassau, sau Tirol. Pe lângă cea estetică, această 
decorație are şi o semnificaţie superstițioasă. Poporul crede că 
aceste capete de cal au puterea miraculoasă de a alunga duhu- 
rile necurate. Superstiţia există şi la Bulgari, cari aşează căpățâna 
de cal pe parul unui gard. Fondul casei e zugrăvit cu culori 
vii : roşu, albastru, verde, violet şi are uneori minunate inscripții 
din biblie sau din poeţi. Un proprietar din Tariverde şi-a gravat 
pe frontispiciul casei nişte versuri germane, care în traducere 
românească ar fi cam astfel : 

Casa-i a mea şi nu-i a mea: 

Un aitul va intra în ea 

Şi după el asemenea. 


Altul scrie şi mai cu tâlc: 
Aicea trainic construim, 
Nu ne gândim c'o să murim; 
lar unde-i veşnic să trăim 
Aproape nici nu ne gândim. 

Pereţii casei, ca şi ai curţii, se ung întâiu cu lut, apoi cu 
balegă de vacă, pe urmă se spoesc cu var. Intrarea în casă se 
face în secţia longitudinală, imediat după odaia dinainte. Această 
odaie are mobilierul cel mai frumos: masă, scaune, dulapuri, 
lăzi sau sipeturi colorate. Duşumeaua încă e împodobită. La 
geamuri sunt perdele. De pereţi atârnă tablouri şi fotografii, zi- 
cători înțelepte, frumos incadrate, certificatul de confirmare în 
legea creştinească ş. a. Patul e curat, alb ca zăpada imaculată, 
pe care se găsesc cinci perne mari şi moi de pene, cu învălitori 
tot atât de curate. Sobele, clădite din cărămidă, se încălzesc din 
afară, din bucătărie. Dincolo de bucătărie e unul sau mai multe 
dormitoare. In altă parte sunt grajdiurile şi celelalte acareturi 
economice. Pretutindeni ordine şi curățenie. 

Faţă în față cu casa, despărțită numai prin grădiniță, se 
găseşte bucătăria de vară, apoi beciul, foarte curat şi îngrijit şi 
el. In multe curţi e şi fântâna cu jghiabul pentru adăpatul vitelor. 
Mai e apoi şi hambarul pentru ţinerea şi uscarea păpuşoiului. 
Nemţii îl construesc de obiceiu din Jan. Românii, Bulgarii şi 
Tătarii îl fac din nuele şi seamănă cu un coş mare. Nu lipsesc 
coteţele pentru porci şi găini. Mai la o parte e armanul, un fel 
de sub şopron, fără păreţi, având numai acoperiş, unde stau 
vara vitele şi unde se pregăteşte tizicul, adică bălegarul uscat 
şi bun de încălzit iarna. In fundul curţii se face îmblătitul şi 
trieratul cerealelor cu un tăvălug mare de piatră tras de cai peste 

toate spicele. In multe curţi e şi porumbar, aşezat uneori foarte 
pitoresc între crengile arborilor. E de remarcat şi firul de sârmă, 
dela un capăt al curţii până la cellalt, dealungul căruia aleargă 
în dragă voie câinele, păzitorul credincios al curţii şi al casei. 
O podoabă a acestor aşezări e şi numărul cel mare de arbori 
şi pomi fructiferi ce ele posedă. De departe ele au aspectul 
unor oaze în mijlocul stepei. Aceasta se explică nu numai prin 
iubirea de natură a coloniştilor, ci şi prin § 51 din instrucţiu- 
nile pentru înfiinţarea şi administrarea coloniilor ruseşti, unde 
se spune: „Pentru apărarea de vijelii şi incendii, trebue încon- 
< jurate casele, şurile şi curţile cu tot felul de arbori ce cresc 
repede“. Era de datoria primarilor să vegheze la executarea 
acestui ordin. 

Relativ la proprietatea funciară a acestei provincii, s'a le- 
giferat mai întâiu la 3 Aprilie 1882 şi apoi'la 10 Martie 1884. 
România a desființat dijma obişnuită la Turci, cerând plată în 
bani pentru cei dintâi 5 ani câte 2 iei de 1 ha., iar pentru ur- 
mătorii 15 ani câte 3 lei. Fiecare familie a fost împroprietărită, 
dându-i-se cel puţin 10 ha. Unii puteau lua în arendă până la 
100 ha. După 25 sau 30 ani devenia proprietarul moşiei. Cu 
timpul sporindu-se populaţia, condiţiile de viață s'au înăsprit. 
Azi cultura e mai mult extensivă. Țăranii au pluguri de fier dar 
nu ară adânc, nu îngraşă pământul şi nu cunosc sistemul schim- 
bului plantelor de cultură, ceeace e foarte imporiant în agricul- 
tură. Se cultivă aproape exclusiv: grâu, porumb, orz şi ovăs, 
uneori şi rapiță, in şi cânepă; mai rar cartofi şi secară. 

Creşterea animalelor e mai îngrijită. Se ţin cai mulţi şi fru- 
moşi. Nu sunt rare nici turmele de câte 1000—2000 de oi. Ase- 
menea viței, râmători şi paseri. Industria laptelui a fost mult 
timp înapoiată. Autorul român Zaharia Zeciu într'o lucrare nem- 
țească asupra economiei rurale din Dobrogea în secolulal 19-lea 
şi începutul celui de al 20-lea, tipărită la Leipzig 1909, pag. 49, 
spune că în 1905 încă nu exista în Dobrogea nici o maşină 
pentru industrializarea laptelui şi abia erau 17 putineiuri. Astăzi 
sunt cu sutele şi cu miile. Meritul cel mare, în această privinţă, 
revine femeilor, care au ştiut face din lapte un izvor nesecat de 
venituri. 

Industriile nu sunt îmbrățişate decât în măsura ce sunt tre- 
buincioase agriculturei : făurărie, pantofărie, pielărie şi dulgherie 
în stil mic. Odinioară femeia îmbrăca pe toţi ai casei. Astăzi 
apoape toţi se îmbracă cu haine dela oraş. Pretutindeni învinge 
fabrica. Hainele, mai ales pantalonii bărbaţilor, se fac din lână 
de casă, toarsă şi colorată albastru. Caracteristic pentru Nem- 
țoaice e scutecul pe care îl trec de pe umăr pe subsuoară, îno- 
dându-l bine la capete, pentru a putea purta mai uşor copilul 
în braţe. O fată, când se mărită, trebue să aibă 6—10 bucăţi 

de acestea. Ele sunt învărgate şi înflorite, dar nu se pot com- 
para cu ale Româncelor care sunt cu mult mai frumoase. Nici 
broderiile frumoase cu care Româncele şi chiar Bulgăroaicele 
îşi împodobesc cămeşile nu se găsesc la Nemţi. Nici costumul 
Nemţoaicelor nu are ceva deosebit. Rochie neagră şi bluză de 
obiceiu închisă. Marama sau testemelul din cap încă îl înoadă 
toate în acelaş fel sub barbă. In coloniile catolice fetele şi ne- 
vestele poartă la piept cruci mari, aurii. Portul bărbătesc (bă- 
trânii cu căciulă, tinerii cu şapcă,) la gât cu cravată, numită 
după ruseşte „şari“ şi cu cisme mari în picioare) e ceva mai 
caracteristic, dar el aminteşte costumele ruseşti, nu pe cele 
nemţeşti. 


„instrucțiunile pentru înființarea şi administrarea noilor co- 
lonii ruseşti“ din 1801 prevăd în fiecare comună alegerea câte 
unui primar, a câte doi asistenţi şi tot la câte 10 curţi a unui 
decemvir. 

Indatoririle primarului erau multiple şi variate. El mare să 
îngrijească numai de binele public, ci şi de cel material şi mo- 
ral al coloniştilor. El vesteşte legile cele nouă şi îndeamnă pe 
oameni să fie morali, drepţi, muncitori şi credincioşi. El com- 
bate destrăbălarea, risipa şi beţia. El veghiază ca fiecare colo- 
nist să-şi țină curate şi îngrijite: casa, curtea, grajdiurile şi gră- 
dinile, precum şi plantațiile cu pomi. El le arată folosul: şi 
însemnătatea diferitelor meserii. El observă calităţile solului, face 
împărțirile agricole ale diferitelor terenuri, el controlează şi dă 
sfaturi. El urmăreşte pe oameni cu atenţie să nu lenevească nici 
iarna. Pe contravenienţi îi pedepseşte cu corvezi (lucrări publice) 
şi cu amende. El se amestecă şi în afacerile particulare aie lo- 
cuitorilor. Alte pedepse mai obişnuite erau : arest, bătaie cu băţul 
şi legatul în feare. Așa e notat despre unul, că a fost pedepsit 
să lăzuiască cinci sfori patrate, fiind că nu avea acoperiş bun 
la casă şi nu-şi făcuse gard la curte, nici n'a plantat arbori. 
Autoritatea primarului era indiscutabilă: Un locuitor din Franzfeld 
a fost pedepsit cu 45 lovituri de băț, pentrucă a insultat pe 
primar, altul a fost ţinut în feare timp de 1 oră din aceeaş cauză. 
Nu erau cruţate nici femeile. O femeie a fost pedepsită cu 50 
lovituri de băț pentru furt. 

Aceste instrucțiuni şi regulamente sunt însemnate, fiindcă, 
în parte, ele se mai aplică şi astăzi în satele Dobrogene. Turcii 
nu-şi băteau de loc capul cu administraţia şi viaţa interioară a 
satelor. 

Cu trecerea Dobrogei în stăpânirea românească se schimbă, 


. însă, şi administraţia, conform regulamentului pentru administraţia 


interioară a comunelor rurale, introdus în 1884. Regulamentul 
conține dispoziţii relativ la siguranța publică şi îndatorirea ce- 


SA EH 


tățenilor de a străjui pe rând, relativ la înfrumusețarea comune- 
lor, dând în acest scop primăriei dreptul de a fixa locul şi felul 
clădirilor, mai departe relativ la transporturi şi angarale în in- 
teres public. Odată cu primarul român a dispărut sau cel pu- 
țin s'au redus esenţial drepturile şi prerogativele primarului german. 
Totuş în unele comune dăinueşte încă instituţia primarului ger- 
man (der Schulze) deosebit de cel român, recunoscut oficial. 
Dovadă e şi Procesul verbal al comunităţii catolice din Cara- 
murat dela 1910, intitulat „Imputernicire“ şi publicat în întregime 
de d. P. Traeger 1l. cit. pag. 157 şi urm. Comunitatea arată un 
puternic simţ de solidaritate când prevede nu numai eliminarea 
din sânul ei a membrilor recalcitranţi, ci şi alte pedepse mai 
grave: de exemplu, să nu i-se dea unui asemenea membru nici 
păşune, nici pământ în arendă ş. a. 


Şcoală, biserică, viață sufletească, moravuri şi obiceiuri. 


Când au plecat coloniştii germani în Rusia, ei aveau şcoale 
bine organizate din timpul lui Frederic cel Mare. Dragostea de 
şcoală şi de învăţătură au dus-o cu ei şi în Rusia. Nici o colo- 
nie nu 'se întemeia fără ca să aibă şi o şcoală. 

Dragostea aceasta de învăţătură au adus-o cu ei şi în 
Dobrogea. Din însemnarea lui Malincowsky dela 1863 ştim că 
învățătorul evangelic din Atmagea era plătit cu câte 2 măsuri 
(1 măsură = 10 ocale) de grâu şi cu câte 3 piastri de fiecare 
copil; cam tot aşa era plătit şi cel din Cataloi. Când coloniile 
prosperau, ele îşi aduceau învățători din Rusia, din Ardeal, din 
Şviţera, sau chiar din Germania. Şi aceştia erau plătiţi cu pro- 
duse naturale. Astfel Louis Horn din Atmagea primia, pe lângă 
o leafă în numerar de 200 lei, şi 2 măsuri de grâu, 2 de car- 
tofi, 26 oca de unt, % oca de slănină şi pământ pentru sămănătură 
de 5 măsuri şi 3 cărături. De altfel nefăcându-se regulat şcoală, 
ce se învăţa iarna, se uita vara. 

In 1884 începe învățământul românesc. El nu s'a introdus 
pretutindeni la aceeaş dată. In urma nouei legi, comunele nici nu 
mai puteau întreţine şi o şcoală nemţească deosebită, pe lângă 
cea românească de stat. Chiar comune mari şi bogate, cum e 
Caramurat, au rămas ani întregi fără învățământ german. In pa- 
rohiile catolice preotul face şi pe învăţător. In cele protestante 
sunt învățători speciali. Parohiile evangelice nu dau certificat 
de confirmare nimănui, dacă nu cercetează cel puţin 2 ani şcoala 
nemţească. Şcoala ce se face e destul de primitivă. Nu se învaţă 
decât puţin cetit (scris şi ortografia aproape de loc), istorioare 
din biblie şi ceva catehism. Din această cauză, când vor să scrie 
ceva, ei confundă şi literele, încât e greu să descifrezi scrisul 
acestor ţărani, aproape analfabeți. Singura şcoală, bine organi- 


zată, datorită între altele fondaţiei Sofia Luther, e cea din Con- 
stanța. Aici s'a dat şi se dă atenţia cuvenită studiului limbei 
germane. Din 246 ore pe săptămână, 175 erau reservate studiului 
acestei limbi. In 1915/6 erau în total 207 elevi, dintre cari 7 din 
Germania, 24 din Austro-Ungaria, 8 din Turcia, 4 din Bulgaria, 
1 Olandez, 12 din Grecia, 124 din România şi. 27 fără cetăţenie 
recunoscută. Această şcoală era subvenţionată şi de „Reiehschul- 
fonds“ cu câte 4000 mărci, iar din 1912 cu câte 4200 mărci pe an. 

Libertatea religioasă a fost respectată şi în timpul Turcilor 
şi după aceea. O recunoaşte şi art. 3 din Regulamentul de co- 
lonizare al Turciei. Comunitățile evangelice depind de Consiliul 
bisericesc superior din Berlin. Acest consiliu a trimis mai întâiu 
un preot la 1858 în Atmagea şi în filialele ei: Ciucurova, Ca- 
taloi, Cogealac, Tariverde şi Ortachioi. Constanţa atârna întâiu 
de Galaţi, pe urmă de Atmagea. Pastor evangelic propriu are 
numai din 1892. De Constanţa depind: Cobadin, Cogeala, Fac- 
ria, Mamuzlu şi Sarighiol; apoi staţiunile: Alacap, Horoslar, 
Viile noui şi Sofular. Conform Regulamentului bisericesc din 1908, 
sunt parohii sau comunităţi bisericeşti deplin organizate şi bi- 
serici sau case de rugăciuni proprii şi simple stațiuni de predică. 
Administraţia bisericească o are un comitet, în care sunt câte 2 
reprezentanţi din fiecare localitate. Toate.aceste organizaţii sunt 
subordonate Consiliului bisericesc superior din Berlin, care are 
dreptul să revoce pe pastor. Fiind multe şi foarte risipite aceste 
colonii, ele sunt greu de administrat. Din această pricină se 
lățesc sectele. Şvabii erau predispuşi spre sectarism încă de 
acasă, din Germania. Această predispoziţie au păstrat-o şi în 
Dobrogea. De aceea sunt aici atât de frecvente confraternităţile 
religioase (Bruderschaften) al căror scop e aflarea adevărului 
religios. Mai. periculoşi pentru pacea şi ordinea publică au fost 
şi sunt baptiştii. Cuibul lor e Cataloi, unde astăzi sunt vreo 
200, pe lângă alţi 56 evangelici şi 60 aconfesionali sau „sălbatici“, 
cari nu aparțin nici unei confesiuni religioase. Adventişti sau 
Sabatani sunt la Viile noui în Constanţa şi în Sarighiol. Ei nu 
respectă nici sărbătorile mari ca Paştile şi Rusaliile. 

Coloniile catolice au fost totdeauna mai de timpuriu şi 
mai bine îngrijite decât celelalte. Tulcea şi Malcoci aveau preot 
încă din 1847. Caramurat şi Colilia încă au primit curând. Sub 
regimul turcesc aceste parohii atârnau de episcopul catolic din 
Nicopole. Din 1883 ele depind de arhiepiscopia de Bucureşti. 
Biserici frumoase şi trainice sunt în Tulcea, Malcoci, Caramurat, 
Colilia şi Mangeapunar. O capelă e şi în Techirghiol. La cato- 
lici sunt foarte active şi congregaţiile Mariane. 


Religioşi cum sunt aceşti colonişti germani, ei citesc cu 
mare atenţiune cuvântul lui Dumnezeu care e Sfânta Scriptură. 


Lectura bibliei a imprimat un caracter de seriozitate gravă, de 
rigiditate chiar, credincioşilor evangelici mai cu seamă, la cari 
se constată şi un spirit zelotic. Ei opresc dansul, dispreţuesc 
cântecele populare lumeşti pe care le numesc ştrengăreşti sau 
de stradă (Schelmen- oder Gassenlieder). Jocul inocent de-a min- 
gea îl consideră necreştinesc. Nu admit nici ciocnirea de păhare 
cu vin: „Să ai noroc!“ Nici cârciume nu deschid. Lipsesc şi 
societăţile distractive şi cele sportive. In asemenea condițiuni 
criminalitatea e. disparentă, fireşte. 


La catolici e o concepţie mai senină şi, ca urmare, se gă- 
sesc şi moravuri mai omeneşti. Ei admit dansul care se face pe 
rând la casa fiecărei fete. Flăcăii încă vin pe rând cu armonica 
şi cântă. 

In urma civilizaţiei înaintate, multe obiceiuri populare au 
dispărut cu totul din Germania, dar se păstrează încă fidel la 
țăranii din Dobrogea. De aceea ele merită toată atenţiunea, ca 
un patrimoniu popular vechiu. La Crăciun, de exemplu, în co- 
munele germane catolice, fete îmbrăcate în alb ies cu Sf. Iosif 
şi cu un măgar (doi băeţi travestiţi astfel), şi, intrând din casă 
în casă, aduc daruri copiilor. Cu ele vine şi un Beelzebut pentru 
a speria pe copiii răi. Acest obiceiu de a colinda cu un măgar 
e de origine din Alsacia. (Vezi; Bruno Stehle, Volkstiimliche 
Feste, Sitten und Gebrăuche im Elsass in Jahrbuch fiir Geschichte, 
Sprache und Literatur Elsass-Lothringens, 10, 218). In Mangea- 
punar pruncul Isus, la Crăciun, e purtat de o fetiţă însoţită de 
alta, care poartă un cap de bou şi de unele care aduc coroană 
şi sabie în mână. Intrând în casă ele cântă: 


Alle Jahre wieder In toţi anii vine 

Kommt das Christuskind pruncul Isus 

Auf die Erde nieder, jos pe pământ, 

Wo wir Kinder sind. unde suntem noi, copiii. 
Kehrt mit seinem Segen Intră în fiecare casă 
Ein in jedes Haus, cu binecuvântarea sa, 
Geht auf allen Wegen merge pe toate căile 
Mit uns ein und aus. şi ne însoţeşte. 

Treť rein, tret’ rein Intră, întră, 

Du frommer Christ evlaviosule creştin 

Gott voller Gnade Dumnezeu plin de milă 

Von dem Ubel sage. să ne mântuie de rău. 
Von dem liebsten Jesulein Dela prea iubitul Isus 
Der Stern wird sich heben steaua se va ridica 
Zu dir Jungfrau rein. la tine, preacurată fecioară. 


După cântare întreabă pruncul Isus, dacă copiii din casă 
ascultă de părinți, apoi le dă daruri. La eşirea din casă se cântă: 


Jetzt legen wir alle die Hände Acum punem toți mânile pe foaie 


aufs Blatt 
Und sagen euch alie eine schön’ Şi vă urăm tuturora. o frumoasă 
gute Nacht noapte bună 


O Jesulein siss, O Jesulein süss 


O, dulce Isuse, o, dulce Ísuse, 
Gelobt sei Jesus Christus. 


Lăudat fie Isus Hristos. 


Anul nou e sărbătorit de flăcăi cu un colind şi urări de 
bine, apoi cu împuşcături şi sunete de treascuri. Fiind oprite în 
timpul din urmă împuşcăturile, se pocneşte din biciu. In Alsacia 


încă se colindă şi se urează la fel. Prin aceste pocnete şi îm- 


puşcături se crede că e alungat necuratul din sat. 
In parohiile catolice din Joia şi până în Sâmbăta mare 
înainte de Paşti amuţesc toate clopotele: 


Nach Mitten der heiligen Woche 


Ziehen alle Glocken nach Rom, 
Vom Glăcklein der Waldkapelle 


La mijlocul săptămânii sfinte 
Pleacă toate clopotele la Roma, 
Dela clopoţelul capelei din pădure 


Bis zur Riesenglocke im Dom. Până la clopotul uriaş al catedralei. 


In acest timp sacru, signalul se dă cu o scârţăitoare. In 


Vineria mare, în aceleaşi parohii .catolice doi flăcăi înarmaţi, 


însoţiţi de un conducător, țin paza mormântului Domnului, iar 
ia Rusalii plantează armindeni (Maibaum) şi dansează veseli. 


La cununie, prietenii mirelui cântă în Caramurat şi Man- 


geapunar această oraţie de nuntă: 


“Schönes Schătzlein, schönes 


Schätzlein, 


Ei, was hört man von dir? 


lch hab gehërt, du willst heiraten, 


„Ach wie schwer fällt das mir. 


Heiraten, heiraten, 

Ist gar ein hartes Band. 
Kein Mensch ist auf Erden 
Der es auflösen kann. 


„Auflâsen, auflösen, 


Kann es Gott nur allein, 
Den nehmen wir zum Zeugen, 
Dass er Helfer soll sein. 


Rote Äpfel sind sauer, 
Gelbe Beeren sind süss, 
Und ich hab’ dich geliebet, 
Das weisst du gewiss. 


Geliebet, geliebet, 

Was hab’ ich davon ? 
Mein Herz ist betrübet 
Das hab’ ich zum Lohn 


Analele Dobrogei. 


Frumoasă comoară, frumoasă 
comoară, 

Ce se aude despre tine? 

Am auzit, că vrei să te căsătoreşti, 

O, ce greu îmi cade. 


Căsătoria, căsătoria 

E o legătură aspră. 

Nu e nici un om pământean 
Să o poată desface. ®% 


Să o desfacă, să o desfacă 

Nu poate decât singur Dumnezeu, 
Pe care îl luăm de mărturie 

Ca să ne fie ajutor. 


Merele roşii sunt acre, 
Boabele galbene sunt dulci 
Şi eu te-am iubit, 

O, ştii tu bine. 


Iubire, iubire, 

Ce-am profitat ? 
Inima mi-e -turbure, 
Aceasta mi-e răsplata. 


gl ati 


Wenn ich und mein Schătzelein 
Von einandergehen miissen, 

So müssen zwei harte Stein” 
Wasser lassen fliesen. 


Dacă eu şi comoara mea 
Trebue să ne despărțim, 
Atunci două pietre aspre 
Trebue să izvorască apă. 


Dort steht er am Berge, 
Schaut traurig zuriick, 
Ei, was hat er gelassen 
Das irdische Gliick 


Acolo stă pe munte 

Se uită trist înapoi, 

Ei, şi-a părăsit 

Fericirea sa pământească. 


După această oraţie de nuntă urmează câteva detunături 
de puşcă, întocmai ca la anul nou. 

In parohiile evangelice invitaţia la nuntă o face un conăcar: 
(Hochzeitsbitter), împodobit cu panglici pestrițe şi cu un băț 
înfrumusețat tot aşa. El începe aşa: 


Ich komme hereingeschritten, 


Eu vin mergând pe jos, 
Hätť ich ein Pferd, kâm ich geritten. 


De-aş avea cal, aş veni călare. 


Domnişoarele de onoare (die Brautmădels) poartă coroane- 
de flori pe cap, iar pe spate numeroase panglici. Cavalerii de 
onoare (die Brautjungen) au flori şi panglici la pălărie. 

Momentul cel mai dramatic al cununiei este când mama: 
sau nănaşa miresei îi ia coroana de flori de pe cap, simbolul 
virginităţii. Atunci întreaga asistență cântă următorul cântec de: 
despărțire de părinţi şi de fetie: 


S'ist mir auf der Welt nichts lieber 
Als mein Stiibchen wo ich bin. 
Denn es wohnt ihm gegeniiber 
Eine so schöne Nachbarin. 


Spielet auf, ihr Musikanten, 
Spielet auf ein Lied so laut, 
Denn ich seh' vor Augen stehen 
Eine so schöne, zarte Braut. 


Und der Bräutigam steht daneben 
Und ist mit goldenem Band geziert 
Und dem Vater war’s ein Leben 

Weil er so schön war ausstolziert. 


Und die Mutter tut sich kränken, 
Kränken tut sie sich so sehr, 

Weil sie das Kind so schwer erzogen, 
Zart an ihrer Herzensbrust. 


Und der Vater tut sie trösten, 
Trösten tut er sie so sehr. 

Dann wird Gott seinen Segen geben 
Wenn man ihn recht bitten tut. 


Nu mi-e nimic mai drag pe lume 
Decât odaia unde sunt. 

Pentrucă locueşte față în față 

O vecină atât de frumoasă. 


Cântaţi, lăutari, 

Cântaţi cu tărie un cântec, 
Pentrucă văd înaintea ochilor 
O frumoasă, gingaşă mireasă. 


Şi mirele stă lângă ea 

i e impodobit cu legătură de aur 
S tatul se bucură 
Pentrucă a fost împodobit aşa frumos: 


Şi mama se supără 

Se supără foarte mult, 
Pentrucă ea a crescut copilul 
Gingaş la sânul! ei iubitor. 


Şi tatăl o mângăie, 

O mângăie foarte mult. 

Dumnezeu îşi va da binecuvântarea 
Dacă va fi bine rugat. 


Cântecul acesta se aude la fel şi în parohiile catolice. Im 
acestea însă se mai adaogă şi alt cântec, precum urmează = 


— 51 — 


Merkt auf, ihr Christen was ich euch 
erklär 
Merkt auf mit Fleiss : wo kommt der 
Ehestand her? 
Den Ehestand hat kein Mensch 
erdicht 
Gott selber hat ihm eingericht' — 
Im Paradies, im Paradies. 


Als Gott den Adam erschaffen hat, 
Gab er ihm ein, auf dass er schlief 
Er nahm eine Ripp’ aus Adams Leib 
Und bildet daraus die Eva, sein Weib 
Setzt ein die Eh’, setzt ein die Eh'. 


Der Ehestand ist ein fester Schluss 
Und macht auch viel Verdruss. 

Man muss sich geben geduldig drein 
Muss denken: Es muss gelitten sein, 
So lang Gott will, so lang Gott will. 


Der Ehestand ist ein festes Band, 

Muss gebunden sein durch Priesters 
Hand. 

Und niemand darf sich wagen dran 


Insemnaţi-vă, creştini, ce vă spun, 
Insemnaţi-vă de unde vine căsătoria? 
Căsătoria n’a iscodit-o un om. 


Dumnezeu însuşi a rânduit-o 
In paradis, în paradis. 


Când Dumnezeu a creat pe Adam 

ll făcu să adoarmă. 

l-a luat o coastă din trup 

Şi zidi din ea pe Eva, soţia lui, 
Intemeie căsătoria, întemeie căsătoria. 


Căsătoria e o legătură strânsă 
i pricinueşte multă supărare 
rebue suportată cu răbdare 
Trebue să cugeţi : E nevoie să suferim 
Cât vrea Dumnezeu, cât vrea 
Dumnezeu. 


Căsătoria e o legătură tare 
Trebue legată de mâna preotului. 


Şi nimeni mare voie să se atingă de ea 


Cine poate desface această legătură, 
Moartea, singură, moartea singură. 


Der dieses Band auflösen kann 
Der Tod allein, der "Tod allein. 


După ce i s'a luat coroana, mireasa părăseşte sala de 
dans şi lapădă haina cea albă de până atunci, apoi în altă haină 
ea se întoarce şi dansează mai departe. Obiceiurile şi cântecele 
acestea sunt şi în Oberpfalz. Evangelicii, în deosebire de cato- 
lici, cântă şi la ocaziuni de acestea mai mult numai cântece 
religioase. 

După înmormântări se fac pomeni. E vechiul „Totenopfer“ 
germanic, împotriva căruia zădarnica luptat biserica creştină şi 
autoritățile Statului. 

Sunt şi multe superstiții. 

De exemplu : credința în vrăji şi în farmece, descântarea 
bolilor, strigoii ş. a. Dacă un copil are cârcei sau convulsiuni, 
atunci se arde o bucăţică de panglică dela nuntă şi cenuşa 
aceea, amestecată cu apă, i se dă copilului so bea. — La tuber- 
culosă, bolnavul trebue să se scoale într'o Vinere în tăcere, să 
se ducă după uşă, să ridice brațele sus spre colţurile casei şi, 
balansându-le încoace şi încolo, să strige: 

Dulgherul a perdut măsura 
Şi eu asemenea. 


Dulgherul vrea să aibă iarăş 
măsura 


Der Zimmermann hat's Maass verloren 

Und ich auch. 

Der Zimmermann wills Mass wieder 
haben 

Und ich auch 

Gottvater, Gottsohn, Gottheiliger Geist. 


Şi eu asemenea. 
Dumnezeu tatăl, Dumnezeu 
fiul, Dumnezeu Duhul Sfânt 


Dacă această invocaţiune nu foloseşte întâia dată, ea trebue 
să se repete în trei Vineri după olaltă. 

Impotriva frigurilor, Joi seara se leagă o lăgătură albă pe 
corpul bolnavului. Vineri această legătură se ia şi se aşează pe 
un pom, recitându-se: 


Guten Morgen Pflaumenbaum, Bună dimineaţa, prunule, ` 

Ich glaub’ dir. S Eu am credință în tine 
Siebenundsiebzigerlei Fieber plagt mir, Friguri de 77 de feluri mă chinue 
Der erste Vogel, wo auf dich tritt, Intâia pasere cese aşează pe tine, 
Der mein Fieber mit sich ritt Să ducă friguriie mele cu sine 
Gottvater, Gottsohn u. s. w. Dumnezu tatăl, fiul ş. a. m. d. 


Obiceiul există şi în Germania la Şvabi. 
Impotriva pecinginei se rostesc versuri sacramentale ca 
acestea: 


Heute ist Sonnabend, aller Juden Astăzi Sâmbată, şabasul tuturor 

Sabattag Evreilor 
Kein Schweinefleisch essen sie nicht, Ei nu mănâncă carne de porc 
Kein Bein brechen sie nicht. Ei nu rup nici un os. 


Dacă copiii sunt răi şi plâng mult, îi duc în coteţul găinilor 
şi aici' îi ridică până la cătuşi, unde dorm găinele. 

Despre strigoi se crede că umblă noaptea şi apasă pieptul 
oamenilor, împiedicându-le răsuflarea. Unei femei din Caramurat 
i-ar fi băut tot laptele din Gite, 

Potcoava, aducătoare de noroc, caracteristică în pragul 
casei Românilor şi Nemţilor din Germania, la coloniştii din Do- 
brogea nu se găseşte. 


Cântece populare. 


Cântecul popular e de cea mai mare însemnătate pentru 
vieața sufletească a unui neam. Câtă vreme există un cântec po- 
pular, există: şi un suflet, un izvor nesecat de acţiune şi de 
inspiraţiune ; iar când a murit cântecul, lâncezeşte şi moare şi 
sufletul. Sufletul unui neam,. însă, nu e numai principalul element 
constitutiv, de vieaţă naţională ci şi legătura cea mai trainică între 
fiii aceluiaş neam. Sub acest raport, cântecul e mai preţios decât 
graiul însuşi. Sunt atâtea persoane în străinătate care vorbesc 
foarte bine limba noastră sau o altă limbă şi totuş sunt cu 
gesăvârşire înstrăinate de noi, fiindcă nu ne cântă cântecele, 
nu ne înțeleg durerile şi aspiraţiunile noastre cele mai tainice. 
Prin urmare, criteriul cel mai sigur al naţionalităţii rămâne 
cântecul. Odată pierdut, nimic nu-l mai poate învia: nici şcoala, 
nici asociaţiile muzicale şi corale, nici un mijloc artificial. Are 
dreptate, deci, poezia populară românească atunci când stabi- 
leşte o legătură atât de strânsă între cântec şi suflet: 


"SM 


Cântă-mi, mândro, cântecul, 
Că mi-e drag ca sufletul. 

In cazul concret, de care ne ocupăm, cântecul popular mai 
are şi altă importanţă. El arată nu numai regiunea germană de 
unde au plecat la început aceşti colonişti, ci şi momente din 
trecutul lor destul de sbuciumat. Acest din urmă punct de vedere 
a fost cu totul neglijat de cercetătorii de până acum ai cânte- 
cului popular. Domnul Paul Traeger a descoperit cântecul: „Auf 
ihr jungen, deutschen Brüder“ („Sculaţi, tineri fraţi germani“), 
care nu se găseşte în nicio culegere de poezii populare germane. 

Cântecele populare nemțeşti din Dobrogea sunt flori sălba- 
tice, neîngrijite de nimeni. Nimeni ma cules arii sau texte din 
aceste cântece. Unele sunt vechi, cu reminiscențe foarte arhaice, 
din secolele 15 şi 16, ce nu se mai potrivesc cu împrejurările 
vieţii actuale. Din 95 cântece populare, cunoscute de domnul 
P. Traeger în Dobrogea, abia 12 sunt de origine cultă. Dar şi 
între aceste 12 sunt unele ce nu se cunosc nici în (Germania, 
mai ales cântece patriotice de: Maler Müller, Schubart, Pfeffel, 
Graf Fr. Leopold Stolberg, Joh. Rud. Wyss, Kaspar Friedrich 
Lossius, Fr. L. Biihrlen, Samuel Fr. Santer, Theodor Körner, 
Max von Schenkendorf. Lipsesc, în schimb, cântece din cele mai 
cunoscute astăzi de toată suflarea germană ca: Loreley de 
Heine, In einem kühlen Grunde de Eichendorff, Steh'ich in finstrer 
Mitternacht de Hauff, So leb denn wohl du stilles Haus de 
Raimund. — Ultimii emigranți din Rusia au adus cu ei: „Cântecul 
emigrantului“ (Auswandererlied) de Sauter şi „Lacrimi, lacrimi 
am vărsat“ (Tränen, Tränen hab” ich vie! vergossen) de Hofmann 
von Fallersleben. 

In comunele evangelice din Dobrogea, ca şi în general la 
protestanți, există un spirit zelotic foarte ostil cântecelor popu- 
lare pe care le numesc „ştrengăreşti* şi „de stradă“. In cele 
catolice e un spirit mai larg, mai tolerant, mai generos, în această 
privință. D. P. Traeger spune că, intrând în şcoala primară din 
Caramurat şi întrebând pe copii ce alte cântece mai cunosc în 
afară de cele învăţate în şcoală, după un moment de răsgândire 
copiii au cântat cu toții cântecul popular erotic: „E timpul să 
ne culcăm“ ('S ist Zeit,'s ist Zeit zum Schlafengehen). Intr'o comună 
evangelică nu se poate închipui aşa ceva. Caracterul arhaic al 
acestor cântece se observă, atât în text, cât şi în melodie. Timpul 
nu le-a lustruit de loc. Melodiile înseşi sunt monotone şi stri- 
dente. Din cântecul melodic al Ruşilor şi Românilor aceşti colo- 
nişti mau învățat nimic, precum recunoaşte şi d-l P. Traeger. 
Sunt caracteristice refrenele şi strigătele : „Ei-ei, io-io, oho“ şi 
a. la care ţin foarte mult. 

După conţinut, cele mai multe cântece populare sunt de 
dragoste. Norocul şi nenorocul în dragoste, despărţirea, părăsirea, 


dorul, durerea pentru moartea sau infidelitatea persoanei iubite 
ş.-a. sunt subiectele acestor cântece. Sunt însă şi poezii epice, 
cântece bătrâneşti, balade cu istorii de iubire ale cavalerilor şi 
vânătorilor. Aşa e cântecul cavalerului Eduard şi al iubitei sale 
Ida, pe care îl reproducem şi noi mai la vale, atât în originalul 
nemtesc, cât şi în traducere românească. Apoi: „Odată în frun- 
zişul întunecos al grădinei“ „Eu stam pe un munte înalt“ (Ich 
stand auf hohem Berge), amintită şi de Goethe ca existentă în 
Alsacia la 1771. E şi un cântec istoric din răsboiul de moşte- 
nire al Bavariei: „Impărate Jost, mai vrei?“ (Kaiser loseph, 
willst du noch?) şi unul foarte recent, din răsboiul din urmă, 
despre lupta dela Turtucaia (Schlacht bei Tutrakan), pe care 
încă îl reproducem aici, deşi domnul P. Traeger se temea să-l 
publice pentru a nu cauza ceva rău, prin aceasta, coloniştilor. 
E de remarcat că nu există la aceşti colonişti cântece de beţie 
(Trinklieder), fiind un popor foarte treaz şi cuminte. Şi aceasta 
încă dovedeşte cât preţ trebue să punem pe vorbe ca: „a luat 
luleaua neamţului““. 

Analizând cântecele populare nemţeşti, în număr de 22, 
din Cogealac, Facria şi Mangeapunar, după conţinut (oameni, 
localităţi, împrejurări) şi după dialect, se constată că toate sunt 
din Germania de Sud şi, anume din Pfalz, unde se găsesc 20 
din ele; în Hessen 18; în Şvabia 14; în Alsacia 6. Din aceste 
22 cântece abia 9 se găsesc şi în provinciile Germaniei de Nord. 
lată cum confirmă cercetările linguistice şi folklorice rezultatele 
cercetărilor istorice. Coloniştii catolici din Dobrogea sunt ori- 
ginari din Pfalz şi anume din împrejurimile Heidelberg-ului, adică 
din Pfalz-ul de Baden şi Rhein. Pe lângă 56 cântece populare 
culese personal de d-l P. Traeger, D-sa a întrebuințat şi cule- 
gerea de 39 cântece lumeşti, făcute în 1915 de Arthur Byhan 
la aceşti colonişti germani din Dobrogea. 


Din cele mai multe reținem aici următoarele : 


Ritter Eduard. Cavalerul Eduard. 

Einst in Gartens dunklem Laube Odată în întunecosul frunziş al grădinei 

Sassen treu zwei Hand in Hand, Cer doi inşi mână în mână: 

Ritter Eduard neben der Ida avalerul Eduard lângă Ida 

Schlossen treu ein festes Band. Legă cu credinţă o legătură strânsă. 
Ida weinte, Eduard tröst sie.. Ida plângea, Eduard o mângăie. 
Ida lăsst das Weinen sein Ida încetează a mai plânge. 
„Wenn die Rosen wieder blühen, „Când iarăş vor înflori trandifirii, 
Werd’ ich wieder bei dir sein.“ Voiu fi din nou la tine.“ 

Und er zog bei Mondes Schimmer i el plecă la lumina lunei 

In die Schlacht fürs Vaterland n răsboiu pentru patrie 

Und gedachte oft an Ida, Şi se gândia deseori la Ida, 


Wenn der Mond am Himmel stand. Când luna se înălța pe ceriu. 


Als ein Jahr, ein Jahr verflossen 


Und die erste Knospe brach, 


Kommt der Ritter in den Garten 


Wo zuletzt er Ida sah 


Was erblickte er von ferne ? 
Einen grossen Hiigel stehn, 

Und auf Marmor stand geschrieben 
„Oben wirst mich wieder sehn.“ 


Darauf zog er in das Kloster 
Legte Helm und Pausen ab 
Und gedachte oft an Ida 


Wenn der Mond am Himmel stand. 


Treubruch 


Du Tor, du brichst den Schwur 
der Treue 
Du liebest mich schon lange Zeit 
nicht mehr 
Hab’ nur Geduld, es trifft dich 
einst die Reue 
Dann schlägt dein Herz von lauter 
Vorwürf schwer. 


In der Blüte meiner schönsten 
Jahre 
Gab ich mich zum Opfer für dich hin. 
Du raubest mir die Unschuld samt 
der Tugend 
Spott und Hass war höchstens mein 
Gewinn. 


Die Liebe hast du mir geschworen 

Du nahmest Gott zum Zeugen für 

' dich an 

Na, ist deine Liebe schon ganz 

s verloren ? 

Und seht, wie sich der Mensch 
verändern kann. 


ich will nicht mehr mein Herz 
verschenken 
Weil ja die Liebe nicht mehr 
möglich ist. 
An dich will ich solange denken, 
Bis einst der Tod mein nasses 
Auge bricht. 


+ 


Schlacht bei Tutrakan 


Wer ist bei Tutrakan ausgerissen 
Und hat die Munition weggeschmissen 
Wer ist bei Tutrakan durchgebrannt 
Und gleich bis nach Topraisar 
gerannt? 


Dupăce trecu, trecu un an 
Şi crăpă cel dintâiu mugur, 
Vine cavalerul în grădină, 


Unde văzu mai pe urmă pe Ida 


Ce văzu de departe? 


Ridicându-se o movilă mare 


Şi pe marmoră era scris: 
„Sus tu mă vei revedea.* 


Apoi se duse la mănăstire, 
Lepădă coif şi scuturi 

Şi cugeta deseori la Ida, 
Când luna se înălța pe ceriu. 


infidelitate 


Nebun, tu calci jurământul credinţei 
Tu nu mă mai iubeşti de mult. 


Ai numai răbdare, te va ajunge 
căinţa 
Atunci ţi se va rupe inima de greu- 
tatea remuşcărilor. 


In floarea anilor mei celor mai 
frumoşi 
M'am oferit jertfă ție. 
Tu mi-ai răpit nevinovăția şi 
virtutea 
Batiocura şi ura mi-a fost, cel 
mult, răsplata 


Mi-ai jurat iubire, 
Ai chemat pe Dumnezeu mărturie 


Ei bine, s'a perdut cu totul ee 

ta 
Vedeţi cum se poate schimba omul. 
Eu nu vreau să-mi împart inima, 
Pentrucă iubire nu mai e cu putinţă. 
La tine vreau să cuget atâta, 


Până când moartea-mi va închide 
ochii plângi. 


+ 


* 


Lupta dela Turtucaja 


Cine a tulit-o la fugă la Turtucaia 
ăi a asvârilit muniţia ? 

ine a fost pârjolit la Turtucaia 
Fugind îndată până la Topraisar ? 


Ja, die Româner, ja, die Româăner, 
Ja die Româner mit Hurra ! 


In Topraisar gibts auch keinen Halt 
Weil die deutsche Artillerie 
` fürchterlich knallt 
Dann heisst es wiederum durch- 
gebrannt 
Und gleich bis nach Babadag 
i gerannt 
Ja die Romăner, ja die Româner, 
Ja die Romäner mit Hurra) 


ké 
Da, Românii, da, Românii 
Da Românii cu strigăte de ura! 


Nici la Topraisar nu e oprire, 

Pentrucă artileria germană bate 
îngrozitor 

Apoi iarăş se chiamă pârioliţi 


Şi fug îndată până la Babadag. 


Da, Românii, da, Românii 
Da Românii cu urale! 


(Vezi „Bilder aus der Dobrudscha“, Constanţa 1916—1919, pag. 191.) 


Mâhnire 


Totul e întunecos, totul e trist, 
Pentrucă odorul meu iubeşte pe 

altcineva 
Eu am crezut, că mă iubeşte pe mine 
Dar nu, dar nu, el mă urăşte. 


(Vezi: Paul Traeger, Die Deutschen in der Dobrudscha. Stuttgart 1922 
Ausland und Heimat-Verlag, pag. 201, 202 şi 206). 


Trubsinn = 

Ist alles dunkel, ist alles triibe, 

Dieweil mein Schatz eine andere 
liebt 

Ich hab’ geglaubt, er liebet mich 
"Aber nein, aber nein, er hasset mich. 


Incheiere şi câteva rectificări. 


Coloniile germane din Dobrogea, precum am văzut, au 
început să se aşeze pe la mijlocul veacului trecut (1840) şi s'au 
aşezat definitiv pe la sfârşitul aceluiaşi veac (1891). Migraţiunile 
durează, deci, timp de 50 de ani. — Din întâia perioadă avem 
coloniile : Tulcea, Malcoci, Atmagea, Cataloi şi Ciucurova. Din 
a doua periodă sunt: Cogealac, Tariverde, Facria, Caramurat, 
Colilia, Constanţa şi Cogealia. In sfârşit din a treia perioadă 
ne-au rămas, pe lângă coloniile mai însemnate: Cobadin ai 
Sarighiol, şi câteva elemente sporadice la: Mangalia, Caracicula, 
Osmancea, Osmanfacă şi Viile noui la Constanţa. — Am văzut 
că aceşti colonişti au o bunăstare materială înfloritoare, se 
sporesc normal, sunt viguroşi şi sănătoşi şi, în multe privinţe, 
ei iau înainte chiar elementului conducător al provinciei Românilor. 
Popor de ţărani, “aceşti colonişti au păstrat şi păstrează mai 
fidel chiar decât fraţii lor Germani din patria-mamă : moravuri, 
obiceiuri, cântece şi cultură, părţile cele mai alese ale patrimo- 
niului lor strămoşesc. 

In urmare, oricine poate vedea, cât temeiu trebue să pu- 
nem pe cele mai multe acuzaţiuni ce ne aduce domnul Paul Traeger 
în cartea sa despre Nemţii din Dobrogea, citată mai înainte, din 
care am reţinut şi noi cele mai multe date şi informaţiuni în 
lucrarea de faţă. De dragul adevărului şi al dreptăţii, ținem să 
rectificăm anumite greşeli şi să punem la punct anumite chestiuni. 


Astfel e fundamental greşit D-sa atunci când ia în. nume 
de rău Statului nostru colonizarea de veterani şi de Mocani pe 
terenul rămas liber după colonizarea Germanilor. (Vezi cele scrise 
de D-sa la pag. 107 despre Sarighiol ş. a.). Dacă Statul nostru 
ar fi deposedat şi alungat din țară pe coloniştii germani, cum 
a făcut guvernul prusac cu Polonii din Posen, ar îi avut, poate, 
cuvântul să protesteze. Dar câtă vreme Statul nostru încearcă să 
se afirme şi prin opera aceasta de colonizare, legal şi cinstit, 
cine poate să-i reproşeze ceva? De altfel se ştie din vechime: 
„Salus rei publicae summa lex esto.“ 

Tot atât de greşit e D-sa, când vorbeşte despre tendințele 
sistematice de romanisare ale guvernelor noastre (p. 216). In 
privința aceasta mai curând trebue să fim învinuiți de indolenţă 
decât de intoleranță. O statistică recentă dovedeşte că în provinciile 
de curând alipite la sânul ţării-mame numărul publicaţiilor peri- 
odice minoritare este cu mult mai mare decât al celor româneşti. 
Tot astfel este, relativ, şi numărul şcoalelor minoritare, în parti- 
cular germane. Dacă guvernele noastre ar avea tendinţe de ro- 
manisare cu orice preţ, mar fi dat voie să se organizeze, ani de 
a rândul, la Sibiiu şi în alte centre, cursuri universitare germane 
cu profesori aduşi dela Berlin, Leipzig, ş. a. După încercările 
neizbutite ale altora (Unguri, Englezi şi de ce nu? Germani) 
noi găsim că e inutil să mai experimentăm cu alchimia aceasta. 
Nam luat, deci, şi nu vom lua în nume de rău compatrioţilor 
noştri germani, când în formele cuvenite, îşi manifestă senti- 
mentele lor naţionale, fie că felicită pe Kaiser, fie că contribue 
cu obolul lor pentru crucea roşie germană, sau pentru alte scopuri 
naţionale. Putea, deci, d. P. Traeger prea bine să publice listele 
de contribuire ale acestor concetăţeni ai post pentru crucea roşie 
germană şi în răsboiul din urmă, fiind încredinţat că mare să 
li se întâmple nici un rău contribuenţilor. Noi ştim că dragoste 
cu sila nu se poate. 

Mai nostim e D-sa şi unii scriitori germani, când vorbesc 
de persecuții şi şicane din partea administraţiei româneşti, com- 
pusă în cea mai mare parte din funcţionari evacuaţi din Ba- 
sarabia după tratatul dela Berlin, oameni de „strânsură“ (ein 
wahres Gesindel, p. 101). Să nu uite d. Traeger şi connaţionalii 
săi că acestă administraţie de strânsură a construit podul Regele 
Carol I peste Dunăre la Cernavoda, că ea a modernizat micul 
şi neînsemnatul port maritim Kjustendje în portul Constanţa de 
astăzi, cu silozuri şi magazii uriaşe, de mărfurile cărora s'au 
bucurat foarte mult biruitorii germani în Septembre 1916, („die 
reichen und kostbaren Vorräte dieses riesenhaften Warenstapel- 
platzes“. Vezi „Bilder aus der Dobrudscha“ herausgegeben von 
der deutschen Etappen-Verwaltung in der Dobrudscha in eigenem 
Velag, Constantza 1918, p. 330). Să nu uite apoi d. P. Traeger 


aer pa 


şi tovarăşii săi că, dintre oamenii aceştia de „strânsură“, s'a ales 
un loan Bănescu, învrednicit în calitatea lui de revizor şcolar 
nu numai de prietenia oamenilor mari ai noştri, ci şi de aceea 
a savantului antropolog eleveţian E. Pittard. Despre faptele lui 
ca primar al Constanţei (primărie, poştă, cazinou comunal, biserica 
Adormirea  Maicei Domnului, cartierul românesc, linia ferată 
Constanţa-Mamaia şi Portul Constanţa) s'a putut convinge şi d. 
Traeger, ori cât de grăbit şi preocupat de alte probleme ar fi 
fost, în timpul petrecut la Constanţa. 

Şi fiindcă D-sa îşi încheie cartea constatând situaţia politică 
nefavorabilă a acestor connaţionali ai săi şi prognosticând că 
cei mai mulţi vor emigra în America, noi ţinem să arătăm că 
de astă dată nu se adeveresc cuvintele D-sale. Coloniştii germani 
din Dobrogea nu se duc peste ocean, fiindcă se simt bine în 
țărişoara aceasta. Mult hulitul Stat român, cel cu: administraţia 
atât de păcătoasă, a publicat — s'afle aceasta şi d. P. Traeger 
şi consoţii — Decretul-lege 4236 din 6 Octombre 1919 pentru 
trimiterea coloniştilor austro-ungari şi germani în drepturile lor 
anterioare legilor exepţionale ruseşti în „Monitorul Oficial“, 
Bucureşti, No. 15 din 23 Aprilie 1922. 

Et nunc gentes erudimini ... 


lon Georgescu 


Profesor la liceul „Mircea cel Bătrân“ 
Constanţa. 

FATA MORGANA 


Din Reggio pân'la Messina, 
Sub razele ferbinţi de soare, 
Plutesc casteluri și palate 
Pe valurile mișcătoare. 
Pilaștri dantelaţi, ogive, 
Acoperișuri și terase 

Răsar, ca dintr'o altă lume, 
Din fundul mării zgomotoase; 
Și catedrale și cupole, 
Strălucitoare de lumină, 

Se perd cu fruntea lor înaltă 
In zarea cerului senină. 


* 


Dar e de-ajuns un nor să treacă 
De-a curmezișul peste mare, 
Ca tot ce-a plăsmuit, o clipă, 
Frântura razelor de soare 
Și-a coborât Fata Morgana 

+ In lumea 'nchipuirei noastre 
Să se destrame, ca o pânză, 
Din înălțimile albastre; 
lar pe strâmtoarea frământată 
De vântul răcoros al serii 
Să treacă valurile rânduri 
Spre largul nesfârșit al mării, 


* 


Viaţa sufletului nostru, 

In sbuciumata=i alergare, 
Are şi ea întotdeauna 
Halucinări seducătoare: 
Insetoșaţi de idealuri, 
Intruchipăm din ţărnă îngeri, 
Și îngerilor le dăm viaţă, 

Și dăm vieţei lor răsfrângeri 


De frumuseți neasemănate, 
De duioşie, de simţire, — 
Și-apoi iubim copilăreşte 
Nebuna noastră 'nchipuire. 


* 


Dar după cum mirajul falnic, 
Care plutește peste mare, 
Când raza nu-l mai luminează 
Se prăbușește și dispare, — 
Așa nălucile de-o clipă, 
Pe care sufletul le chiamă 
Din adâncimi misterioase, 
Ca niște visuri se destramă 
Și îngerii rămân ţărână, — 
Pe când viaţa, solitară. 
Rostogoleşte spre Nirvana 
Dezamăgirea ei amară, 

* 


Ahl| pentru ce n'avem puterea 
Să reținem, cristalizate, 
Halucinările superbe, 
Vedeniile adorate, 

Şi să eternizăm secunda 

In care se încheagă visul... 
Am coborâ pe lumea asta 
Din ceialaltă — Paradisul, 
Dar poata-atât noroc nu este 
Ingăduit de legea Firei, — 
Poate ne-ar obosi chiar însăși 
Monotonia fericirei, 

ILUZIA 


Afara e wé Pe geam Lu rs 
A Dabo Als cu slaba-i lumină , Ke 
Şi deal ei paal edsa path La nouri, 


Pe jos Ea tace Ed S lablouri, 


Lëtägee ZE ee: în casă, 
S berech greoae, pe mână se lasă, Sa 
lar gêndul më Bag Subsid meu did. 


Damel ce merge, nd şi SE 


(ké de nou iară alai gä 

O vă mai eEG şi mai Fota a: 
Teese şi ask Ce am de Leit 

E geiht baren aree şi KS 


A: - |ăcere es br: Sek zi "pe dÉ 
Ve ER o E un das o aprinde, 
Un vis o mandie SE zl: mereu 


Joe? scumpă di all RE, meu. 


O văd luminoasă ca raza de soare, 
elle ca unda pe val le ADA 


e a dE Ae Ce eE 


Laach ca gândul uşor, de decke 


Sin sboru-i clădeşte, în sule de lefe, 


[zei de ca ele nai, cu Leg Moreta 
Geda edade cu mii de cărări, 


et în Valuri col lie şi calea 


o 
o 
o 
o 
a 
9 
9 
o 


Pielenă scumpă, lovarăşă Lat"? 
DS clipă cu been POS împreună 
O lungă vecie de sfinte simliri, 


Das Wes de visuri, i dul pi 


st Da... el o mă lasă, uşor se desprinde; 
Zus de spre ceriuri înlinde, SC 
Şi -boată, se CN Se dës mereu 


uc scumpă De? e meu. 


O "Ze mai i AS za ŞI EI mai deparle a; 
Sa pierde SE Abisul de ea mă desparte : 


Un OP Ce Eege în E 


l son ce se slange încel, lia sp E. 


bg lar eu rămân singur... Pe geam luna aler 


Lë We dës cu slabesti i ES 
+ 


Şi KH ei SEE Pecan artiné nouri, 


Pe jos zugršveşłe sek lablouei. 
Rozmarin 

OMUL ȘI MAREA 


Trad. din BAUDELAIRE 


Om liber | totdeauna te-ai îndrăgit de mare. 
E propria-ţi oglindă pustiu-i solitar. 

Pe tine te contempli aievea în vâltoare, 

Și sufletu-ţi întocmai ca valu-i de amar, 


In sânul umbrei tale îţi place să te pierzi, 

S'o strângi cu drag în braţe, cu ochii s'o desmierzi, 
Și inima ta uită că-i pradă disperării, 

La plânsetul sălbatic, sfâșietor al mării. 


Sunteţi de o potrivă de muţi și 'ntunecaţi, 
Om | nimeni nu-ţi cunoaște imensa adâncime | 
O | mare! cine știe comorile-ţi intime ? 
Cu-atâta gelozie secretul vi-l păstraţi. 


Și totuși, iată veacuri, de când cu îndârjire 
Și fără remușcare și milă vă luptaţi. 

Atât de mult vă place eterna nimicire, 

O | luptători deapururi! O ! frați neîmpăcaţi! 


Gr. Sălceanu 

NEVERMORE 


Trad. din P. VERLAINE 


Pl SE Ste ce vor cu mine? loamna 
[deci să E ER sli az) prin gend rodii 

) 
Si soarele co rază cb uk, 


|agălbenilul SL de E A bieli 
| 


Medea aşa de singuri, cu gehi în pământ, 
D 

RENET baculi, cu păi şi Jail n Dis 

DEE ochii dë D şi-i pironi: 


Li 
1 3 zi P mal PN în viala la? şopti 


SC? Sege | dus: sonor, Der 


Vi SA al gr de lina em, i S det 


CH mâna ei cea alba Lo satula dag 

COASTA DE RĂSĂRIT A CONSTANȚEI 


Malurile de răsărit ale oraşului Constanţa se surpă. De 
multe ori s'a dat alarma de locuitorii păgubiţi în avutul lor; 
presa s'a făcut ecoul acestor plângeri motivate şi, în cele din 
urmă, chestiunea a fost ridicată şi în Parlamentul țării. De vre-o 
20—30 ani încoace o stradă întreagă, cu clădirile ce o măr- 
gineau, s'a năruit pe râpi. Cealaltă lature a străzii oferă privirii 
aspectul unor ruine sau a unor clădiri, unele destul de frumoase, 
gata să se nărue şi ele în curând. Oraşul se îngustează mereu 
din această parte, lăsând sub râpi mormane de maluri dărâ- 
mate, amestecate cu moloz de clădiri. Acolo unde ar trebui să 
se întindă alei şi grădini şi vile, în genul colțului din spre ca- 
zinou, care să încânte ochiul şi să trezească admiraţia celui ce 
pluteşte pe mare, ca şi mulţumirea celor ce vin să-şi învioreze 
sufletele într'un cadru frumos de natură, se ridică, dimpotrivă, 
tuine şi maluri informe, cele mai urâte, fără. exagerare, de pe 
tot litoralul românesc. 

Evident, această stare de lucruri nu mai poate dura. 

Oameni cu grije de viitorul şi frumusețea Constanţei au 
ridicat problema „consolidării malurilor“ încă înainte de războiul 
cel mare ; ba chiar s'a trecut şi la realizarea ei de fapt. Urmele 
acestei consolidări se văd şi azi în digul de piatră care, acolo 
'unde a fost pus, nici pe departe nu corespunde scopului pen- 
tru care a fost ridicat. Malurile au continuat să se dărâme şi 
oraşul să se ruineze; iar digul nici măcar n'a înlesnit în dea- 
juns sedimentarea micului golf închis de el, pentru câştigarea 
de spaţiu mai larg acestui oraş strâmtorat. 

Pentru aceea, un studiu mai atent al râpelor mării, a na- 
turii lor geologice, a circulaţiei apei subterane şi, în genere, a 
cauzelor care determină surparea malurilor, se impune ca necesar. 


` Coasta de răsărit a Constanţei, dela capătul de S. al plăjii 
Mamaia până la hotel Carol, imită grosso modo ţărmul Dobrogei 
meridionale. Ea înaintează în linie aproape dreaptă dela Nord 
la Sud, desenând o serie de golfuri largi, puţin intrate în uscat, 
“cu plăji folosite pentru băi şi un număr de capuri stâncoase, 
“care marginesc aceste golfuri. Cauza acestui contur de țărm stă 

în adâncimea sau înălțimea temeliei de piatră, care se găseşte- 
la baza peninsulei oraşului, față de nivelul mării. Acolo unde 
stratele mai rezistente ale calcarului sarmatic apar în temelie 
peste nivelul mării, valurile îşi îndeplinesc mai cu greu opera 
lor de abraziune, iar coasta înaintează în apă câte un cap 
stâncos; pe când acolo unde calcarul de temelie s'a aflat mai 
jos ca nivelul mării, abraziunea a scobit golfuri largi şi nisi- 
poase în materialul sfărâmicios şi puţin rezistent al argilei 
suprapuse. a 

Prin urmare, coasta de răsărit a Constanţei nu se prezintă 
peste tot la fel. Ea se poate împărţi în două secţiuni bine- dis- 
tincte şi foarte caracteristice prin formele ce le oferă privirii, 
ca şi prin agenţii diferiţi care le modelează. Şi anume: 

1. De la hotel Carol până la biserica grecească predomină 
tipul de țărm stâncos. 

2. De la biserica grecească până la plaja Mamaia avem 
tipul de țărm argilos. 

O analiză mai amănunţită a celor două tipuri ne va duce 
la concluzii diferite asupra formelor, agenţilor de modelare şi 
asupra modului de consolidare al malurilor corespunzătoare. 


Tărmul stâncos mărgineşte spre răsărit mai mult ca ju-- 
Réidt din partea peninsulară a oraşului. Această peninsulă se 
întinde dela Cazinou până la „Grand Hotel“, lângă care s'a şi 
desgropat „poarta măcelarilor“ din vechea cetate greco-romană 
Tomis. Oraşul antic, cel puţin în cuprinsul zidurilor sale, ocupa 
numai această parte de uscat. După obiceiul elin, coloniile gre- 
ceşti, din nevoia siguranței față de atacuri, se ridicau pe insule 
şi peninsule, adecă în locuri mai bine apărate de natură. La 
Tomis, Milesienii au găsit actuala peninsulă, ceva mai largă pe 
atunci, însă nu cu mult. Ea este singura de pe tot litoralul ro- 
mânesc, după Caliacra, unde uscatul înaintează mai adânc în 
mare. Existenţa şi persistenţa ei se datoreşte, precum s'a spus, teme- 
liei sale de calcar sarmatic. Această rocă, mai rezistentă decât 
celelalte roce care formează subsolul oraşului Constanţa şi, în 
acelaş timp, ridicată cu câţiva metri peste nivelul mării, a oferit 
o bună pavăză împotriva valurilor, asigurând peninsula pentru 
un timp îndelungat. 

De aliă parte, din săpăturile făcute în cuprinsul oraşului 
vechiu, ca şi din secțiunea malurilor, se vede bine că aci, peste 
stânca sarmatică, se aşterne deadreptul loessul (lutul galben), 
sau, pe alocuri, şi pământul de umplutură amestecat cu sfăr- 
mături din clădiri mai vechi. Loessul însă, ca şi pământul de 
umplutură, sunt terenuri poroase, care lasă ca apa de infiltratie 
să meargă la adânc, până la stâncă, şi apoi să se scurgă spre 
mare printre crăpături, care străbat roca sarmatică în toate sen- 

surile. De altfel multă apă de infiltrație nici nu există în această 
parte a oraşului, relativ bine pavată şi canalizată şi nici efectele 
eroziunii sau disolvării subterane nu pot D însemnate, mai ales 
că şi fața peninsulei nu se ridică, în partea de jos, la mai mult 
de 6—7 m., iar în partea de sus la mai mult de 16—20 m. 
peste nivelul mării. Avantajul cel mare al acestei părţi din oraş 
este şi faptul că, între stânca sarmatică şi stratul de pământ de 
deasupra lipseşte argila impermeabilă, care are însuşirea de 
a împiedica scurgerea apei în adânc, silind-o în schimb să 
circule orizontal şi să izvorască în maluri la o anumită înăl- 
time. In porţiunea peninsulară a oraşului scurgeri subterane 
şi izvoare în maluri nu se observă: nici în spre port şi nici 
spre răsărit. Temelia oraşului, prin urmare, e asigurată. 

Să cercetăm pe rând diferitele puncte ale acestui țărm. 


1. Capul stâncos de sub Hotelul Carol. Digul bulevardului s'a 
oprit aci, aşteptându-şi continuarea către nord. Stâncile sarmatice 
arată o stratificare evidentă şi o pronunţată înclinare spre larg. 
Capetele lor înălțate sunt retezate de o suprafață de abraziune 
până sub mica râpă de sub Hotel, care se arată a fi făcută 
numai din pământ vechiu de umplutură. Rezistenţa acestei râpe, 
de atâtea decenii, e semnificativă. Ea arată că, acolo unde în 
fața mării înfuriate stau stânci ce înaintează destul în larg, chiar 
malurile alcătuite din material mai puţin rezistent, au o viaţă 
mai lungă sub clima uscată a Constanţei. Stratele de calcar se 
văd în continuare şi sub mare, până la vre-o 40—50 m de la 
țărm. Ele ies bine la iveală mai ales în orele când suflă brizele 
sau vântul din spre uscat şi împing marea spre adânc. Aple- 
carea lor aşa de pronunţată spre NE ne arată că aci avem de 
a face cu un țărm tectonic, cu o dislocare a uscatului, cu 
încovoiarea temeliei de piatră spre adânc; de unde se poate 
trage concluzia că ţărmul mării în această parte este foarte vechiu, 
adecă dela originea formării bazinului actual al M. Negre şi că 
retragerea uscatului în faţa puterii de abraziune a valurilor a 
fost aci mai neînsemnată. Peste această temelie de stânci s'ar 
putea creea în viitor o platformă în genul celei de la Cazinou, 
peste care să se ridice o clădire mai impunătoare. 

2. Capătul de sud ai plăjii „Duduia“. Temelia de piatră, înaltă 
de vre-o 2 m peste nivelul mării, apare disolvată într'o grămadă 
de blocuri enorme, unele uşor rotunzite de valuri, altele scobite 
în părţile lor mai moi şi toate izolate din vechea massă com- 
pactă prin acţiunea de desagregare chimico-mecanică a mării. 
Clădirile înaintează până lângă apă, unele cu mici grădini atâr- 
nate şi apărate prin ziduri de consolidare, cărora blocurile de 
stânci le oferă un prim zăgaz de spargere a mării pe furtună. 
Inițiativa particulară a arătat aci ce se poate face pentru con- 

solidarea unor maluri joase, cu temelia de piatră peste nivelul 
mării, în scopul de a câştiga spaţiu pentru clădiri. Păcat că şi 
cerinţele estetice n'au fost ținute în seamă. In cazul prelungirii 
bulevardului, de bună seamă că toate aceste clădiri vor rămânea 
în interior şi alte clădiri vor oferi fațada cuvenită în spre mare. 

3. Coasta şi plaja de la băile „Duduia“. Ea se desfăşură 
în semicerc între două capuri stâncoase. Peste temelia de calcar, 
care se găseşte chiar la nivelul mării, sau puţin mai deasupra, 
şi din care jocul valurilor a creeat un cordon de pietricele 
întins pe lângă țărm, se ridică o coastă în pantă, înaltă de 
aproape 10—16 m, în întregime din loess şi „umplutură“ şi 
fixată în parte de vegetaţie sălbatică. Surpări aci nu se produc 
iar înaintarea; mării a ajuns la termenul ei final. Din potrivă, 
marea sedimentează şi creează o mică plaje. Insă în apa micului 
golf apar stânci submarine, care arată câ temelia de piatră nu 
e departe de fața mării. Coasta e uscată și nicăeri nu se ob- 
servă scurgeri de ape subterane. E un mal destul de sănătos şi 
vechiu. Aspectul său estetic însă lasă totul de dorit. 

4. Malul mării dintre plaja „„Duduia“ şi băile „Morfi“. 
Aceeaşi temelie înaltă de calcar sarmatic, care apără coasta ca 
un dig, acelaş aspect de bolovani rotunziţi de valuri şi de su- 
prafeţe de abraziune, aceeaşi înfăţişare de dezagregare chimico- 
mecanică a stâncilor şi, în fine, aceeaşi coastă de loess, cu 
panta fixată de ierburi şi tufe sălbatice — semn de vechime şi 
relativă soliditate — întăresc şi mai mult constatările anterioare. 
Totuşi ruinile şi crăpăturile zidurilor groase ne arată d. ex. în 
dreptul unui cap stâncos, că furia valurilor pe furtună trebuie 
să producă trepidaţiuni şi zguduiri destul de puternice care, ală- 
turi de opera vremii şi neglijenţa oamenilor, să ofere efecte ca 
cele ce se văd la clădirile de deasupra acestui cap stâncos. In 
altă parte, un început de surpare a malului a silit pe proprie- 
tari la consolidarea sa prin ziduri modeste. 

Orizontalitatea stratelor rocei sarmatice şi înălțimea lor dela 
nivelul mării, pe alocuri până la 5 m, ne arată un țărm de dis- 
trugere care trebue să se afle departe de ţărmul primitiv. Din 
tot lungul litoralului constănţean, aci probabil lucrează valurile 
mării cu mai multă putere. Expunerea spre vânturile dominante 
de NE şi înaintarea în mare a acestui cap, dincolo de care se 
arcueşte spre nord şi se scobeşte în uscat o plaje întinsă, face 
ca valuri înalte venite din larg să izbească direct în aceste 
stânci şi să le roadă întrun tempo mai grăbit ca în alte părţi. 

5. In sfârşit, la capătul de nord al coastei stâncoase, stra- 
tele sarmaticului rămân încă peste nivelul mării, până sub bi- 
serica grecească. Aci se face contactul cu coasta argiloasă, 
caracterizată prin râpe verticale recente, în contrast cu pantele 
mai domoale şi fixate de vegetaţie ale coastei anterioare. Suntem 

în fața a două tipuri de țărm marin: unul mai vechiu şi mai 
consolidat de natură prin pante şi vegetaţie, iar de oameni prin 
ziduri şi unul recent, cu faleze de lut, golaşe şi verticale şi 
Supus surpării. 

In rezumat şi drept concluzie : ? 

De la Hotel Carol şi până la biserica grecească avem o 
coastă mai rezistentă, cu strate puternice de stânci ce se ridică 
câțiva metri peste nivelul mării şi care oferă o bună pavăză ora- 
şului în potriva atacului furios al valurilor. Opera de abraziune 
şi de dezagregare chimico-mecanică merge destul de încet. Ea 
este încetinită şi de blocurile izolate de stânci ce se află sub 
apă atât în dreptul capurilor, cât şi în dreptul plăjilor. Furia 
valurilor, totuşi, produce trepidaţiuni şi poate cauza crăparea 
zidurilor. Stratul de loess de peste roca calcaroasă oferă şi el 
destulă rezistență agenţilor atmosferici, mai ales că în spre mare 
se termină cu pante mai domoale, fixate prin vegetaţie şi, pe 
alocurea, prin ziduri. Permeabilitatea loessului şi a calcarului şi 
lipsa argilei împermeabile nu îngădue apelor subterane formarea 
de izvoare în coaste şi deci subminarea clădirilor din acestă 
parte. Iniţiativa particulară a arătat în bună parte ce se poate 
face pentru fixarea malurilor şi pentru câştigarea de spaţiu. Opera 
viitorului se va reduce deci la crearea -unui dig şi la umplerea 
spaţiului dintre dig şi actualul țărm, spre a se câştiga teren 
pentru continuarea bulevardului mării şi eventual pentru construire 
de vile. 


II. Coasta argiloasă. Aceasta se întinde de la biserica gre- 
cească până la plaja dela Mamaia şi se desfăşură în linie a- 
proape dreaptă, cu slabe arcuiri largi în uscat. Stânci nu apar 
decât foarte rar în fundul mării, cum ar fi în dreptul băilor 

„Tataia“, sau mai spre nord, în dreptul unui cap. Caracteristica 
ei, dela "prima vedere, o formează malurile diforme, cu pereţi 
drepţi de loess în partea superioară, cu o terasă aplecată şi foarte 
accidentată pe la mijlocul înălțimii şi cu râpe de argilă în partea 
înferioară, lângă apă. Mormane enorme de pământ năruit de 
Sus şi amestecat cu stânci sau bulgări de cristale roşcate de 
gips, apoi râpe care muşcă adânc falezele de lut, dau impresia 
rujnei care se desăvârşeşte sub ochii'noştri. Pe terasa mijlocie 
apar ochiuri mlăştinoase şi, în bătaia soarelui de dimineaţă, vezi 
şiroind firicele argintii de apă de sub pereţii verticali de loess 
spre băltoacele de pe terasă. Jos, marea se revarsă peste o 
plajă nisipoasă mărginită în multe părţi de un cordon de galete 
rotunzite, ceea ce arată, pe de o parte, că marea aci mai mult 
sedimentează iar nu distruge, iar de altă parte că temelia de 
piatră, din care valurile au creat cordonul de prundiş, se află 
cam la nivelul mării. Nu marea este agentul principal care dis- 

iruge aici maluriie constănțene. Acţiunea ei asupra lor e indirectă : 
ea nu face de cât să fărâmiţeze şi să spele materialul năruit de 
sus, să-l transforme, prin bătaia valurilor, în nisip şi mâl şi să-i 
risipească în larg. Înălţimea coastei, până la 40m peste nivelul 
mării, pe un front de câţiva. chilometri, ne arată că vechiul țărm 
trebuie să fi fost departe de cel actual, undeva în larg; iar se- 
dimentarea actuală şi creearea de plăji nisipoase arată că opera 
de abraziune a mării aproape s'a terminat, că marea prin urmare 
nu mai înaintează ca în trecut, că țărmul ei aproape stagnează 
la o făşie îngustă, că în sfârşit suntem în fața unui țărm aproape 
fixat. Afirmația că oraşul Constanţa este ameninţat cu timpul să 
devie o insulă este o erezie. Nu marea este aceea care în mo- 
mentul de față distruge malurile, ci o cauză cu totul deosebită. 
Marea astăzi joacă numai un rol secundar; ea este doar o forță 
accesorie care îndeplineşte numai opera de nivelare, de curăţire 
a materialului ce se prăvale în apele ei. Pentru a descoperi 
adevărata cauză a surpării. malurilor, e necesară o cercetare 
geologică a naturii lor şi un mic studiu de observaţie asupra 
circulaţiei apelor subterane. 
H 

In alcătuirea stratigrafică a părţii continentale a oraşului 
Constanţa distingem trei feluri de roce: /oessul, argila şi calcarul 
sarmatic ; pe când în partea peninsulară nu s'au putut distinge 
de cât două: loessul şi calcarul sarmatic. Dela început, prin 
urmare, putem afirma că argila este aceea care, prin însuşirile 
ei, cauzează noile aspecte ale malurilor de NE ale oraşului 
Constanţa. 

a) Loessul formează primul strat de la suprafaţa podişului. 
E! acopere ca o haină o bună parte din ţara noastră. Grosimea 
sa Variază după loc. In malurile Constanţei atinge de la doi 
până la peste opt metri. E o rocă friabilă, care se sfărâmă 
strânsă în mână şi lasă pe degete o pulbere, întocmai ca şi 
creta. E foarte avidă de apă, pe care o suge şi cu care se în- 
carcă ca un burete; însă, din pricină că e şi foartă poroasă, apa 
pătrunde repede în ea şi se duce prin pori la fund, spre alte 
foce de la temelie. De acea, în genere, loessul e o rocă mai 
mult uscată. O însuşire caracteristică a ei este că se crapă 
în sens vertical şi, prin năruire, formează pereți, aşa precum se 
pot vedea în orice râpă de lut galben, adecă de loess. Privind 
malurile Constanţei ori cine poate distinge pe ele grosimea stra- 
tului de loess, după pereţii verticali ce cad de la faţa podişului 
în jos. 

b) Sub loess vine al doilea strat geologic, argila. E o rocă 
roşcată, destul de compactă şi impermeabilă. Apele care ajung 
la suprafaţa ei nu mai pot trece în adânc. In contact cu aierul 
se crapă în toate sensurile şi se surpă pe pante ca grămezi de 

bulgări până în apa mării, ducând cu sine şi blocurile de gips 
întercalate în massa ei. E o rocă aquatică, adecă depusă pe vremuri 
în ape, în deosebire de !oess, care e o rocă eolică, aşternută 
pe încetul, ca praf, de vânturi. Argila aceasta însă nu înaintează 
mult dela malul mării spre interiorul continentului. Tiveşte doar 
o buză a podişului Dobrogean şi încă nu peste tot. Prezenţa 
sa o trădează terasele de surpare din malurile mării. Asemenea 
terase mai vedem şi în dreptul satului Tuzla, unde au fost plan- 
tate cu vii. Nu sunt terase marine, care să indice, prin urmare, 
o suprafaţă de abraziune, rămasă la înălțime în urma unor os- 
cilaţii de nivel ale uscatului sau mării; ci sunt, pur şi simplu, 
terase de surpare. Ele se cunosc şi după aceea că au o supra- 
faţă aplecată spre mare şi foarte neregulată, adecă presărată cu 
mormane. şi cu gropi. Sau format, adecă, prin dărâmare de 
maluri. Fenomenul se petrece astiel : 

Apele de ploaie, care cad asupra Constanţei. şi împreju- 
rimilor din spre apus, precum şi alte ape de infiltrație din cu- 
prinsul oraşului, străbat uşor pătura poroasă a loessului până 
la baza sa, ădecă până la contactul cu argila. Aceasta fiind 
impermeabilă, împiedică pătrunderea apei mai în adânc; în 
“schimb o sileşte să se scurgă subteran peste faţa ei, până 
când găseşte o ieşire la aier liber în râpele din spre mare. Acolo 
“apar numeroase izvoare, care şiroesc mereu, mai ales după o 
vreme ploioasă şi, răsărind în maluri la contactul între argilă 
şi loess, slăbesc baza acestuia. Cum, pe de altă parte, loessui 
se crapă în felii verticale, e de ajuns o mică slăbire a bazel 
sale, pentru ca porţiuni din maluri să se surpe. Se formează jos 
un morman Care, cu cât e mai aproape de pereţii de loess, cu 
atât e mai înalt; în timp ce mormanele mai vechi de la mar- 
ginea din spre mare a terasei, roase de ploi şi de şiroirea apei, 
“sunt mai scunde. lată de ce terasa se apleacă spre mare şi iată 
„de ce suprafaţa sa este aşa de neregulată. Intre aceste dâmburi 
distribuite fără regulă se adună apoi apele izvoraşelor sau şi 
ale ploilor şi formează mici băltoace, persistente chiar în timpul 
lunilor secetoase. O mică plimbare pe marginea superioară a 
râpelor e suficientă spre a convinge pe ori cine de aceste ade- 
văruri. Istoria surpării malurilor de lut ale Constanţei este, prin 
urmare, însăşi istoria formării pomenitelor terase. De unde con- 
cluzia că, nu marea este cauza surpării malurilor, ci însăşi na- 
tura geologică a acestor maluri, stratiiicarea lor şi circulaţia apelor 
subterane, care ies în râpe la contactul între loess şi argilă. 

c) In sfârşit, sub argilă vine roca sarmatică. Ea e formată 
din strate de calcar îndesate de scoici. Nu este o rocă prea 
tare, cum ar fi granitul, calcarul de Canara, sau şisturile cris- 
taline dela Năvodari şi Sibioara ; totuşi oferă destulă rezistenţă 
împotriva acţiunii valurilor mării. In dreptul coastei argiloase 

calcarul sarmatic nu se vede în temelia uscatului, fiind acoperit: 
de năruiturile venite de sus; dar el nu poate fi decât la nivelul: 
mării, sau foarte puţin peste el. Dovada o avem în cordonul 
litoral de galete, adecă de pietre rotunzite, pe care unii proprie- 
tari le exploatează pentru trebuinţele lor (Ex. Steflea). Baza 
aceasta de rocă mai tare este destul zăgaz împotriva acţiunii 
mării. Repet încă odată: dealungul acestei coaste marea nu 
înaintează mai de loc; ea sedimentează, creind plăji. Ea nu are 
altă influenţă asupra malurilor decât aceea că sfărâmiţează, prin. 
revărsările ei, bulgării de argilă ce-i vin de sus şi îi preface în 
mâl, pe care apoi îl depozitează în larg, sau îl poartă spre sud, 
cu ajutorul curenților litorali. 


In urma acestor fapte, următoarele puncte trebuesc luate 
în studiu în vederea consolidării malurilor : 

1. Captarea apelor subterane ce izvorăsc în maluri, spre a 
nu mai provoca surparea stratului de loess de deasupra şi, îm- 
preună cu el, a clădirilor din această margine de oraş. In această 
privinţă se va putea utiliza experienţa câştigată la consolidarea 
malurilor din partea opusă a oraşului, din spre port. S'ar părea 
că sistemul unui şir de puțuri adânci, săpate la mică distanţă 
prin loess şi argilă până la temelia de piatră şi umplerea lor 
cu stânci, este cel mai recomandabil. Apele subterane, colec-: 
tate în aceste puțuri, se vor scurge în adânc şi nu vor mai 
izvorâ în coaste. In acelaş timp aceste puțuri pline cu piatră. 
vor fi tot atâţia stâlpi de consolidare a unor maluri ce sunt 
supuse năruirii. Ele se vor face la anume distanță de râpele 
actuale, şi nu peste tot, ci numai în dreptul acelor părți unde 
izvoare mai bogate şiroesc sub coaste. 

2. Ridicarea unui dig în mare în tot lungul coastei, pentru. 
ca materialul năruit de sus să nu mai fie spălat de valuri. 

3. Transformarea actualei terase de surpare într'o serie de 
terase artificiale, îndiguite pe unde se simte nevoe cu ziduri de 
piatră, spre a împiedica curgerea materialului pământos la vale. 

4. Plantarea teraselor, în părţile mai slabe, cu specii de 
arbori cari îşi înfig rădăcinile foarte adânc. Se va consulta pen- 
tru aceasta un botanist, care va ţine în seamă cele două con- 
diţii necesare pentru adaptarea acestor plante la mediu: clima 
Constanţei şi solul argilos al malurilor. 

Aceste lucrări terminate, toată coasta de răsărit a Con- 
stanței se va putea apoi înfrumuseţa aşa, încât să ne ofere un 
aspect tot atât de simpatic şi de civilizat ca şi coasta din spre 
Cazinou. 

C. Brătescu 

"PĂRĂUAŞ... 


Pavăuaş, ce curgi din abc. 
intre stâncile cărunte, 
Pen pu ce vii tu wé 


es un suflet 2buciumal? 


Er de ce, d Zort în noapler 
in e plângi în ke e şoapte? 
i de ce, din noap Se zori,. 
iie plângi iar de-alalea ori? 


Nu RIAT TE unde 
?e-un dor tainic se ascunde, —— 
i-ai plecal ele cêmpii, 
a să-l uiţi, să nu-l mai ştii?... 


Daca den le munceşte, 
remea trece, dorul creşte, 

Si zădarnic e? e dor: 
orul e ucigătar! 


An asul şi eu, măi bag 
n dor scump şi tără parte, 


i-am plecat să uit şi eu 


(Dec) Eu. bm meu , —— 


bă întors din Lu dente: 
orul l-am adus cu mine, —— 
S pe Sine -am umblat, 


oPu n ilet ulii Bila k 
Rozmarin: 

Dr. CARL SCHUCHHARDT: O CĂLĂTORIE DE 
CRĂCIUN ÎN DOBROGEA LA 1884 


In volumul publicat de administrația etapelor germane „/coane 
din Dobrogea“ la Constanţa în 1918, Dr. Carl Schuchhardt pu- 
blică o interesantă „Călătorie de Crăciun în Dobrogea înainte 
cu 34 ani“. 

După câteva lămuriri geografice asupra aşezării acestei 
provincii, spune că el a venit ca să studieze valurile romane 
cu lanțul lor de castele, vizibile încă până la Constanța, lângă 
Marea Neagră. El le studiase şi vara timp de 8 zile, dar nu 
şi-a putut încheia atunci studiile şi observaţiile, fiindcă la ter- 
men fix era nevoit să se prezinte la Odessa. De aceea a cugetat 
să profite de prilejul ce i-l oferia vacanţa dintre Crăciun şi 
Anul nou pentru desăvârşirea studiilor începute. 

Anotimpul era foarte nefavorabil. Vara a fost de o căldură 
„canibalică“, iar acum iarna se pregătia să-i facă o straşnică 
„obstrucţie“. Incă pe timpul când sosise din Moldova la Galaţi, 
aflase că nu va pleca nici un vas pe Dunăre de teama înghe- 
tului. Vapoarele mari austriace, care făceau de trei ori pe săp- 
tămână cursa dealungul Dunării până la Odessa şi Constanti- 
nopol, încetaseră de mult să mai circule. Cu toate acestea, a 
găsit un Grec mic numit „Brăila“, care s'a încumetat să plece 
şi atunci, iarna târziu, până la Cernavoda. Pasageri se găsiau, 
fiindcă era în ajunul Sărbătorilor. Astfel într'un caic mic, de abia 
12 persoane, s'au aşezat o mulţime de călători: un tânăr că- 
pitan român care fusese acasă cu mireasa şi cu soacra şi făcuse 
o mulțime de cumpărături pentru nuntă, iar acum avea să se’n- 
toarcă la garnizoana sa de lângă Marea Neagră; doi proprie- 
tari, înarmaţi pentru vânătoare de iepuri şi dropii; un negustor 
neamţ, care voia să vândă cafea Turcilor şi Tătarilor şi altă 
lume. Caicul era plin şi căpitanul voios. 

La început au stat toţi în linişte. Pe urmă unuia îi veni în 
minte să organizeze un „picnic“ şi cu proviziile de mâncare 
aduse de diferite persoane s'a putut întinde o masă din cele 
mai bogate: şuncă, cârnaţi, beefsteac, costiţe: de purcel, ba 
chiar şi un iepure întreg. Un bucătar iscusit le-a împărţit toate 
acestea. în părți potrivite şi cu prăjiturile, cozonacii, merele şi 
vinurile cele mai diferite, care mau lipsit nici ele, s'a organizat 
un prânz „„luculic“. 

Intr'aceea! a început să ningă tot mai tare. Când au ajuns 
pe la Hârşova, pe la 4 ore, zăpada era de o jumătate de picior. 
Pe la ora 6 era aşa de întuneric, încât n'au putut merge mai 
„departe timp de o oră şi mai bine, până ce n'a mai încetat 
ninsoarea. Abia la ora 9'/2, după o călătorie de 12 ore, au 
sosit la Cernavoda. 

Portul, gara şi un restaurant mai bunicel sunt lângă olaltă. 
Oraşul, un sfert de oră depărtare. Proprietarul restaurantului, un 
Grec, însurat cu o Vieneză. Fiind încăperi puţine, musafirii s'au 
concentrat mai mulţi într'o cameră. 

Cu Schuchhardt a fost şi căpitanul grec al caicului. 

Nefiind pilote pentru acoperit, au fost nevoiţi să facă foc 
toată noaptea. Căpitanul s'a întors a doua zi înapoi la Brăila, 
făgăduind că, dacă nu înghiaţă Dunărea, peste 3 zile iarăşi vine. 
In acest timp spera Schuchhardt să isprăvească lucrările şi să 
se întoarcă la Brăila. — A plecat, deci, imediat la Constanţa. 
Avea recomandaţia unui ministru către prefectul de Constanţa 
să-i pună la dispoziţie cai şi un însoțitor bun pe drum. Ziua 
a doua trebuia să o facă pe drum dela Constanţa la Megidia, 
iar a treia dela Megidia până la Cernavoda. A văzut mult şi 
din tren, fiindcă linia ferată e construită în apropierea valurilor. 
Această linie este de altfel şi cea mai scurtă dela Dunăre până la 
Mare. Drumul pe apă, prin Brăila şi Galaţi la Sulina, e un calvar 
nu numai din cauza lungului ocol, ci şi din cauza bancurilor 
de nisip dela gurile Dunării. Mai cu seamă era o jale înainte 
de instituirea Comisiunii Europene a Dunării. Artera principală 
de comunicaţie dela Viena la Constantinopol ducea pe Dunăre 
până la Cernavoda, iar de aici pe uscat până la Constanţa. De 
timpuriu s'a ivit, deci, ideia de a se creia o. linie de comuni- 
Cafe mai bună decât o şosea. Dela Cernavoda începe o vale 

deosebit de adâncă, ce se ridică puţin asupra nivelului Dunării 
şi se termină la 3/4 milă înaintea Constanţei. Valea e atât de 
caracteristică, încât s'au scornit poveşti că ar fi un braţ mort 
a! Dunării. Dacă s'ar construi un canal, vasele n'ar mai face 
350 Km., ci numai 60. 


In 1839 inginerul prusiac von Vincke, studiind terenul, a 
aflat că pe distanţa de 6 mile terenul se ridică foarte puţin şi de 
acolo până la mare, 2 mile, duce peste o înălțime de 161 pi- 
cioare parisiene. Pământul e calcaros. Atunci lucrul s'a aban- 
donat, părând irealisabil. Acum e joc de copii, crede autorul. 
La începutul anilor 60, din iniţiativă engleză s'a construit linia 
ferată. Pe aceasta în două ore te găseşti în prietenosul oraş 
pontic Constanţa. 


Da, oraşul face impresie foarte amicală, cu tot renumele 
prost ce i-a ieşit de 1900 ani şi mai bine. Vorbeşte apoi de 
Ovidiu, care aici a scris „Tristia“ şi „Pontica“ şi tot aci în 
„pontica terra“ e şi înmormântat. Multă vreme nu s'a ştiut unde 
a fost vechiul Tomis. De când s'au descoperit însă inscripții 
cu „Civitas Tomitanorum“ orice discuţie e fără rost. Cu toate 
schimbările întâmplate de atunci încoace natura a rămas aceiaş. 

Oraşul e pe o limbă de pământ, care se ridică până la o 
înălțime de 100 picioare asupra mării. Pe punctul extrem al 
peninsulei este Hotelul Carol, lângă far, având aranjament euro- 
Dean şi fiind condus de un Prusac. larna e aproape pustiu. In- 
suşi directorul hotelului e la Nizza. Vântul suflă cu atâta tur- 
bare şi valurile se ridicau şi stropeau picături de apă până sus 
pe zidurile hotelului, care le sta ca un zid în cale. Vasele care 
vin numai odată pe săptămână din Varna şi Odessa, de astă- 
dată n'au mai venit. 

Dându-ţi seama de urgiile vremii de aici, înţelegi pentru 
ce Grecii au întârziat atâta timp cu colonizarea în aceste părţi 
şi pentru ce însuşi Argonauţii au trebuit să fie conduşi de mână 
cerească şi să fie consideraţi ca adevăraţi eroi. Ovidius însuşi 
numeşte această mare „mare lipsită de porturi“, „mare portibus 
orbum“. Totuş comerţul a înflorit, semn că nici în alte părţi 
nu sunt porturi mai bune. 

Inscripții greceşti şi latineşti, fragmente de sculptură de 
tot soiul, părţi de figuri, pilastri, arhitrave, coloane, capiteluri 


se văd adese ori zidite în pereţii caselor, sau în curţile şi pe 
străzile Constanţei. In partea de N.-E. a oraşului autorul a văzut 
un uriaş „pithos“, adecă un vas cât o bute. Vasul Danaidelor 
pe monumentele greceşti încă are această formă; tot aşa e şi 
vasul în care se ascunde Eurystheus dinaintea vierului erymantic. 
Două minute dela Hotel Carol, pe malul sudic, se vede o vilă 
- frumoasă, a cărei faţadă e plină de inscripții şi sculpturi. E 
locuinţa de vară a lui M. Cogălniceanu, unul dintre cei mai în- 
semnaţi şi mai populari bărbaţi ai României, care cel dintâiu 
s'a interesat de arheologia acestei provincii şi care a fost repre- 
zentantul principal al ţării la congresul din Berlin. Schuchhardt a 
fost primit aici foarte amical şi sprijinit în tot chipul cu vorba 
şi cu fapta. 

Dar nu e aceasta singura vilă din Constanţa. El spune, 
câtă lume vine vara aici, unde e nu numai un monument şi o 
piaţă Ovidiu, ci şi un hotel Ovidiu, o stradă Ovidiu, grădina 
Ovidiu ş. a. Monumentul era tocmai sosit în gară la Cernavoda 
şi, fiindcă transportul costa 1000 lei, s'a dat bal ca să se scoată 
cheltuiala aceasta. (Monumentul s'a comandat în Italia). Bietul 
Ovidiu ! Nici turnat în bronz nu revine bucuros la locul exi- 
lului său! 


Când prefectul i-a dat un însoțitor tatar, i-a -spus: „Noi 
am avut recoltă proastă; cine ştie ce vi se poate întâmpla“. 

Mai înainte cu 8 zile dispăruse fără urmă, între Cernavoda 
şi Megidia, un funcţionar de gară. A doua zi dimineaţa la ora 
7 avea să plece cu tătarul. Deşi aceştia nu sunt atât de cinstiţi 
ca Turcii, totuş cei din Constanţa au nume bun. Limba lor e 
o turcească stricată, dar, ca toate naţiunile străine, încep încet- 
încet să vorbească ceva româneşte (....aber wie alle fremden 
Nationen im Lande fangen sie nach und nach auch etwas ru- 
mânisch zu sprechen an). In restaurante ei beau bere. Turcii 
mastică. 

La 10 Ianuarie (29 Dec. st. vi înainte de răsăritul soa- 
relui, pe un ger de 10° Reaumur a plecat din Constanţa, dar 
nu pe şosea, ci razna pe câmpii. Vântul sufla puternic, să le 
taie nasul şi urechile. Neputând călători mult timp aşa, ca să 
se încălzească, mai coborau de pe cai şi-i duceau de frâu după 
ei. Intr'un cimitir turcesc a găsit o frumoasă inscripţie gre- 

cească, de pe care ar fi luat bucuros copie cu sugativa umedă, 
dar pe vremea aceea de viforniță cumplită era imposibil. A fost 
nevoit deci so copieze cât mai fidel posibil. 


Autorul şi-a atins scopul în ce priveşte studiul valurilor. 
Cine nu ştie de zidul dracului (Teufelsmauer) în Germania ? 
Lucru drăcesc li s'a părut vechilor germani valurile de apărare 
ale Romanilor. Tot aşa sunt şi cele din Dobrogea, dar nu unul 
ci trei după olaltă: unul de pământ mai mic, altul mai mare 
şi al treilea de piatră. Şi aceste valuri sunt parte din pământ, 
parte din piatră. Fiind şi în Dobrogea construcţii diferite, evi- 
dent că ele sunt din epoce diferite. Dacă aceste valuri ar fi 
aşezate pretutindeni la aceeaş distanţă, s'ar putea eventual zice 
că întâiul val a fost prima linie de apărare, al doilea a fost a 
deua şi al treilea a treia. Dar aici nu e cazul. Cele trei valuri 
când se apropie şi chiar se unesc, când se îndepărtează cale 
de câteva ore. Evident, deci, că fiecare val a fost o încercare 
de a salva imperiul roman dintr'o “anume direcţie, apoi din 
altă direcţie. Nu se poate vorbi, deci, de un unic val al lui 
Traian. 


Valul de piatră, cel mai nou dintre toate, a fost studiat 
mai -mult. Mergând dealungul lui, autorul a constatat cu uimire 
că dacă nu s'a acordat interes ştiinţific acestor construcţii ro- 
mane, sa acordat în schimb interes practic, luând şi transpor- 
tând de aici pietre în toată regiunea. Pietrele mari de formă 
pătrată şi lungi de 1 m. au fost cele care au trezit mai muit 
lăcomia locuitorilor postromanici ai Dobrogei. E piatra de calcar 
obişnuită între Dunăre şi Marea Neagră. Pietrele erau aşezate 
una peste alta fără legătură de mortar. Din felul cum erau tăiate 
aceste pietre se vede că ele serviau nu numai la fortificare, ci, 
ca şi în Bavaria, ele formau un zid liber. Valul avea dela Du- 
năre până la Mare 65 Km. şi era întărit şi cu şanţuri adânci 
de 2 m. E destul de mare, deci, ca să alimenteze cu piatră de 
construcție necesară sate întregi. Astfel sunt: Omurcea, Mur- 
fatlar, Alacap ; pietrele din cimitirele turceşti sunt tot din aceste 
valuri ; însăşi linia ferată îşi datoreşte soliditatea tot acestora. 
In satul Hasancea a văzut autorul un şir lung de pietre desti- 
nate pentru Constanţa şi de acolo mai departe. 

După întâia “i de călărit, autorul s'a întors la Constanţa 


să cineze şi să doarmă bine şi a doua zi l-a găsit pe 
Tatar la gara din Megidia. In această zi a traversat intere- 
santa vale dela Megidia la Cerna-Voda, având parte şi de un 
timp frumos. Malurile văii celei largi au înălțime de 15— 
20 metri. Valul construit deasupra malului sudic, în multe: 
puncte s'a prăbuşit cu mal cu tot. De când s'a închis valea 
dela Cerna-Voda, Dunărea nu mai poate întra pe această vale; 
bălțile, care acoperiau întreagă regiunea aceasta, sau împu- 
ținat, stuful e înlocuit tot mai mult de iarbă şi în unele locuri 
se văd şi semănături. Cu toate acestea regiunea e încă tot un 
cuib de paludism cum nu este în toată România. Acest petec 
de pământ e însă foarte roditor, mai cu seamă în comparaţie 
cu stepa ce se întinde, departe spre Nord şi Sud, lipsită cu 
desăvârşire de apă, spre nenorocirea oamenilor şi a animalelor, 
aşa încât aici se îngrămădesc vitele dela păşunile cele mai în- 
depărtate. Aici sunt săpate puţurile cu apă şi aici îşi au şi 
păstorii turmele lor de viței, cai şi oi şi colibele lor în şir 
lung. 

Autorul a poposit la un păstor bătrân, îmbrăcat cu o sā- 
rică închisă ca o haină de călugăr. Făcea foc cu un fel de turfă 
primitivă (crede autorul) cu „stuf“. Pentru a atäta focul a scos 
prin acoperişul bordeiului câteva fire de trestie şi le-a aprins. 
Bucăţica de carne de iepure ce i-a dat-o autorul, păstorul a 
privit-o cu neîncredere, fiind obişnuit să mânânce numai mă- 
măligă cu brânză. Păstorul i-a mai spus că na fost niciodată 
în Cerna-Voda deşi e numai la 2 ore depărtare. 

A sosit în aceeaş seară la Cerna-Voda, când trebuia să 
vină caicul dela Brăila. In cele din urmă îşi pierduse răbarea 
şi Tătarul şi venea în galop. Ajunşi în comună, au domolit ga- 
lopul la trap. Era o negură aşa de deasă încât abia vedeai la 
distanţă de 5 paşi. 

Aici această vreme ţinuse toată ziua şi începură să se 
arate şi sloi tot mai mari pe Dunăre. Căpitanul din Brăila te- 
legrafie că nu poate veni. 

Mai aveau o speranţă că vine un şlep din Rusciuc să des- 
carce piei la Cerna-Voda şi să plece mai departe la Prăila sau 
Galaţi. Na venit nici şlepul. Ziua următoare veniră cu trenul 
din Constanţa şi alți pasageri cari păţiră ca şi el. Erau doi. 

moşieri, negustorul neamţ care voia să se ducă la Constanti- 
nopol, doi ofiţeri din Constanţa (un colonel şi un locotenent 
de ruşiori) cari voiau să facă sărbătorile în capitală. S'a dis- 
cutat mult dacă nu e bine să aştepte şlepul din Rusciuc, sau 
să telegrafieze căpitanului din Brăila să vie cu orice preţ, sau 
să plece cu bărcile pe Dunăre în jos. In sfârşit au căzut toţi 
de acord să închirieze nişte căruţe şi să meargă aşa până la 
Măcin. E vorba de un drum de 150 Km. Pe toată întinderea 
aceasta de pământ nu e decât orăşelul Hârşova; încolo sunt 
numai sate cu bordee în pământ. Erau şase persoane la început. 
Din milă s'au mai admis în caravană şi un Evreu şi un Grec şi, în. 
2 sănii şi 2 care turceşti, au plecat spre Nord, dealungul Dunărei. 
De şosele în partea locului nu poate fi vorba. Mergeau pe unde 
vedeau cu ochii: pe dealuri, prin văi, prin ponoare şi răzoare. 
După cinci ore s'au oprit în Topalu, unde au luat alte care până 
la Hârşova. Aici colonelul, voios, voi să facă un „chef“, ceeace 
pentru el, ca fost student la Heidelberg, nu era noutate. Tot 
aici, dimineaţa, găsiră de cuviinţă să treacă în pripă Dunărea 
drept în gura lalomiţei, fiindcă până la Măcin se pot îngrămădi 
Sloii de gheaţă şi să le împiedice trecerea. Dela gura lalomiţei 
apoi cu căruţa la gara lanca. Şi, fiindcă barcagii greci refuzau 
să-i treacă, au trecut cu bărci militare. N'au putut trece decât 
aruncând un otgon celor de pe mal. In sat au luat masa şi un 
“car pentru drumul spre lanca. Innoptându-se curând, n'au putut 
merge decât până la Padina, unde fără a se anunţa, se duc la 
boerul, care i-a primit cu rară ospitalitate şi la care a găsit re- 
vista germană „,Gartenlaube“ şi care, fiind de origină din Tran- 
silvania, cetia şi Löbes Encyklopădie der Landwirtschaft, apoi 
Gär nemţeşti de chimie, de fizică, de creşterea cailor, oilor şi 
romanele lui Spielhagen. După ce înşiră toate felurile de mân- 
care ce le-a dat, spune că le-a dat şi vin nou să bea. 


A doua zi dimineaţa, pe la ora 10, plecară de aici cu un 
car cu 4 cai, dar nu ajunseră la Filiu decât după amiază, la ora 
5. Aici iarăşi au găsit o cunoştinţă, însă, deşi nu era acasă, 
totuş colonelul a forțat uşa cu sabia şi a dat ordine servitorilor 
«să gătiască de mâncare. Seara la 9 au plecat pe întuneric mare 
pentru a lua trenul de noapte din lanca. Sătenii, oameni buni, 
mu i-au lăsat fără ajutor. Işi dau mereu signale ca să nu se 


Dice al 


piardă unii de alţii. In sfârşit la 121/2 erau la gară. Călătoria 
dela Cerna-Voda până la lanca a durat trei zile. Autorul cu cei 
doi moşieri luă numai decât trenul de Brăila şi Galaţi, pe când 
ofiţerii mai aşteptară două ore după trenul de Bucureşti. 

Aşa s'a sfârşit călătoria aceasta bogată în osteneli, dar şi 
în vederi interesante de locuri şi oameni, încheie autorul şi în- 
Cheiem şi noi. 

|. Georgescu 

UN NEAMŢ DESPRE ŢARA NOASTRĂ 
IN ANUL 1858. 


Un anticar german ne-a trimis zilele aceste o descriere de 
călătorie rămasă până acum necunoscută: Dr. Wilhelm Hamm : 
Siidăstliche Steppen u. Städte, Frankfurt am Main (Sauerlânder) 1862. 
80, 349 pp. în care se află câteva ştiri demne de a fi scoase 
din uitare : 

Autorul a scoborât Dunărea cu vaporul ca şi D-na Audouart, 
despre care am vorbit tot într'această revistă !). 

Cele dintâi case româneşti le observă pe la Orşova. Le 
găseşte cu mult mai bune decât cele sârbe .văzute pe malul 
drept, cele din urmă arătând ca nişte grămezi de fân cu o gură. 
drept uşă. Prin Porţile-de-fier, atât de periculoase pe atuncea 
din caza stâncilor, vaporul face o alergare cu poşta valahă trasă 
de opt cai şi precedată de doi poştalioni pe drumul dealungut 
malului. Vaporul nu pare să se fi oprit până la Giurgiu. Autorul 
notează însă pe malul nostru bordeie cu păzitori, soldaţi înar- 
man. Astfel de posturi de gardă erau eşelonate dealungul ma- 
lurilor dunărene 2). Pe râu navigau corăbii greceşti şi turceşti, 
extraordinar de murdare. La Giurgiu noroi şi animaţie, multe 
trăsuri pentru aducerea pasagerilor la Bucureşti. Autorul continuă 
însă pe acelaş vapor, în care se încărca porumb şi cărbuni 
la Giurgiu. 

La Brăila mare animaţie şi corăbii multe. La Galaţi. noroi 
până la genunchi. Neamţul nostru se dă:jos. Găseşte gazdă la 
otelul cel mai bun din oraş, „Hotel de Paris“, destul de bunişor, 


1) v. an IV, No. 4, p. 118. 

2) Un astfel de post a fost desemnat în mod magistral de francezuk 
Theodor Valério in anul 1855 şi reprodus în aquaforte în frumosul său album 
de costume (Les Populations des Provinces Danubiennes pl. IV,) iaraltul, dir 
Banat însă, de Raffet în 1834 (cf. Demidoff : Voyage............... Paris 1854 p. 74. 

dar de o scumpete grozavă. Populaţia portului era şi atunci 
cosmopolită: Români, Greci, Turci, Rust, Italieni, Unguri, Nemţi, ` 
Dalmaţieni, Albanezi etc. dar mai ales Ovrei. Oraşul în plină 
desvoltare, numărând 60.000 de locuitori, adică de zece ori mai 
mult decât în 1820. Locuitorii se plângeau însă de nesiguranța 
care domnia in ce priveşte proprietatea ca şi viaţa. 

Casele oraşului erau foarte proaste şi rău ingrijite, mentali- 
tatea dominantă fiind „că aci trebuia câştigat repede parale ca 
să fie apoi cheltuite aiurea“. — Mai toate mobilele erau importate 
dela Viena sau Marsilia, haine gata veniau dela Pesta, unde 
mulți croitori lucru numai pentru piaţa Galaţilor. Trăsurile veniau 
deasemenea dela Viena, pentru a fi vândute la Bucureşti şi la 
laşi — mai toţi călătorii vorbesc de altfel de acesi lux, dela 
sfârşitul veacului al XVIII-lea încoace 1). 

Hamm să mută la Hotel Europa al lui Bogdan, un han de 
soiul cel mai grozav; trecem peste detaliile provestite. 

In oraş nu era mai nici o distracţie şi nimic de văzut — 
numai birturi cu mâncare proastă şi murdară. Canalizaţia lipsea, 
se bea apă din Dunăre, cei bogaţi o beau cu dulceţuri „spre a 
nu-i simţi gustul“. 

Singura casă mai bună era Bursa, unde era sgomot şi 
lume multă. Ovrei, sărafi,. negustori, escroci şi alţii. In port 
staționau două vase ale marinei engleze „Weser“ şi „Boxer“, 
în serviciul Comisiunii Dunărene. Pretutindeni animaţie mare; 
se încărca mult porumb. Singura fabrică din oraş era o moară 
cu aburi.i 

Pe Siret veneau cantităţi enorme de lemne cu plutele. „Dacă 
devastaţia pădurilor mai continuă ca până acum, Moldova se 
va găsi întrr'o zi lipsită de material lemnos,“, spune Hamm în 
mod profetic. í 

In cafenele se jucau multe jocuri de hazard, ducații treceau 
repede din mână în mână, de dimineață până noaptea târziu. 

Intro duminică Hamm asistă la o pedeapsă publică în stradă. 
Hotărârea judecătorească fu cetită de un funcționar, lumea fiind 
chemată la fața locului cu darabana. Cel vinovat fu bătut în 


1) Un Conte Festeticz era cel dintăiu care începu pe la 1785 să importe 
trăsuri dela Viena in Principate (cf. Articolul nostru în Revista lIstorică 
X, 1—3 p. 50). 

mod grozav pe spatele gol, culcat pe o bancă pe care o luă 

"apoi pe spatele său acoperit cu răni, după săvârşirea pedepsei. 
Această schingiuire nu făcu însă multă impresie asupra altor 
răufăcători. Câteva minute mai târziu străinul asistă la o bătaie 
între țărani şi poliţişti, unul din cei din urmă căzând greu rănit 
Ja pământ. Vinovatul scăpă neatins. Tot într'aceiaş zi mai asistă 
la o astfel de scenă dintre un Evreu şi un crâşmar grec. Crime 
de tot soiul erau la ordinea zilei. Justiţia funcţiona prost; cine 
avea parale ştia de obiceiu să scape de pedeapsă. 

In „grădina publică“ cânta o muzică militară Duminicile 
Exista şi un teatru foarte primitiv. 

Autorul făcu o excursie până la curtea Folteşti, la 34 km 
de Galaţi. Găseşte cuvinte bune pentru ţărani şi este plăcut 
surprins de curăţenia ce domneşte în casele lor — mai ales după 
experiențele ce le avusese la Galaţi. Regretă însă că plugarii 
beau prea mult şi că nu muncesc cum ar trebui, amânând în- 
totdeauna orice treabă pentru ziua de mâine. 

Dela Galaţi, Hamm: pleacă, în Iunie 1858, la Tulcea, cu 
vaporul. Acesta era înghesuit de lume, între alţii şi Omer Paşa, 
preşedintele Comisiunei Dunărene. 

La Tulcea era un birt nemţesc „Ringler“ care oferea o acomo- 
date destul de bună. Oraşul număra vre-o 20.000 locuitorii, în 
cea mai mare parte Greci, Bulgari, Italieni şi Nemţi. Turcii se 
împuțţinară mult după războiul din Crimeea. Rămâneau dintre ei 
numai vre-o 60 de familii. Casele lor părăsite erau luate în 
stăpânire de alţii. Clădirile, mai toate de lemn, erau în stil 
turcesc, cu ferestrele închise cu zăbrele de lemn, ce ascundeau 
odinioară haremele. 

Pe Dunăre erau aci vre-o sută de vase în drum spre Galaţi, 
pentru încărcarea cerealelor. Se mai observa un vas de război 
francez, „Averne“, detaşat pe lângă Comisiunea Dunăreană. 

Locuitorul cel mai de seamă din oraş era consulul austriac 
v. Martyrt căsătorit cu o boieroaică din Muntenia, nam putut 
afla cine. 

Negustorii principali erau toţi Greci, Ovreii ocupând un loc 
mai modest. Comerţul de vite era însă în mâna lor. Hamalii şi 
grădinarii mai toţi Bulgari, meseriaşii însă erau Sârbi sau Unguri. 
Românii de aci stăteau pe un nivel mult mai scoborât decât 


țăranii din judeţul Covurlui. Era şi o mahala nemţească în oraş, 
ai cărei locuitori nu par a fi fost prea simpatici, chiar după 
mărturisirea compatriotului lor. 


De aci Hamm plecă cu căruţa la nişte sate „Kataloi“ +) 
şi „Atmadscha“ 2) pentru a vizita coloniile de cultivatori germani 
stabilite acolo. Casele lor erau foarte sărăcăcioase, numai un 
fel de bordee îngropate în pământ, aproape fără mobilă şi fără 
unelte de gospodărie. Numai două sau trei locuinţe erau mai 
bune, şi ele însă de lut şi acoperite cu paie. ;Erau totuşi văruite 
alb şi aveau. chiar ferestre şi uşi. 

Hamm fut găzduit la un colonist francez, D. Puissant dela 
Dijon, ajuns crâşmar la Cataloi. Crâşmăriţa cetia romane franceze, 
culcată pe divan şi fumând ciubucul. Stăteau destul de bine şi 
odaia de musafiri conţinea unele mobile mai luxoase, dovedind 
că familia trecuse prin vremuri mai bune înainte de a ajunge 
în pustiu. 

Coloniştii nemți stăteau însă prost, murdărie şi sărăcie 
pretutindeni. Erau originari din Württemberg, Baden, Ungaria şi 
Polonia, în total vre-o 40 de familii. Fuseseră înainte în Basa- 
rabia, de unde îugiseră în timpul războiului din Crimea, pentru 
a scăpa de serviciul militar rusesc. Veniseră în Dobrogea cu 
speranțe mari şi cu câteva economii; pierduseră însă şi uneie 
şi altele. După război încercaseră să se întoarcă în Basarabia. 
Guvernul Rusesc nu-i mai primi îndărăt; le plăti totuşi drumul 
înapoi în Dobrogea, dându-le chiar ceva bani şi provizii. Colo- 
niştii aveau mai toţi simpatii pentru Rusia, ne mai având nimic 
german în afară de limbă, şi ea stricată, şi religia luterană. 
Cultivau porumb, cartofi, orz şi ovăz cu unelte de model rusesc, 
foarte primitive. Locuiau ca ţăranii ruşi în murdărie, dormind 
pe vatră şi împărtăşind casa cu porcii şi găinele, întrun miros 
grozav. Erau totuşi relativ mulțămiţi; aveau, cum se zicea, mai 
toţi bani ascunşi şi spuneau „es geht uns gut“; regretau însă 


1) Cataloi, cf. M. Dict. Geogr. II. p. 228, la 12 km. spre SW de oraşul 
Tulcea. Satul era în 1899 locuit de Români, Bulgari, Germani austriaci şi; 
Italieni. 

2) Atmagea, cf. M. Dict. Gegr. l. p. 138 la 45 km. spre SW de 
Tulcea. In 1898 mai toți locuitorii erau încă Nemţi, păstrând limba cam 
amestecată şi religia lor, protestantă său anabaptistă. 


amar că plecaseră din Rusia. Guvernul turcesc vroi să-i silească 
să devie cetățeni otomani (rayas). f 

Colonia dela Atmagea era mult mai însemnată, mai toți 
locuitorii erau din. Posen (Prusia), unii din Württemberg. Veniseră 
deasemenea din Rusia, părinții lor emigrând din Germania în 
anul :1815. Stăteau mai bine decât compatrioții lor dela Cataloi 
şi Guvernul Prusian se interesa mult de ei prin agentul consular 
Bliicher dela Galaţi. 

Hamm ne arată cât de puţin era populată Dobrogea atuncea. 
Coloniştii primiră pământul gratuit dela Guvernul Turcesc. De 
vre-o adevărată înflorire nu putea însă fi vorba pentru ei sub 
stăpânirea unei administrații înapoiate, conrupte şi chiar barbare. 

Peste câteva zile Hamm plecă cu vaporul la Sulina, atuncea 
un oraş nou .născut, foarte primitiv, dar unde se cheltuia mult 
pe la birturi. Mesele de biliard, tripourile şi crâşmele erau a- 
tracţiile acestui oraş, ridicat dela 1850 încoace, când exista numai 
farul şi o casă de piloţi. Casele erau mai toate: de scânduri, 
cutii de ţigări şi alte astfel de materiale. 

Locuitorii, tot atât de cosmopaliţi ca la Galaţi. Se vorbea 
de obicei o italienească stricată „lingua franca“. 

Hamalii câştigau aci bani mulţi, dela 1 până la 6 ducați 
pe zi. Aceste sume mergeau fireşte după câteva ceasuri în bu- 
zunarele crâşmarilor. 

Hamm vizită şi cimitirul aci, absolut neîngrijit, cu crucile 
sale de lemn indicând locul de odihnă al unor marinari din mai 
toate ţările Europei. Cel mai vechiu mormânt era alunui danez 
sau norvegian: „Knud Knudsen“, Mandal 1852. 

Din Sulina Hamm părăsi regiunile noastre, plecând cu 
vaporul la Odesa. 

Am crezut că va fi poate de un oarecare interes să dăm 
aceste spicuiri din cele povestite despre noi de acest străin acum 
aproape 70 de ani. Aceste pagine ne mai aduc, după multe 
alte, încă o mărturile despre starea înapoiată în care se afla 
țara noastră acum abea o generaţie. Dacă mai avem multe de 
făcut, vedem totuşi că am înaintat bine de atuncea pe calea 
progresului, ceeace trebue să ne fie un imbold pentru a ajunge 


încă cu mult mai departe in viitor. 
Constantin Karadja 

LITERATURĂ „DOBROGEANĂ“ 


— Reliefări. — 


„Dobrogea e ca o țară necunoscută şi depărtată, spre 
„care nimenea nu râvneşte. Bucureştenii nu prea îşi părăsesc 
„trotuarele ; iar când le vine „dor de Jung călătorit“, atuncea 
„visează peisagii cu ceruri azurii şi mări calme, rulete unde 
„Sar putea câştiga averi nemăsurate, şi aventuri cu femei 
„Jrumoase, care au obiceiul să-şi aleagă totdeauna domiciliul 
la Florența...“ („Priveliști Dobrogene“ de M. Sadoveanu). 


lată în câteva cuvinte lapidare soarta unei provincii, imaginea 
sa obişnuită străvăzută în conştiinţa atâtor oameni şi Români şi —, 
printre ei —, a atâtor intelectuali. Totuşi sunt nenumărate aspectele 
cari ne-ar putea interesa de aproape la viaţa termecătoarei Dobroge 

In paginile ce vor urma, se va căuta să se reliefeze literatura 
„dobrogeană“, oricât de mărginit şi sărac în motive de inspiraţie 
Sar părea subiectul . .. 

% y kd 

Prin literatură „dobrogeană“ înțelegem în primul rând operele 
cari S'au inspirat din variatele forme şi înfăţişeri ale vieții din 
Dobrogea, operele de „inspirație dobrogeană“. Acestea fac parte 
integrantă din însăşi viața Dobrogei. Ele nu s'ar fi ivit niciodată 
şi niciodată n'ar fi avut un drept la viaţă, dacă nu le-ar fi inspirat 
Dobrogea cu oamenii, natura şi împrejurările ei caracteristice. 

Operele acestea există prin Dobrogea; ele cuprind şi reali- 
„zează, S'ar zice, esenţă concentrată de viaţă dobrogeană. 

Dar şi Dobrogea există prin aceste opere, pentrucă ele o 
prind şi o redau în multivariatul ei caleidoscop; printr'însele 
putem cunoaşte şi înțelege aceeace Dobrogea are mai important, 
mai caracteristic şi, poate, mai artistic — deci mai înrudit cu 
eternitatea. 


Individul comun nu poate prinde din viața Dobrogei—oricât 

de bine ar cunoşte-o — decât impresii fugare, păreri, unghiuri 
e diferite, tanduri întâmplătoare desprinse din marea realitate care 
este viaţa acestei provincii, pentrucă pe fiecare îl interesează în 
primul rând specificul ei dintr'un anumit punct de vedere. Operele: 
inspirate însă din viaţa, datinile şi împrejurările respectivei provincii 
trezesc o imagine unitară—şi, desigur, cea mai desăvârşită—despre 
aceasta. 

Prin urmare, Dobrogea, Dobrogea noastră, aceea care—inde- 
pendent de colţul de pământ ce poartă acest nume — trăieşte viu 
în sufletul nostru, este într'o mară măsură creaţia literaturii de 
inspirație dobropeană. 

Dar astfel de opere constituie numai indirect literatura „dobro- 
geană“. Suprema contribuţie a unei provincii însă la literatura 
întregului neam este artistul creator. De aceea, una dintre princi- 
palele preocupări ale paginilor de faţă este—indiferent de motivele 
sale de inspiraţie şi de nuanțele scrisului său — artistul creator, pe 
care Dobrogea l-a dăruit întregii literaturi. Oricât de discretă ar 
fi legătura invizibilă între provincie şi artist, oricât de puţin aparentă 
este Dobrogea însăşi în creaţia poetului pe care ea l-a produs, 
totuş în sufletul acestuia trăieşte ceva din caracteristicul specific 
al Dobrogei. 

Imaginea Dobrogei trăieşte vie în folklorul românesc. Deşi 
S'ar părea că din vechiul Regat provincia cea mai puţin românească 
din punct de vedere etnografic este Dobrogea, totuşi şi aici — ca 
pretutindeni—folkloriştii au putut găsi şi culege nepreţuite mărgă- 
ritare de poezie poporană, autentic tomâneşti nu numai prin fondut 
şi sentimentele lor, ci chiar prin graiul ce le învăşmântă. 

Astfel, cel mai frumos cântec bătrânesc al nostru şi una dintre 
creaţiile estetice de mare valoare ale neamului nostru, „Mioriţa“, 
are o variantă dobrogeană, culeasă de G. Dem. Teodorescu şi 
publicată: în colecţia sa sub titlul „Oaia năzdrăvană“. De alttel, 
nu e nici o mirare, ţinând seama că una dintre principalele ocu- 
paţiuni ale elementului românesc dobrogean este păstoria. 

In varianta citată, eroii vrăjmaşi ciobanului moldovean nu 
mai sunt Ungureanul şi Vrânceanul din varianta lui Alexandri, ei 
„trei dorojani, feciori de mocani“, adică vlăstare ale coloniştilor 


+ 


ardeleni cari, întâmplător sau într'adins, urmând unul din obici- ` 
nuitele drumuri ale migraţiunii păstoreşti, au ajuns şi s'au stabilit 
în Dobrogea. 

Câteva alte minunate creaţii poetice ale poporului dobrogean 
le-a adunat în colecţia sa Teodor Burada. O doină din această 
colecţie o întâlnim şi în studiul „Circulaţia cuvintelor“ de B, 
P. Haşdeu. ; 

Intr'adevăr, când a fost vorba să respingă seducătoarea, dar 
perfida teorie a lui Cihac asupra caracterului slav al vocabularului 
limbi româneşti, Bogdan Petriceicu Haşdeu şi-a găsit în Dobrogea 
„exemplele poetice cu ajutorul cărora să facă dovada că nici chiar 
n această provincie, unde s'ar părea că influenţa slavă în decursul 
istoriei s'a exercitat mai intens şi mai complet, elementul lexicaj 
slav nu trăieşte îu limbă nici pe departe aşa de puternic — de 
rezistent şi de general întrebuințat — ca elementul latin. Sunt două 
exemple: o doină şi un bocet. Doina, care, după cum am spus 
mai sus, e împrumutată din colecţia lui Burada, sună astfel: 


Vara vine, iarna trece, 
Nam cu cine mai petrece ; 
Şi cu cine am avut, 

Vai ae mine l-am pierdut ! 
L-a mâncat negrul pământ 
La biserică'n mormânt ! 


Operele de inspiraţie dobrogeană însă nu sunt propriu zis 
cele de mai sus, fiindcă ele numai întâmplător s'au întâlnit la un 
punct de intersecţie cu Dobrogea şi viaţa poporului dobrogean 
român. 

Două sunt însă operele cari închid întradevăr în sine ima- 
ginea Dobrogei: una cu coloratură ştiinţifică, deşi înveşmântată în 
haina literară, „Constanţa pitorească“ de loan Adam ; alta cu colo- 
ratură şi nerv poetic, „Privelişti Dobrogene“ de Mihail Sadoveanu. 

„Perla Dobrogei şi perla Mării Negre este portul Constanţa, 
minunat şi feericul port construit pe un promontoriu de piatră 
ieşind în mare, de pe digul căruia ochiul şi sufletul poate urmări 


"până departe, în infinita zare, unda insinuantă şi momitoare ce 
te farmecă, transportându-te în lumea efemerei şi, totuşi, eternei 
„ Închipuiri! 

Frumuseţea şi vraja minunatei Constanţe şi a împrejurimilor 
ei a prins-o în pagini interesante, totdeauna plăcute, înălțându-se 
uneori la entuziasm de odă şi semnificaţie de imn, dar păstrând 
seninătatea şi seriozitatea ştiinţifică, I. Adam în „Constanţa pito- 
rească“. 

Deşi titlul se referă- -s'ar părea—numai la portul Mării Negre, 
opera îmbrățişează întreaga viaţă şi natură dobrogeană, lărgindu-şi 
cadrul, până la a ne da chiar o viziune a Constantinopolului, 
feerica cetate din basme. 


Pe locul unde astăzi îşi oglindeşte chipul în valuri ferme- 
cătoarea şi graţioasa Constanţa, se înălța odinioară colonia gre- 
cească Tomis. Originea acesteia se pierde în vremurile legendare, 
către cari ne duce povestea eroului laso, care s'a dus cu Argonauţii 
lui până în țara Colchilor la regele Aetes, pentru a-i cere lâna de 
aur a berbecului sacrificat acolo de Phryxus, reuşind so cucerească 
numai prin vrăjile şi intrigile femeieşti ale Medeii. 

Istoriceşte, autorul ne ofesă precise şi prețioase informaţii : 
fundarea coloniei Tomis de cătră Milet, viaţa coloniei la marginea 
„Scytiei minor“, stăpânirea succesivă a Sciţilor, Geţilor, Macedo- 
nenilor şi Romanilor, insistându-se în special asupra rostului şi 
soartei oraşului sub împărații romani. In timpul evului mediu, atrage 
luarea aminte despotul Dobrotici, dela care se trage numele întregii 
provincii, figura lui Mircea cel Bătrân, sub stăpânirea căruia ajunge 
şi țara, şi oraşul. In sfârşit Turcii devin cuceritorii, aducând sărăcia, 
mizeria şi obscurantismul acolo unde se înălţase falnică odinioară 
„Respublica 'Tomitanorum“ şi transformând bogata şi puternica 
cetate în slabul şi săracul sătuleţ Kiustenge. Timpurile noi aduc 
renaşterea Constanţei prin activitatea vrednicilor descendenţi ai vechi- 
lor stăpânitori ai lumii. 

Intrând înăuntrul oraşului, aşa cum se prezintă astăzi, scri- 
itorul ne înfăţişează principalele strade: şi clădiri din Constanţa, 
oprindu-se asupra originalei siluete arhitecturale a Poştei: nezugră- 
veşte geamiile cu atmosfera lor de grav şi sumbru misticism, produs 
al unui colectiv suflet bolnav de răul gloriei de odinioară a decă- 
zutei rase turceşti; ne plimbă pe bulevardul înțesat de lumea venită 


să se răcorească de arşita de peste zi în brisa de amurg a mării; 
ne sugerează discret farmecul adevăratei plimbări pe bulevard, 
dimineaţa, în linişte şi singurătate ; atrage atenţia noastră asupra 
Cazinului, evocându-ne imaginea măreaţă şi graţioasă a viitorului 
Cazino; ne conduce prin port, pe cheiuri şi printre vapoare, ară- 
tându-ne maiestatea operei săvârşite de .munca tenace a omului. 

Dar ceeace constituie farmecul special al Constanţei este — 
marea! De aceea, marea ne va fi zugrăvită în variatele-i aspecte 
“şi minunatele sale efecte: splendoarea mării văzute de pe mal, 
călătoria cu barca în largul mării pe vreme liniştită şi în timp de 
furtună, răsăritul lunii, pe mare, apariţia soarelui dimineața din 
valurile mării, o excursie cu vaporul în tot întinsul mării, până la 
feericul păstrător al tainelor a două imperii, bogatul Bizanţ, astăzi 
umbra lui însuşi de odinioară ; în sfârşit, izbucnesc puternice fur- 
tunaticele bântuiri ale vânturilor pe mare în timpul iernii, anotimp 
aşa de primejdios pentru navigatori. 

Partea întâia, în care este vorba propriu-zis de „Constanţa 
pitorească“, se încheie cu o splendidă şi măreaţă evocare a marelui 
exilat dela Roma în lumea barbariei gete, rafinatul şi elegantul 
poet Publius Ovidius Naso. 

Ca o curiozitate istorică, verigă ce leagă pământul Dobrogei 
de lumea apuseană, autorul profilează pe fondul „amintirilor din 
războiul Crimeii silueta monumentului francez înălțat de Franţa în 
onoarea fiilor săi seceraţi de ciumă în acel războiu şi aşezat de- 
asupra gropniţei comune în care dorm amestecate şi înfrăţite ose- 
mintele atâtor tineri eroi. 


In a doua parte a cărţii, autorul ne va condnce prin împre- 
jurimile Constanţei de-alungul Mării Negre. Ajungând la Mamaia, 
caracterizează în cuvinte inspirate insula lui Ovidiu, plaja, limba 
de nisip zvârlită de mare între lacul cu apă dulce Siut-Ghiol şi 
Marea cea sărată, popasul la moara armeanului Agopcian, aspectul 
întinsului mării şi a împrejurimilor dunei văzute de pe dealul dela 
moară şi evocă încăodată figura copleşită de tristeţe şi resemnare 
a marelui Ovidiu. Această frumoasă monografie se încheie cu le- 
genda „Mamaiei“, extrasă dintr'un cântec vechiu turcesc, după care 
mamaia ar fi fost o moldoveancă furată de un paşă turc împreună 
cu mica şi drăgălaşa ei fetiță, Constanţa. 

In câteva trăsături se înfăţişează drumul plantat la vii, cu popa- 


sul înveselitor la berăria Gruber şi alergările caracteristice cu caii 
mici de Dobrogea dela Anadalchioi. Apoi suntem transportaţi pe 
drumul prăfuit al Tekirghiolului spre locul cu acelaş nume, care 
îşi are şi el legenda lui: povestea bătrânului turc Tekir, care s'a 
țămăduit de picioare în nămolul rău-mirositor al lacului. 

Dar ceeace îi înspiră autorului simţirile de cea mai înaltă 
tensiune este Tropaeum Trajani dela Adam-Clisi : după descrierea 
Tropaeului, a tumulusului învecinat, a municipiului din valea apro- 
piată, se dovedeşte interesant şi convingător originea romană a mo- 
numentului şi cetăţii şi semnificaţia lor superioară de mândrie şi 
civilizaţie romană. 

Descrierea frumuseţilor şi comorilor Dobrogei se sfârşeşte cu 
imaginea precis conturată a carierelor dela Canara, unde se dislocă 
enorme blocuri de piatră prin explozia dinamitei. 

Incheierea cărţii cuprinde trecerea în revistă a poporaţiilor 
dobrogene : Românii autochtoni, Transilvănenii şi Mocanii, Cojanii 
şi Tătarii, insistându-se asupra rolului covârşitor atribuit Mocanilor, 
elemente neaoş româneşti, foarte dârze şi rezistente. 


Aspecte şi mai variate, un complex de diverse note carac- 
teristice ale vieţii dobrogene, impresii nenumărate topite într'o 
singură imagine unitară— Dobrogea noastră, crearea ei artistică prin 
meşteşugita putere a literaturii—, ne înfăţişează ciclul de schiţe şi 
nuvele cuprinse în volumul d-lui M. Sadoveanu „Privelişti Dobro- 
gene“. Vom încerca să prindem întrun tablou diferitele imagini şi 
idei ale acestui volum, din ansamblul căruia putem trăi intens şi 
artistic : Dobrogea. 

Mai întâiu, o observaţie: oricât de interesantă şi plină de 
adevăr e „Constanţa pitorească“, totuşi ea nu redă decât fugar 
şi fragmentat poezia Dobrogei. Cu multă putere de sugestivă şi 
plastică evocare se creiază irizata atmosferă poetică ce îmbracă 
Dobrogea de odinioară şi de acum în schiţele „Privelişti Dobrogene“. 

Cu aplecările firii sale romantice cătră taină şi singurătate, 
către primitivism şi patriarhalism, către lucru neexplorat şi surprin- 
zător prin farmecul şi noutatea lui, prin lirismul său caracterizat 
de deosebita înțelegere şi trăire a naturii, Mihail Sadoveanu a fost 
atras mai ales de Delta Dunării— desigur cel mai poetic şi misterios 

colţ din toată Dobrogea; pe aceasta o cântă şi o poetizează. Tot 
astfel, dintre toate popoarele Dobrogei l-au interesat şi l-au pasio- 
nat locuitorii semi—barbari ai bălților: Lipovenii. 

Dintru început, în schița „Despre Dobrogea“, scriitorul relevă 
îndurerat puţinul interes real ce această provincie trezeşte în suf- 
letul Românilor; apoi, prin graiul. plin de sevă şi umor al lui 
neica Ispas din Putna, de multă vreme pripăşit prin meleagurile 
dobrogene, ne caracterizează diferitele popoare conlocuitoare : Ro- 
mânii vioi, Bulgarii cu firea veşnic închisă şi posomorită, Grecii 
buni de gură, Turcii visători, Tătarii leneşi şi napăsători Lipovenii 
sălbăteciţi şi desbinaţi într'o sumă de secte, ba chiar Sasii „catolnici“ 
şi Talienii murdari şi spurcaţi, fiindcă mănâncă broaşte. 

In următoarele şapte schiţe ni se înfaţişează Lipovenii în dife- 
ritele ipostase ale vieţii şi traiului lor zilnic: „/n satul Sarichioi“, 
„Pe Razelm“, „Lipovenii“, „larăş Lipovenii“, „Tot Lipovenii“, 
„Hotelul din Deltă“ şi „O cherhana“. 


lată pe dealurile Sarichioiului,' ivindu-se printre vii femeile 
lipovence frânte sub povara muncii, îndobitocite de asprimea vieţii 
zilnice şi doborâte sub greul pumnului şi asprul călcâiului bărba- 
tului. Domnul ajutor de primar Chiprian întrupează un tip de lipo- 
vean şiret şi prefăcut, „bezpopovt“ şi „norar“. Toată grozava 
semnificaţie a „norarului“ o aflăm în „Pe Razelm“: părinţi cari-şi 
silesc fiii, copii încă, să se însoare cu fete voinice în profitul tatălui. 
Viaţa obicinuită a acestor oameni se scurge între pescuit şi petre- 
cere, adică chef, gâlceavă şi bătaie; de aceste năravuri nu se Dot 
desbăra nici când e vorba să aleagă un vlădică, sau să sărbăto- 
rească un mare eveniment, cum e despotmolirea canalului Sf. Gheorghe. 
Ceeace frapează la ei este misterul în care îşi învăluie credinţele 
lor religioase şi arta cu care ştiu să disimuleze orice întrebare li 
Sar pune asupra acestor chestiuni. Altminteri, sunt de un total 
primitivism ; aceasta se străvede mai ales din felul cum privesc ei 
dragostea : deplina stare de natură a legăturilor dintre bărbat şi 
femeie, dezbrăcate complet de orice văl de pudoare şi de poezie, 
pentru a se da satisfacţie unei necesităţi organice analoage cu setea 
şi foamea. Acest primitivism se vede şi în tratamentul brutal, pe 
care îl aplică bărbatul femeii, precum şi în felul lor de mâncare. 

In schița „Un veteran“ facem cunoştinţă cu un bătrân albit 
de griji şi nevoi, care a avut de luptat din greu cu nepăsarea şi 

lăcomia micilor slujbaşi ai provinciei, fără a-şi putea căpăta pămân- 
tul pentru care luptase şi la care avea dreptul: simbol al atâtor 
nedreptăţi ca se făptuiesc oriunde e vorba să se aşeze o lume 
nouă. 

In toate schițele de mai sus, viaţa omului e încadrată în 
frumuseţea şi splendoarea naturii. Acestea însă le simțim mai 
ales în „Pe Dunărea veche“ şi „Taine“, pagini lirice de multă 
delicateţe şi deosebită adâncime, pasteluri şi ode dedicate naturii. 
Pe dinaintea ochilor ni se perindează pustietatea, vitele, țarca-pasărea 
de pradă a bălţii—, raţa-cloşcă, egretele, etc. lar la asfinţitul soa- 
relui, suntem părtaşi la o luptă straşnică: conflict aprig între o 
lişită ce-şi apără puii şi o cioară ce-i atacă, până ce lişița reuşeşte 
să prăbuşească, să cufunde în apă şi să înece pe duşmancă ; în urmă, 
linişte deplină, iar: amurgul şi noaptea îşi întind aripile pline de 
mister asupra întregului cuprins al apelor; gândurile se cufundă în 
infinitul orizontului, în infinitul neguros al trecutului şi în infinitul 
impalpabil al viitorului. 

La „Popus“, petrec oamenii cum pot; mănâncă borş de peşte 
gătit cu cvas, beau „vodcă“ şi spun poveşti, precum povestea 
„mortului“ care -— „reînviind“ — sperie într'atât pe salvatorul său, 
încât acesta îl omoară de-abinelea cu câteva lovituri de „babaică“. 

In câteva schițe următoare — cele mai reuşite, fiindcă sunt 
cele mai pline de mişcare — ni se zugrăvesc câteva caracteristice 
tipuri ale bălților. „Diavolul bălții“ înfăţişează pe Sidor, sihastrul 
de pe grind, un biet om sălbătecit ca toate dobitoacele naturii, din 
care superstiția populară făcuse un vrăjitor. „Pribegii“ ne prezintă 
personagiul bizar al unui Englez, exilat de bună voie pe aceste 
meleaguri, care, în izolarea şi rudimentarismul său, îşi păstrase ma- 
nierele aristocratice ` precum şi pe domnul Franz, care — cu ca- 
racterul său blând, cultivat şi distins — ne cutremură ca una dintre 
marile enigme ale vieţii. Nu lipseşte nici umorul: „Un cuceritor“ 
trece la nemurire pe țiganul Gavril Tărăboi, care ştie — prin ma- 
nierele lui mimetice şi mieroasele sale vorbe — să captiveze sufle- 
tele unui sat întreg de Lipoveni, împreună cu primarul lor Necu- 
lai Ionescu. 

Pe lani Milano, bătrânul grec cu sufletul de fiară, care a 
speculat odinioară fără pic de milă populația lipovenească de pe 
Dunaveț, îl cunoaştem din „La sf. Gheorghe“. Povestea cea mai 


tristă şi cea mai plină de învăţăminte însă este „Gârla lui Ivan 
Maiorul“ : un maior rus, scăpând cu viaţă din părtăşia la un com- 
plot, se refugiază .în bălțile Deltei, îşi pierde urma dar şi bunele 
deprinderi din lume, se asimilează tuturor celorlalţi pescari, iar, 
când mai târziu se poate reîntoarce la gloria şi onoarea din tine- 
reţe, constată că îi este imposibil să revină, fiindcă noua-i viaţă 
i-a intrat în sânge şi ... se resemnează: părăsind Odesa, se re- . 
întoarce la tovarăşii din Deltă. 

De altfel, Dobrogea, pământ de încrucişarea atâtor rase şi 
popoare, cuprinde multe figuri decăzute în ele însele sau în ur- 
maşii lor. Astfel, „Mărire şi decădere“ ne înfăţişează pe Désiré 
Andriol, baroneasa de Weicum şi Moş Cherim, şi ne reaminteşte 
galeria marilor bandiți ca Osman şi Ibraim, sau, cel din urmă, ru- 
sul Lecinschi. 

Trecutul Dobrogei abundă în eroice figuri aventuriere ` „Um- 
bre ale trecutului“. Astiel este scurta; vijelioasa şi eroica apariţie 
a prinţului Pereiaslavului, viteazul Sviatoslav, care a venit cu ce- 
tele sale de Ruteni de pe malurile Volgei şi Donului, ca să moară 
la Silistra sub cuțitul lui Curia, căpetenia barbarilor bulgari. 

Şi în istoria noastră descoperim o figură istorică, ce a avut 
legături cu delta Dunării: Petru Rareş Voievod. „Un cântec“ ne 
povesteşte cuprinsul unui cântec rutenesc, după care „Piotr-Vaivoda“ 
ar fi trăit şi pescărit în bălțile Dobrogei, unde a iubit pe frumoasa 
Cazacă Marica, furată apoi de Tătari. 

In sfârşit, după un expresiv şi pitoresc tablou al vechiului 
şi românescului aşezământ al „Niculițelului“  „Priveliştile dobro- 
gene“ se încheie cu „Povestea baciului Tomegea“ : Cum l-a pe- 
depsit baciul mocan Ilie Drăgan pe banditul Ibraim, prinzându-l 
şi omorându-l, fiindcă îl prădase, îi omorâse un copil şi-l însân- 
gerase la frunte. E într'aceasta povestea dârzeniei şi energiei ad- 
mirabilei rase a Mocanilor, graţie cărora elementul românesc a 
putut pătrunde, cuceri şi naţionaliza întreaga Dobroge. 

* ~ * 

Puterea de impresionare a Dobrogei s'a extins asupra multor 
scriitori şi poeţi români printr'un dar natural de o mare bogăţie 
de inspiraţie şi o rară valoare poetică: Marea! Este adevărat că 
imaginile marine sunt frecvente în literatura românească şi înainte 


ca ţările româneşti să fi posedat un colț senin sau furtunos de 
mare. Dar contribuţia şi poetizarea mării devine una dintre preocu- 
pările constante şi obicinuitele motive de inspiraţie ale literaţilor 
români mai ales dela anexiunea celor trei judeţe sudice ale Ba- 
sarabiei şi apoi a Dobrogei. Dar chestiunea aceasta e prea im- 
portantă ; ea merită să formeze obiectul unui studiu "deosebit. 

Spuneam însă încă dela începutul acestei schițe că marea şi 
adevărata contribuţie a unei provincii la literatura neamului întreg 
şi țării întregi este artistul-creator, literatul valoros născut pe me- 
leagurile acelei provincii. 

Când e vorba de artistul-creator dobrogean, un nume, unul 
singur, dar neperitor, pluteşte pe buzele tuturora, un nume frea- 
mătă inimile noastre: P. Cerna ! Intr'adevăr, Panait Stanciof, po- 
etul care şi-a luat drept pseudonim numele satului de pe malul 
dunărean, care i-a văzut naşterea şi i-a legănat zilele copilăriei, 
este cea mai strălucită contribuţie a Dobrogei la literatura română, 
încoronarea literaturii „dobrogene“. 

Panait Cerna este — prin excelență — poet. Tot ceeace a 
izvorât din pana lui s'a făcut vers, s'a transformat în poezie, poartă 
pecetea geniului poetic. 

Poetul Cerna este un subiectiv. In toate operele sale trăieşte 
intens sufletul său : simţirea sa proprie şi personală, eul său carac- 
teristic transformat în valori artistice. Subiectivismul său însă are 
marea putere a obiectivării ; pentru aceasta, poetul face obicinuit 
apel la alegorie, care este tocmai imaginea ce obiectivează chiar 
şi subiectivismul cel mai categoric. Intr'adevăr, în opera lui Cerna, 
îi cântă pasiunea, îi sensibilizează cugetarea, îi vădeşte crezul şi-i 
susține idealul: creaţiunea alegorică a fantaziei sale poetice. 

Fiind un subiectiv, Cerna — ca şi marele său înaintaş Emi- 
nescu — este poet liric. Toate poeziile sale poartă pecetea liris- 
mului. i 

Uneori, lirismul poetului se polarizează în jurul naturii şi, 
creind frumusețile acesteia, creiază în realitate simțirea ce poetul 
nutreşte pentru natură: Natura îl inspiră din afară înlăuntrul su- 
fletului, ea trăieşte însă în opera sa poetică dinăuntru în afara su- 
fletului, dând astfel poeziei caracter exultant. Dar cântarea naturii 


cere poetului talent descriptiv şi temperament obiectiv. De aceea, 
de pildă marele înţelegător şi animator al naturii, adoratorul „te- 
iului sfânt“ şi „dulcei lumini a lunii“, Mihail Eminescu, n'a putut 
creia nici un pastel. Din acelaş motiv, Cerna a scris puţine pas- 
teluri şi nu dintre cele mai desăvârşite poezii ale sale : „Primăvara“, 
„Vârful cu dor“, „După furtună“. 

De obiceiu, poezia lui Cerna se întemeiază pe sentimentul de 
simpatie, pe iubirea caldă şi generoasă ce poetul nutreşte faţă de 
lumea întreagă, pe desăvârşită admiraţie pentru Divinitate şi făp- 
turile Divinităţii. 

Când simpatia, iubirea şi admiraţia se manifestă prin entu- 
ziasm şi exultanță, poezia lui Cerna capătă caracter de odă. Ast- 
fel este capodopera „/sus“, „Spre Bucovina“, Zece Maiu“ şi „Lui 
Leo Tolstoi“. 

Dacă sentimentul nu se adânceşte în insezisabilul domeniu 
mistic al sufletului omenesc, ci rămâne la simple dispoziţii, înflo- 
rituri de dragoste şi de voie bună sau voie rea, sentimente dră- 
gălaşe, interesante, antrenante, dar nu adânci, lira poetului intonează 
un cântec, precum: „Cântec“ (cântecul pasării), „April“, „Cântec 
de noapte“, „Amor“, „Nocturnă“, „Cântec de Martie“, „Cântec“ 
(= Cântecul ghiocelului). 

De cele mai adeseori, iubirea şi admiraţia poetului au fost 
decepţionate, ele se manifestă înlăcrămat şi se re/iefează în regretele 
elegiei, precum sunt : „Plânsul lui Adam“, „Dura lex“, „Logodnă“, 
„Torquato câtre Leonora“, „Prometeu“, „Ruga pământului“ . 


Alteori însă, poezia admirativă se amplifică şi se potențează 
cu o bogată contribuţie a reflexiunii ; cugetarea îşi face loc alături 
de simţire şi o fecundează, admiraţia se preschimbă în contempla- 
De şi poezia devine meditaţie, cum sunt: „Noapte“, „Soapte“, 
„Inseninare“, „Printre lacrămi“, „Chiemare“, „Pârâul şi Floarea“, 
„Dor“, şi, mai presus de toate „Către Pace“. 


Clasificarea de mai sus a poeziilor lui Cerna, întemeiată pe 
genul literar căruia fiecare operă îi aparţine, este de sigur intere- 
santă. Dar, pentru opera lui Cerna, e mult mai interesantă o altă 
clasificare, întemeiată pe motivele de inspiraţie ale creaţiilor poetice 
şi pe ideologia poetului. 

Din acest punct de vedere, împărţim poezia lui Cerna în 
patru specii : 

Analele Dobrogei. 7 


1. Poezia erotică, inspirându-se dela iubirea pentru femeie, 
în legătură cu care poetul îşi făureşte o concepţie nouă şi originală. 
Principalele opere ale acesteia sunt: „Printre lacrămi“, „ŞȘoapte“, 
„Noapte“, „Inseninare“, „Dor“, „Torquato către Leonora“, „Pâ- 
râul şi Floarea“ şi „Chiemare“. 

2. Poezia mistic-religioasă, ce explorează adâncul tainic de 
nepătruns al sufletului omenesc şi veşnic insolubila problemă a 
relaţiilor diutre Om şi Divinitate, dintre Creator şi creaţiunea sa. 
Poeziile de această natură sunt: „Isus“ „Plânsul lui Adam“, „Pro- 
meteu“ şi „Ruga Pământului“. 

3. Poezia social-naţională, care cântă idealurile şi revendi- 
cările omului ca fiinţă sociabilă — element component al unei naţiuni 
sau al unei clase sociale — şi plânge durerile, suferințele şi- ne- 
dreptăţile suferite de cei slabi, dela cei puternici, de națiunea sa 
paşnică şi blândă dela naţiunile intolerante, hrăpareţe şi asupritoare. 
Astfel sunt: „Către pace“, Zile de durere“, „Poporul“ şi „După 
un veac“, 

4. Poezia pur-filozofică, a cărei concepţie despre om, viață 
şi dumnezeire îi dă caracterul filosofic. Aceasta e reprezintată prin 
operele ; „Ideal“; „Trei sburătoare“, „Dura lex“, „Sarcofagul“, 
„Către Ines“, „Prometeu“, „Lui Leo Tolstoi“, „Floare şi Genune“. 


Această clasificare a operelor lui Cerna, pe temeiul concepţiei 
ideologice, este mult mai adecvată şi mai proprie poeziei acestui 
creator, pentrucă principala originalitate a lui stă în ideologia sa. 


Intr'adevăr, Cerna nu este numai un poet, ci în acelaş timp 
un filosof, sau — cel puţin — un cugetător. După Grigore Ale- 
xandrescu, care a avut predispoziţii filozofice; după Mihail Emi- 
nescu care a creiat şi concretizat o filosofie originală ; Panait Cerna 
este al treilea mare poet al nostru, care are o atitudine şi o con- 
cepţie filosofică proprie şi originală. Poezia lui, în întregime, este 
— întrun sens larg — filosofică, adică îmbibată de cugetare şi 
reflexiune ; de aceea, am denumit poezia cu caracter filosofic: 
pur-filosofică. 

S'a susținut că Cerna a fost un continuator al lui Eminescu 
şi s'a desvoltat sub influenţa sa. De această părere este! şi d-l Gh. 
Ibrăileanu dela laşi. Adevărul este că toţi poeţii noi şi întreaga 
poezie post-eminesciană s'a desvoltat sub influența lui Eminescu. 
Dar Cerna nu e un continuator al ideologiei şi atmosferei poetice 


“eminesciene, dimpotrivă : Cerna are o concepţie ideologică dia- 
metral opusă aceleia a lui Eminescu. 

Eminescu era un pesimist, Cerna este p/ăzmuitorul poetic. al 
optimismului. Eminescu conchide la nimicnicia vieţii, la nefericirea 
organică şi necesară a omului, la retragerea din lumea efemeră, a 
omului de geniu, în propria sa sferă şi carapace: „Un vis al morţii 
eterne e viaţa lumii întregi“. Cerna dimpotrivă, vede viaţa frumoasă ; 
crede că viaţa e un imperiu al binelui, că viaţa merită şi trebuie 
să fie trăită — intens şi activ —; susține că geniul aie datoria a 
a se jertfi mulțimilor suferinde şi obidite, că fiecare om trebuie să 
fie un luptător idealist şi un vrednic slujitor al idealului său ; afirmă 
că numai cei slabi şi mişei se tem de viaţă — deşi o adoră şi 
doresc so poată trăi — şi deaceea trebuiesc sacrificați fără milă 
marelui principiu al perfectibilităţii omenirii („Dura lex“). 

Cerna este cântărețul iubirii, ca şi Eminescu — într'o mare 
măsură. Cerna cântă iubirea sub toate formele sale: iubire de na- 
tură, iubire de femeie, iubire de mamă, iubire de semeni, iubire de 
pământul patriei, iubire de neam, iubire de om, iubire de viaţă, 
iubire de Dumnezeu. Dar, pe când poezia lui Eminescu, chiar când 
începe cu un zâmbet, se sfârşeşte cu un suspin şi o negaţiune; 
mai toate operele lui Cerna, chiar dacă încep cu un suspin, se 
termină cu înflorituri de zâmbet şi sincere accente de fericire; în- 
demn la viaţă şi iubire, pentru desăvârşirea prin iubire a acestei 
vieţi, pentru învingerea şi nimicirea durerii prin iubire : 


„In iubire fară margini este marginea durerii“ 
(„Lui Leo Tolstoi“). 


Originalitatea poetului Cerna se complectează cu alte trei a- 
tribute, care-i întregesc şi-i fortifică cugetarea : 

1. Un desăvârşit şi neîntrecut altruism, care se ridică până 
la nebănuite culmi ce ating chiar sublimul. Acest altruism se ma- 
nifestă în opera sa fără nici o zăgăzuire; atât în ce priveşte viaţa 
sa intimă şi personală, de pildă poezia „Logodnă“, cât şi în viaţa 
socială şi general umană, cum se vede în capodopera „Către Pace“, 
mai ales partea Illa, care nu-şi află pereche în literatura româ- 
mească decât doar „Anul 1840“ de Gr. Alexandrescu. 

2. O caldă, antrenantă şi cuceritoare pasiune, care domină 
atmosfera fiecăreia dintre operele sale. Aceasta se vădeşte prin to- 

nul vibrant, prin muzicalitatea surdă dar captivantă şi mai ales prin 
retorismul aşa de caracteristic subiectivităţii poetului. Retorismul 
însă e o armă cu două tăiuşuri, fiindcă, dacă poate da operei foarte 
multă viaţă şi căldură, îi poate răpi impresia de sinceritate. Poe- 
zia lui Cerna însă face impresia desăvârşitei sincerități, fiindcă re- 
torismul nu e un atribut al concepţiei, ci o simplă — şi de altfel 
ponderată — manieră de exteriorizare a concepţiei. Exemplu ad- 
mirabil este poema „Chiemare“, una dintre cele mai reuşite creaţii 
ale lui Cerna. 


3. Ceeace caracterizează poezia însă este imaginaţia creatoare, 
puterea de plasticizare a poetului. Cu marea sa putere ideologică 
cu pasiunea şi retorismul său, e uşor de înţeles că ceeace va ca- 
racteriza stilul poetului Cerna, adică creaţia plasticităţii, este verbul 
şi noţiunea. De aceea, stilul poeziilor lui Cerna este prin excelenţă 
verbal şi nofional, lipsit de scânteietoarele imagini ce împodobesc 
la fiecare pas poezia lui Eminescu. 


Totuşi fantazia creatoare a lui Cerna făureşte minunate şi 
originale forme imaginative generale ce îmbracă în întregime ope- 
rele sale; cea mai obicinuită dintre aceste forme este alegoria. Din 
această cauză, multe din capodoperele sale capătă valoare de sim- 
bol: „/sus“ e simbolul supremei jertfe a geniului pentru fericirea 
omului ; „Pârâul şi Floarea“, simbolul supremului sacrificiu al 
bărbatului pentru fericirea femeii iubite; „Prometeu“, simbolul re- 
voltei nebiruite împotriva prejudecăţilor şi a autorităţii constituite ; 
„Floare şi Genune“, simbolul supremei fericiri ce gustă omul bun 
care ştie să-şi preţuiască viaţa şi să şi-o trăiască frumos şi rodnic 
chiar în cele mai vitrege împrejurări; „Dura lex“, simbolul supre- 
mei aspirații a omului după fericire şi după perfecţiune, „Chie- 
mare“, simbolul totalei contopiri, aevea şi în amintire, cu forța 
iubirii şi fiinţa iubită. 

lar, dacă nu găsim nici o poezie ţesută din măestre flori sti- 
listice ale fantaziei creatoare, Cerna- dăruieşte în schimb literaturii 
române imagini fără pereche. Astfel: splendida imagine a stâncii 
după ploaie cu care se încheie „Ș$oapte“ ; sublima imagine a tran- 
ziţiei dela noapte la sfântul „mâine“ din „Noapte“ ; “graţioasa şi 
tragica imagine a florii fecundate, ce sfârşeşte „P/ânsul lui Adam“ ; 
pregnanta şi lapidara evocare a figurii divine a lui Isus: cel de 
odinioară, cel de astăzi, cel din viitor; imaginea florilor udate de 

roua nopţii, în bătaia razelor soarelui de dimineaţă, care constituie 
finalul din „Printre Lacrămi“ ; imaginile cerului, a stelei şi-a pâ- 
râului — bogat în ape la început, apoi cu albia secată — din 
„Pârâul şi Floarea“ ; imaginea miresii din primul vers al poeziei 
„Logodna“ ; imaginea răzbunării naţionale şi imaginea revoltei so- 
ciale din „Către Pace“ ; imaginea fericirii dela Ferrara din „7or- 
quato către Leonora“ ; imaginile ţăranului român supus obidei şi 
asupririi, şi revolta lui mai apoi din „Poporul“ ; imaginea dorului 
după odihnă şi a îmbrăţişării soarelui din „Ruga pământului“ ; 
imaginea florii atârnate pe marginea prăpastiei din „Floare şi Ge- 
nune“ ; însfârşit, preţioasa imagine a cerului — „chip purtător de 
zâmbet şi de vise“— şi admirabila gradaţie a celor trei chemări din 
„Chiemare“. 

Astfel, poet şi filosof, artist şi cugetător, P. Cerna, fiul Do- 
brogei, este una dintre cele mai interesante, mai originale şi mai 
talentate figuri din literatura românească. 


* 


lată minunatele daruri, pe care Dobrogea, depărtata şi necu- 
noscuta Dobroge, le-a făcut literaturii româneşti : frânturi de cântec 
în graiul poporului ; pagini inspirate de viața dobrogeană — unele 
mai modeste, altele mai avântate : unele mai didactice, altele ins- 
pirate dintr'un nețărmurit avânt poetic— ; în sfârşit, vlăstare dobro- 
gene, suflete rupte dia sufletul Dobrogei pentru a întregi şi a defini 
imaginea artistică a întregului nostru suflet naţional. 

In fruntea contribuţiei Dobrogei la literatura românească, ` în 
fruntea literaturii „dobrogene“ deci, străluceşte eroica figură, au- 
reolată de nimbul poeziei şi al cugetării, a marelui Cerna, care 
a fost cel mai de seamă cugetător în poezia românească de după 
Eminescu şi unul dintre cei mai mari poeţi români. 


Valeriu |. Grecu 

FLORIAN 


E o zi luminoasă de Iulie. Neteda pânză a boltei cereşti e 
tulbure la margini, dar de un albastru puternic spre creştetul tă- 
riei. Arşiţa, care se revarsă de sus, adaugă o broboană de su- 
doare la fiecare pas şi la fie ce călcătură, un nouraş de praf fin 
senvolbură în atmosferă. Gan depărtat cele din urmă case ale 
oraşului şi sgomotul lui se topeşte aici în cântecul tânăr al mării. 

Movilele de nisip, acoperite de plante cu tulpini băţoase 
şi frunze spălăcite, se'ndeasă unele într'altele, ascuţite ori turtite, 
şi întrerupte numai de clădiri, pe care mâna omului le-a semă- 
nat ici şi colo. Toamna e aproape şi totul este pustiu. Florile 
din parc sau ofilii şi de mult îşi pleacă vârfurile lor gingaşe 
către pământ; numai copacii sunt încă semeți şi luptă puternic 
cu vântul. Fațada albă a clădirii băilor e strălucitoare în bătaia 
soarelui, iar cele două aripi ale cabinelor se arcuesc uşor către 
mare şi contrastează cu vopseaua lor cenuşie şi, peste tot coş- 
covită. Şi cu cât te'nfunzi în depărtare, cu atât totul se pierde 
în difuziunea razelor solare, încă puternice ; toate suni vagi. 

Departe, în fund, surâd căsuţele albe cu pălării aurii de 
stuf ale satului Mamaia. Drumul coteşte la stânga şi, mergând 
pe marginea bălții, priveşti perdele de stuf, tufe de iarbă, copii 
cari pescuesc cu undiţa, gospodine care au venit din depărtare 
ca să-şi nălbească pânzele şi, iată-te ajuns... 

Deschid portita de zăbrele de scânduri, umbrită de un sal- 
câm plângător, sui prispa de lut răcoritor sub privirile priete- 
neşti ale unui dulău care nu se îndură să-şi lase locul. Gros şi 
înalt cât un stejar din codrii cei bătrâni din țara Moților, cu fața 
roşie svâcnind de sănătate, cu ochii scânteietori, cu priviri în- 
țepătoare, iată-l pe Florian. 

Atelierul nu-l mai recunosc. Stau la mijloc, privesc jur îm- 
prejur şi totuşi... 

— „Vezi? Acum am şi distanţă şi lumină“. 

. Şi, dând la o parte covoare vechi olteneşti, îmi arată urma 
peretelui dărâmat. Sunt multe lucrări nouă. Stau pe aceiaş ca- 
napea, în acelaş colţ şi prind într'o privire tot cuprinsul atelie- 


Pictorul Florian 


rului. In fiecare trăsătură văd un vis din trecutul artistului, în 
fiecare tablou o năzuinţă pentru care mulți ani amarnic a mai 
sângerat. Cu zeci de ani în urmă, plin de tinereţe şi de putere, 
a scoborât în capitala ţării libere. Şi ca toţi artiştii neamului ro- 
“mânesc, a trăit viaţa cea mai miseră cu puțință. Mulţi dintre 
tovarăşii lui de pe acele vremuri n'au putut rezista acestor greu- 

tăţi şi au plecat de mult de pe această lume. Dar tânărul mot 
nu era dintre aceia cari pot fi cu atâta uşurinţă înlăturați. El 
voia să învingă, şi a învins. Cutreera împrejurimile Bucureştilor, 
picta mereu care cu boi, naturi moarte, tipuri de mahala şi alte 
asemenea, dar din când în când mai da câte o raită şi pe la 
Constanţa, unde zile şi nopţi nu se mai despărțea de marea pe 
care încerca s'o prindă în formele ei cele mai caracteristice. 

La Bucureşti cerca zădarnic să vândă marine. 

— „Ce umbli dumneata după fleacuri ?! îi spunea ovreiul 
ce înrăma tablourile, singurul amator de artă de pe acele vre- 
muri. Astea nu-s lucruri serioase. Ţine tradiţia. Fă interioare, 
nuduri indecente chiar, fă ori ce, dar marea cum ai so pictezi 
d-ta ?“ 

Şi iarăş cutreeră aceleaşi părăgini pentru a el een noi 
colţuri demne de pictat; dar de data aceasta, când le vindea, 
strecura printre ele şi câteva marine, chiar dacă nu i se plătiau. 
Şi, spre surprinderea negustorilor, acestea se vindeau înaintea tu- 
turor celorlalte. 

— „Stii, domnule Florian, inta țară unde publicul nu are 
nici un gust pentru artă, se vând până şi marinele d-tale“. 

— „Vrei să-ţi mai dau şi altele? Cu cinci lei bucata“ şi 
fața artistului se'nsenina. 

— „Cinci bucăţi pe care ţi le primesc în comision“. 

Lucrând astfel cu încăpățânare de mot, strecurând o ma- 
rină printre 20 naturi moarte, după ani de zile de muncă, a pu- 
tut să se impue. In 1914 Florian căuta un locuşor undeva, pe 
malul mării. Se gândi la râpoasa ipeninsulă a Tuzlei. Pornind 
pe o iarnă groaznică întracolo, ca să vadă şi să cumpere o 
casă, autorităţile acelui sat au văzut în el un spion... Şi tot 
planul s'a sfărâmat. Un timp a lucrat la Sulina, apoi la Con- 
stanţa. Pe urmă a dat peste sătulețul Mamaia şi de atunci nimic 
nu l-a mai clintit din loc. Căsuţa albă de chiripici surâde spre 
nesfârşitele ape ale mării albastre. 


A fost odată şi o corăbioară. Era mică de tot şi îndestul 
de veche, dar cu ajutorul ei putea să fure şi largurile mărilor. 
In timpul războiului însă, i-a fost rechiziţionată, iar bunul şi 
platnicul stat n'a găsit de cuviință să i-o mai restitue. Acum se 
gândeşte la alta. De ani de zile îmi vorbeşte despre acest vis. 

Ştim cum trebue să fie, ce anume modificări i se va face, câte 
cabine şi câţi oameni vor sta pe ea. 

— „La nevoie mai fac şi o încărcătură "pentru Constanti- 
nopol, merg mai încet pentru ca să pot fura şi câte ceva din 
comorile largurilor, iar când ajung acolo, descarc, iau bani, apoi 
deschid expoziţia de marine pe vas“. 

E de mirat tonul lui încrezător. Ochii mă țintuiesc şi mă 
fac să cred că aşa va fi, iar degetele lui smulg unei ghitare un 
cântec pe care nu-l mai auzisem. E un amestec de note cu în- 
volburări şi furtuni de tonuri. 

— „i se pare ciudat cântecul... E al meu! Un tablou 
mi l-a inspirat, sau poate cântecul mi-a inspirat tabloul... Nu 
mai ştiu. Chestia e veche. Şi răscolind printr'un teanc de hârtii, 
scoase la iveală o aquarelă mică de tot. Pe un țărm stâncos stă 
un nud cu picioarele înfăşurate într'un şal presărat cu stele. Pri- 
veşte spre marea deasupra căreia stăpâneşte furtuna şi cu min- 
tea încordată cearcă să prindă pe coardele unei harpe muzica 
înspăimântătoare care formează preludiul oricărei furtuni. Inţeleg 
şi tabloul şi cântecul; este balada mărei. 

Privesc şi ascult. Ochiul şi urechea se înţeleg şi se com- 
pletează. 

— „Mult aş dori să duc în sufletul meu această melodie... 
Dar nu-s muzicant, și...“ 

Pictorul surâde. 

— „Lucrul e uşor! Inchizi peticul acela de hârtie în bu- 
zunar şi melodia nu-ţi va mai dispare din suflet“ ! 

Şi a avut dreptate. Am plecat ducând cu mine mica biju- . 
terie. Şi tot drumul marea mi-a cântat. 

Când dau în plaje, noaptea en putere. 

Peste tot pustiu. Apa sclipeşte ca un diamant cu mii de 
mii de fIete şi culori; valurile ei mici, dintr'o veche deprindere 
se repăd pe marginea asfaltată a plăjii, dar nu reuşesc decât 
să-mi ude tălpile ghetelor. Stelele au spuzit cerul. Vântul bate 
domol dinspre larg. Luna este încă sub orizontul apei, dar şi-a 
întins la marginea zărei făşioare de argint care îi prevestesc a- 
propierea. Dinspre larg, un vapor cu toate luminile aprinse câr- 
meşte spre port. La curba pe care o face, talia lui sprintenă 

s'apleacă. Scena îmi e cunoscută... E un tablou peste care am 
trecut uşor, pentrucă îmi părea nenatural. Dar acum... Imi 
pare rău că nu l-am privit mai bine. 

Stau locului şi privesc până ce vaporul întră în țărm. Ceva 
mă atrage înapoi, dar îmi reiau drumul, pentrucă un gând mă 
mângâie. Mâine mă voiu întoarce să văd mai bine vaporul, a- 
ceastă „fantomă a Mărei Negre“. 


Mihail Procopie 
Prof. Sc. Normală Constanţa 

ROMA 


Roma, Roma, faima ta 
Umple lumea toată 
Şi mărirea îți va sta 
Peste vremi săpată, 


Căci în ceasuri de dureri 
Tu nu ţi-ai plâns fiii 

Şi-ai cântat celor ce pier 
Cântul bătălii, 


lată mândrul Hanibal 
Ca un fulger vine, 
Trece'n marșu-i triumfal 
Crestele alpine. 


Și la porţi s'au arătat 
Hoardele pustiii 

De ţi s'au înspăimântat 
In leagăn copiii, 

Dar ca din pământ răsar 
Toți legionarii, 

Luptele să-ţi poarte iar 
Peste vechi fruntarii, 


Și, cântând spre est și vest 
Merg cuceritorii : 

„Dulce et decorum est 
Pro patria mori |“, 

NOI DOCUMENTE PRIVITOARE LA FAMILIA 
HĂJDĂU 


Până acuma mai mulţi scriitori şi istorici români 
sau ocupat de familia Hăjdău. Fiecare din ei a studiat 
trecutul acestei tamilii din alt punct de vedere. In cartea: 
Ideile şi faptele lui Bogdan Petriceicu Haşdeu de Iuliu 
Dragomirescu se insistă mai mult asupra activităţii ştiin- 
țifice a lui Bogdan Hăjdău. Nu se amintesc decât puţine 
lucruri despre trecutul îndepărtat al familiei. D. Zamfir 
Arbure, în cartea sa despre Basarabia, ne dă o spiță a 
neamului Hăjdău. Informatii mai complete, mai precise, 
ne dă genealogistul nostru, d. Sever Zotta, în studiul 
său întitulat: Spija neamului Hăjdu (Arhiva genealo- 
pică Il 1913, p. 139—176). In cartea d-lui Calinic Istrati : 
Prin Satul FHajdăilor (Cernăuţi, Glasul Bucovinei 1925) 
nu se dau relații decât asupra satului Cristineşti din 
judeţul Hotinului. 

Cu ajutorul acestor informații se poate constitui 
trecutul familiei Hăjdău. Totuşi câteva chestiuni au 
rămas nerezolvite. Sa neglijat, între altele, faptul că 
familia Hăjdău stăpânise pe vremuri două moşii în Bu- 
covina ` Dărlinfe sau Sfârce şi lordăneşti. Despre aceste 
moşii şi legătura lor cu familia Hăjdău se află unele 
informaţii la A. Pumnul : Scurta privire asupra fondului 
religionar, la capitolul lordăneşti, şi la d. N. Torga: 
Studii şi documente V p. 413 şi urm. Ele sunt amintite 
și în diata lui George Lupaşcu Hăjdău dela anul 1732 
(Arhiva istorică tom. I partea I p 53—55). Dar până 
acuma nu s'a insistat îndestul asupra legăturilor familiei 
Hăjdău cu aceste sate. Parte copiind, parte retraducând 
în româneşte documentele acestor două moşii atlătoare 

în „Arhivele Statului“ dela Cernăuţi, publicând totodată 
Şi un mănunchiu de documente şi regeste referitoare la 
familia Hăjdău, primite pe cale particulară, credem a 
face un lucru folositor. Genealogiştii noştri vor găsi în 
ele ştiri noi care completează cele ştiute până acuma 
şi vor fi în stare să observe îiliațiunea în linia femenină 
a familiei Hăjdău. 


Lăsăm să urmeze documentele : ` 


1665/7173 Mai 27. 


Copiii lui Efrim Hăjdău împărtesc moşiile părintelui lor (regest) 


Scrisoari de înpărțală între ficiorii lui Hăjdău anumi: 
Gheorghe biv vel căpitan i Stefan i Gafiţa i Miron i Axana, 
arătănd că în parte lui Gheorghe s'au vinit satul Păşcăuţi şi 
giumătate de selişti din Tulbureni, pentru căci iaste hotar puţin 
la Păşcăuţi şi giumătate de sat di Nihoreni la Nistru. | 


Şi în parte lui Stefan s'au vinit satul Dolineni şi parte 
din Cruhleu ci să va alegi. 


Şi în parte Marii s'au vinit satul Bărlinţii la Suceavă şi 
giumătate di sat di Nihoreni bez giumătate a lui Gheorghe. 


Şi în parte Gafiţii s'au vinit a triia parte din Şăndreui şi 
giumătate de sălişti Dumeni iar acolo şi căt să va anii în sat 
în Costiceni. 


Şi în parte lui Miron s'au vinit satul Cinicăuţi şi parte 
din Nesva căt să va alegi. 


Si în parte Acsanii s'au venit giumătate de sat de Bilhăuţi 
şi giumătate de sat de Tulbureni fără a lui Gheorghi şi parte 
din Hruşaveţ şi din Tuliteni cât să va alegi la Nistru, parte 
din Medveja şi pe aiure ci vor afla să înpartă frăţeşti. 

1665 Iunie 29. | 


Copiii lui Efrim Hăjdău împărțesc moşiile părintelui lor 


Suret! după împărţala ficiorilor lui Efrim Hăjdău, vele 
1665/7173 lunie 29. 

Adecă noi boerii cei mari Neculai Buhuş marile logofăt şi 
Toma Cantacuzino marile vornic de Ţara de gios, Solomon 
vornic mari de Ţara de sus, Neculai Racoviţă hatman, Stamate 
marele postelnic, Toderaşcul marile spatar, Grigori marile pa- 
harnic, Duca marile visternic, facem ştire cu această scrisoare 
a noastră cum au venit înnaintea noastră toţi feciori lui Efrim 
Hăjdău ce au fost părcălab la Hotin, anume Gheorghi şi Stefan 
şi Mariea şi Gafiţa ai Miron şi Axana şi de bună voea lor s'au 
învoit şi s'au înpărţit moşiile părinţilor săi şi s'au venit lui 
Gheorghi satul Păşcăuţi şi giumătate de sălişte din Tulbureni 
şi giumătate de sat de Nihoreni, cari sânt la ţinutul Hotinului 
aceste sate, iară în partea lui Sfefan. s'au venit satul Dolineni 
şi partea din Cruhlic câtă să va alegi, şi parte Marii s'au venit 
satul Bărlinţii cari sănt pe Siret la ţinutu[l] Sucevii şi giumătate 
de sat de Nihoreni la Nistru, şi parte Gafiţii s'au venit a triea 
parte din Şăndreni cu vecini cari sânt în ţinutul Hotinului şi 
giumătate de sat de Dumeni, iar de acolo; şi partea din Cos- 
ticeni câtă să va alegi şi parte lui Miron s'au venit satul Cini- 
căuţi, care acum să numeşti Hăjdău şi partea de Nisfoae tot 
căt să va alegi cu vecini şi parte Axânii s'au ales în sat în 
Bălhăuţi giumătate de sat cu vecini şi giumătate de sat de 
Tulbureni sălişte şi partea din Hruşăvăţ şi din Tuleni căt să va 
alegi iar partea din Medveja şi de pe aiuri undi vor mai fi să 
fie cu toţi fraţi[i] din priuna, iarăşi vecini săş margă cineş pela 
locurile cari de pe undi var fi; deci noi văzând a lor bună 
tocmălă, că sau învoit şi sau tocmit şi sau înpărţit şi pentru 
mai. mare credință am iscălit ca să să ştie. 

II 
1747 lanuarie 19. 


Sandul Hăjdău atestă că împărţala lui Gheorghe Hăjdău 
este adevărată 


Suret dipe scrisoare[a] lui Sandul Hăjdău din leat 7255/1747 
Ghinar 19. 

Fac ştire cu această scrisoare a me, că întămplăndusă de 
am găsăt o înpărțală a lui Gheorghie Flăjdiu pentru moşiile sale 
ce san înpărţit ficiorilor săi, lui Vasilie Hăjdău, şi Marii ce au 
ținuto Bainschi şi Ruxandii ceau ținut Zaharie, şi Saftii, găsăn- 
duo eu această înpărțală la Safta, fata lui Hăjdău, în care scrie 
cau dat Jordăneştii fici sale Marii, şi fiului său lui Vasilie Hăj- 
dău iau dat Nihorenii, şi ficii sale Ruxandii Păşcăuţii şi 
giumătate de sat de Tulbureni, şi Saftii parte de Medveja, iară 
Dânjenii şi parte de Bunenii ce să va alege şi parte de Gän- 
drenii ce să va alege să ne înpartă frățeşte şi tămplăndusă la 
vreme Moscalilor când niau jecuit Moscali, sau răsăritu şi acea” 
înpărțală dela mine; deci precum ştiu cu sufletul meu şi ţiin 
minte să scrie întrace înpărţală pentru aceste moşii ce să nu- 
mescu mai sus am dat această mărturie a me la măna lui Gri- 
gorie Hăjdău, ficiorii lui Vasile Hăjdău, nepot lui Gheorghie 
Hăjdău şi pentru credinţă am iscălit. 


Văleat 7270/1762 Septemvrie 28. 

Sandul Hăjdău, Grigoraş Hăjdău. 

Constantin medelnicer am scris cu zisa Sandului şi sânt 
şi martor. 

Aşa cum scrie mai sus au dat samă înainte noastră Sandul 
Hăjdău precum arată mărturiia lui, aceasta Sturza vel. logofăt. 

Andrei Ruset logofăt, Mihalache Cost[ache] vornic. 

Bartholomei Arhimandrit Putnii adeverez. 

Pahomie Igumen Putnii. 

Antonie eclaziarh Putnii. 

Simion Buhuş biv vel paharnic adeverez. 

Lupul Hadâmbul, vornic de poartă. 


Ștefan Stărce. 

| IV 
daşi, 1748, Decemvrie A 


Judecata Domnului Grigorie Ghica, prin care se atribuie 
lui Sandul Hăjdău moşia Bărlinţe 
[retradus în româneşte] 


Noi Grigorie Ghica VV. din mila lui Dumnezeu Domn 
“Ţării Moldovei dăm ştire cu aceasta scrisoare a noastră, pre- 
cum au vinit înaintea noastră şi înaintea întregului Divan 
sluga noastră Sandul FHăjdău, fiul lui Miron Hăjdău, biv păr- 
călab de Hotin, cu boeriul nostru Andrei Balş spatar, şi cu 
Grigorie Hdjdău, fiul lui Vasile Hăjdău, jăluind că spătarul Balş 
şi Grigorie Hăjdău cer părți din moşia Bărlinfe de lângă apa 
Siretului în ținutul Sucevei, care este driaptă moşie a lui, a 
Sandului Hăjdău, zicând că această moşie a fost a Mariei 
moaşa lor şi că ei ca şi Sandul Hăjdău dintr'o tulpină se trag, 
dar că ei nu pot dovedi că au stăpânit-o; şi au mai zis că 
Sandul Hăjdău i-au scos din stăpânire ridicând el singur veni- 
turile acestei moşii mai sus numite Bărlințe, de aceea ei în 
domnia noastră de mai nainte au dat jalobă, după care le-am 
dat ispisoc domnesc precum să stăpânească moşia sus amintită 
împreună cu Sandul Hăjdău, iar dacă acesta ar avea ceva să 
răspundă să vie încoace la Divan. La aceste spuse ei au fost 
întrebaţi dacă în urma ispisocului nostru domnesc au stăpânit 
o parte de Bărlinţe şi dacă au fost la vre-o giudecată cu Sandul 
„Hăjdău sau nu? Ei au răspuns că nau stăpânit nemic; aşa 
dară s'a dovedit că au rugat să deie ispisocul domnesc, dară 
ei nau trimis pe nime încolo ca să ceară partea lor, nici ei 
singuri nu au mers încolo. Sandul Hăjdău au răspuns cum că 
întreg satul Bărlințe este moşia lui, iar tatăl său Miron Hăjdău 
a cumpărat-o dela sora sa Maria, fiica lui Efrim Hăjdău, pe 
timpul domniei lui Petriceicu Vodă. Scrisoarea de cumpărătură 
sa pierdut din pricina vremilor tulburi din mânăstirea Bisericani 
care a fost prădată de hoţi, se ştie însă, că atât tatăl său a 
stăpânit-o toată viaţa sa, cât şi el o stăpâneşte de patruzăci' de 
ani şi mai bine, ceea ce va dovedi şi prin marturi. A mai spus 
Sandul că tatăl său a lăsat această moşie pentru plata de 173 
iei, care sumă el a remas dator unui Turc pentru miere şi cine 

va plăti datoria va stăpâni moşia Bărlinţe; el singur a plătit 
datoria tatălui său fără sprijinul fraţilor săi şi de atunci stăpâ- 
neşte această moşie. Auzind răspunsul Sandului, am po- 
runcit boierilor să cerceteze, iar ei au cerut Sandului Hăjdău să 
aducă marturi pentru răspuns, după care. Sandul au adus mar- 
turi pe Vasilie, fiul popii Ştefan dela Ruginoasa, care a mărtu- 
risit că tatăl său popa Ştefan a fost duhovnicul lui Miron Hăj- 
dău şi chemând Miron Hăjdău, pecând era bolnav, pe tatăl său 
în casa ginerelui său Iordachi Săvinel la Giurgeşti, l-au fost luat 
tatăl său şi pe pânsul încolo. După spovedania lui Hăjdău, a 
fost chemat în odaie şi i s'a poruncit să scrie diata pentru fi- 
ciorii lui Miron Hăjdău despre împărţala moşiilor şi a ţiganilor 
şi despre toate celelalte lucruri care cum va trebui să stăpâ- 
nească şi aşa a auzit cu urechile sale cum Miron Hăjdău cu 
gura lui spunea popii Ştefan, cum au cumpărat satul Bărlinţe 
dela sora lui Maria, fiica lui Efrem Hăjdău, şi cum l-au deo- 
sebit de celelalte sate pe care le-a dat fiilor săi şi l-au menit 
pentru datoria Turcului, dar dacă fii vor plăti datoria îrăţeşte, 
tot aşa să-l şi stăpânească, de altfel să-l stăpânească numai 
fiul. care va plăti datoria. 

Acest martur a dat mărturia sa şi în scris şi a vrut să şi 
jure că n'a mărturisit nici de dragul lui Sandul Hajdău, nici 
plătit fiind, ci a mărturisit numai ceea ce a auzit şi ceea ce 
ştie. Acest martur a fost primit şi marturia lui a fost crezută. 
lar Sandul Hăjdău a mai adus şi alţi marturi, pe vatamanul de 
Pătrăuți, cari au mărturisit cu fratele său Vasile, pe Tudosie 
Frunză tij ot Pătrăuți, cari au mărturisit cu sufletele ridicate că 
cât îşi aduc aminte, tot Miron Hăjdău a stăpânit prin vre-o 48 
ani dela a doua domnie a voevodului Mihai satul Bărlinţe, care 
mărturie au dat-o şi în scris şi au fost primiţi ca oameui buni 
şi vrednici de credinţă. Apoi după dreptate am cerut şi dela 
Andrei Balş şi Grigorie Hăjdău o dovadă şi li s'a îngăduit să 
dovedească prin scrisori sau marturi că au stăpânit şi ei părţi 
de moşia Bărlinţe şi dacă vor dovedi aceasta, atunci va fi cu 
dreptate s'o stăpânească împreună cu Sandul Hăjdău. Insă ei 
nu au adus nici o dovadă şi gălceava aceasta nici odată mau 
fost la Divanul nostru, nici nu au făcut nemic după primirea 
scrisorii noastre. De aceea am găsit cu cale să credem martu- 

rilor lui Sandul Hăjdău, cari au dat mărturie dreaptă şi s'a: 
văzut şi din vârsta lor că ştiu adevărul şi-l mărturisesc. Dară 
Divanul stăruind ca să nimicim orice prepus şi să nu mai poată 
ridica pretenţii, Domnia mea împreună cu întreg sfatul nostru 
am hotărît că Sandul Hăjdău şi sora lui Maria să jure în bise- 
rică că au auzit cu urechile lor din gura tatălui lor Miron Hăj- 
dău că ela cumpărat cu bani moşia Bărlinţi dela sora lui 
Maria, fiica lui Efrem Hăjdău, şi că nu ştiu că i-a fost dată 
danie sau a ajuns pe altă cale în stăpânirea lui şi dacă vor 
jura, atunci să nu mai aibă dreptate Balş şi Grigorie Hăjdău. 
Şi au mers amăndoi la biserică şi au jurat, după cum arală 
scrisoarea de mărturie a vornicului de poartă. 

Astfel spatarul Andrei Balş şi Grigorie Hăjdău au fost daţi 
rămaşi şi li s'a spus să să liniştească pentru că s'a cunoscut 
că fără de cale au cerut dreptate, iar Domnia me au dat şi au 
întărit slugii noastre lui Sandul Hăjdău cu acest ispisoc al 
nostru satul Bărlinţe să fie dreaptă moşie, şi acest al nostru 
ispisoc de întăritură să-i slujească de veci şi această treabă să 
nu să mai judece. 

Am scris eu Tănase Petracheiavici. 

laşi, anul 7256 Decemvrie 4. 


Grigorie Ghica VV. 
procit. vel logofăt. 


V 


1764/7272 April 20. 
[Regest] 


Zapis dela Vasile Hàjdàu, armaş, ficior lui Gheorghi Hăjdău, 
cu arătari că vănzind lui Toma neguțitoriul satul Păşcăuți şi 
pe urmă viind maştihă sa cu testamentul tătăni-său cerănd că 
ei i-au dat acel sat şi cu giudecată luăndu-l dila Toma niguți- 
toriul şi Toma apucăndu-l di bani i-au dat satul Nihoreni stălpit 
şi ales despre alte hotară şi cu vad de moară. 

VI 
1765, April 22. Mân. Putna I. No. 194 
Grigore A. Ghica scrie egumenului de Putna să aducă 
documentele familiei Hăjdău, pe care le posedă 


Noi Grigoriea Alicsandru Ghica VV. boj mil. gpd. z. 
moldavscoi. 

Scriem Domnie mea rugătoriului nostru svinţiei sale egu- 
menului dela svănta mănăstire Putna sănătate. 

Facem ştirea că Domnii meale niau dat jalubă Ştefan 
Miera i Sandul Häjdău asupra svinţii Tale zicănd că au nişte 
scrisori de moşii şi de ţigani rămase dila Gligorjie] Hăjdău 
pentru care scriem svinţii Tale să cauţi şi să .......... 
toate acele crisori, însă cari vor scrii dipe Hăbăşeşti să le dai 
la niamul Hăbăşeştilor, iar cari vor fi scriind depe Hăjdău să 
le dai la măna Sandului Hăjdău şi dănd scrisorile toate să ei 
-izvod iscălit dela fiişte care de scrisori ce ai dat, iar de vei 
ave svinţiea ta ceva a răspunde säi trimiţi vechil să răspundă 
din preună cu toate scrisorile ce vii ave. 


Le 1765 April 22. 


VII 
1766 Ianuarie 27. 


Ruxanda, fiica lui Gheorghe Hăjdău, înzestrează pe fiica ei 
Catrina, căsătorită cu Lupul Totoiescu, cu jumătate 
de moșia lordăneşti 


Adică eu Rucsanda, fata lui Gheorghie Hăjdău, scriu cu 
aceasta încredinţată scrisoare me la măna ginerilui meu Lupul 
Tutuescu şi fici mele Catrina precum să să ştie că liam dat 
zestre pol sat de lordăneşti din ţinutul Sucevii pe apa Sire- 
tului ce am depe sora me Mariuca ce au fost stiarpă şi tatu 
meu Gheorghie Hăjdău care iau dat tot satul lordăneşti, deci 
de acum înnainte parte me de moşie pol sat lordăneşti să fie 
a ginerilui meu Lupul şi a soțului său în veci nesmintit să fie 
dată dela mine ocină şi moşie, şi nici unul din fii mei sau din 

niamurile mele să nu supere cu nimică la parte driaptă ce liam 
dat în lordăneşti şi ori cine sar scula şi ar supăra la această 
parte ce liam dat să nu li să ţie în samă şi ginerile Lupu sau 
fica me Catrina să stăpâniască numita moşie sau ce or vre 
să facă cu dănsa şi pentru mai bună şi adevărată credință 
am iscălit. 

Leat 1766 .Ghenar 27. 


Ruxanda. 
Sandul Hăjdău martor. 
Gavril Nemeschii martor. 
* Şi eu am scris cu zisa Ruxandi şi sănt martor. 


Ioniță Banteş. 


VIII 
1766 Martie 29. 
Grigore Alexandru Ghica trimite pe câţiva boeri să hotâ- 
rească jumătatea de sat lordăneşti a lui Lupul Totoescu de 
cea a mânăstirii Putna. 


Noi Grigorie Alexandru Ghica VV. boj mil. Gospod zemli 
moldavscoi. 

Credincioşi boeri Domnii mele Du-lui Constantin Canano 
biv vel paharnic, Ilie sărdar ispravnic de ţinut Sucevii sănătate. 

Vă facem ştire că Domnii mele au dat jalobă Lupul To- 
toescul mazil, ginerile Ruxandii, zicănd că satul moşiia /ordă- 
neşti ot Suceavă pol sat fiind a soacră sa, i lau dat lui zestre, 
iar pol sat fiind a unui Hăjdău nepot soacrei sale şi Hajdău 
şau dat acel pol sat ceau avut danie la mănăstire Putna şi că- 
lugări dela mănăstire Putna au pus măna pe tot satul lorda- 
neşti del stăpănescu, şi la aceasta cerşind dreptate iată că vă 
scriem Du-Voastre văzând carte Domnii mele să chemaţi de 
faţă pe călugări de Putna cu scrisoarea de danie a lui Hăjdău 
să le luați sama cu amăruntul şi de sa dovedi că soacra aces- 
tui jeluitor va fi avut pol sat de lordăneşti şi că i lau dat zes- 
tre măcar de a fi dat Hăjdeu toată moşiia danie mănăstiri 
Putnii pentru pol sat a soacrei jeluitoriului de la fi dat rău cu 
lucrul ce na fi avut triabă să daţi mărturie la mâna jeluitoriu- 

lui ca să i să de carte de stăpănire având dreptate aş stăpăni 
giumătate de sat, iar fiind pricina întralt chip şi nu iți pute 
aşeza acole şi sar cere la Divan să le daţi zi de soroc să vie 
să ste de faţă la giudecată cu scrisori dovezi ce orave, aceasta 
scriem. 


1766 Mart 29. 


1766 August 26. IX 


Grigore Alexandru Ghica atribue jumătate de moşiia lordă- 
neşti lui Lupul Totoescul, ginerele Ruxandei Hăjdău. 


Noi Grigorie Alexandru Ghica VV. boj. mil. gospod. zemli 
moldavscoi. 

De vreme ce Domnii mele au dat jalobă Lupul Totoes- 
cul, ruptaş ot Hărlău, cumcă are jumătate de moşie din lordă- 
neşti ot Suceavă dreaptă a lui osăbit de jumătate de moşie 
tot den lordaneşti a fratelui său!) Grigorie ceau dato danie la 
mănăstirea Putna şi acum călugări dela numita mănăstire Putna 
cu parte fratelui său Grigorie stăpănescu şi moşiia  jeliutorului 
ce o are la lordăneşti, pentru care zisă că şi la giudecată iar 
fi tras pe călugări aice la Divan, cum şi la ispravnicie de ţinu- 
tul Sucevii; cu carte gospod şi nici decum nu poate ca săi ducă 
înainte giudecăţii şi în tărie îi stapăneşte şi ace giumătate de 
moşie a lui de lordaneşti cu moşia frăţinăsău la care parte ou 
ar ave călugări nici o triabă, că nu le este lor vândută nici 
dată danie, pentru aceasta dară iată că prin traceastă carte a 
Domnii mele volnicim pe Lupul Totoescul ruptaş să aibă ai 
popri pe călugări dela mănăstire Putna din stăpănire acei giu- 
mătăţi de moşie din lordăneşti şi să şi o stăpâniască ca pe 
driaptă moşia lui cu tot venitul după drese scrisori ce va fi 
având, însă prin ştire isprăvniciei de ţinut, iară având mai mult 
a răspunde să vie să ste de față la Divan din preună şi cu 
scrisori ce ar ave asupra acei moşii, întralt chip să nu fie, că 
aşe este poronca Domnii mele. 


1766 August 26. 
proci. vel. logof. 


1) cumnatul său. 3 

X 
1767/7275 April 10. 
[Regest]. 


Zapis dila Marie, fata lui Efrim Hăjdău, giupăniasa lui 
Alixandru cu care au văndut fratelui său, lui Gheorghe Hăjdău, 
giumătate di sat di Nehoreni ci sânt pe Nistru în ţinutul Hoti- 
nului bez ceialaltă giumătate di sat ci era a frățăni său, a lui 
Gheorghi Hăjdău. 


XI 
1773. 
Lupu Tutuescul, ginerele Ruxandei Hăjdău, lasă cumnatului 
său Nicolai Lăpădatul jumătate de moşie lordăneşti. 


Adecă eu Lupu Tutuescul şi cu giupăniasa me Catrina, 
fata Ruxandii, datam adevărată scrisoare noastră de danie la 
mâna fratelui!) Nicolae Lăpădatul, ficiorul Ruxandii, precum să 
să ştie că noi de nime siliți nici sfătuiţi ci de a noastră bună 
voe niam sfătuit şi iam dat danie moşiia noastră pol sat de 
lordăneşti în ținutul Sucevii pe apa Siretului ci noao ne este 
dat zestre dela maica noastră Ruxanda, fata lui Ghiorghie Hăj- 
dău, şi de acum înnainte să stăpâniască Nicolae Lăpădatu pol 
sat de moşie lordăneşti în veci ca pe o driaptă ocină de mo- 
sie a Du-sale, fiilor şi nepoților Du-sale dăruită de noi în veci 
şi nime din niamurile noastre sau a ei cine ar fi să nu să 
amestece la moşiia noastră în lordăneşti ce am dato danie lui 
Niculae împreună cu scrisorile ce pentru pol sat de lordăneşti 
scriu care leam dat înpreună cu moşiia lui Nicolae şi noi pen- 
tru mai mare credinţă am iscălit, făcându sămnul sfintei cruci. 


Leat 1773. + Lupu Tutuescu 
Nicolae Jeian adeverez. lon Duşbrachi am scris şi adeverez. 


1) Cumnatul. 

XII 
1793 Noemvrie 6. 


Se dă atestat pentru fetele lui Constantin Lepădat. 


Adecă noi care mai în gios neam iscălit încredințăm cu 
adevărată mărturie noastră precum ştim pentru Constantin Lă- 
pădat, ficior Rocsandi, ficii lui Gheorghie Hăjdău, precum au 
avut trii fiice anume Zmaranda, Nastasia, Catrina făcute în sa- 
tul Rădeni ot țănutul Hărlăului cu femeia sa din cununie Ilinca, 
fata lui lon Donciul, şi rămăind copile sărace de părinți sau 
crescut pin casăle străinilor, mărgând la Ţarigradu cu Mărie sa 
Doamna lui Costantin Moruz Vodă acum viind Catrina cu Mă- 
rie sa Doamna lui Alexandru Muruz Vodă sau măritat după 
Dumitrachi Volcinschi şi vrând săşi tragă la stăpănire sa părţile 
de moşie ce i să cuvin după tatul său Costandin cum şi părțile 
lui Macarie ieromonah, fecior Sati, feti lui Gheorghie Hăjdău, 
după danie ce eau făcut; pricinueşte Safta, fata lui Niculae 
Lăpădat, având giudecată cu Catrina pentru giumătate de sat 
de /ordaneşti ot ţănutul Şucevi în Bucovina nemţască făcând 
cumcă nu este neam şi nici o ştie. Deci noi mărturisim cu su- 
fletele noastre înainte lui Dumnezău şi înainte orce giudecată 
sar întămpla cumcă Catrina easte dreaptă fata lui Costandin, 
frate lui Nicolae, ficior Rocsandi, şi pentru mai adevărată cre- 
dința neam iscălit. 


1793, 6 Noemvrie ` 
leromonah Toader Popovici 


Eu Tărasie Monah, martor 

linca, fata Donciului, ce au țănuto Costandin, făcior Roc- 
sandri Lăpădetoi, au avut trii feate Zmăranda, Nastasia şi Ca- 
trina care pe Ilinca în casa noastră au crescut şi sau măritat. 

Mariea Bălşoe. 

Dela isprăvnicie Hărlăului : Cătră Catrina, fata lui Con- 
standin Lăpădatului şi a llinchi, fată Donciului, întărim mărtu- 
rie aceasta că adevărat numita Catrina este fata lui Constandin 
şi a Ilinchi pe care toţi martori dăm mărturie aceasta au aratat 
cu sufletele lor înnainte isprăvnicii. 1793 Noemvrie 8. 

Theodorus Balş 
Constandin, Caminar. 

XIII 
Carapciu pe Sirete, 1797 Februar 28. 


Se dă mărturie de curgerea neamului Hăjdău, Totoescul si 
Lepădat. 


Mărturie 


Prin care eu mai gios iscălitul, stăpănitor de moşie îri 
Igeşti, de vârstă de 60 de ani, tuturor şi mai ales cui se cuvine 
a şti mărturisescu după întreaga ştiinţa me de curgere a unor 
scrisori pentru giumătate de moşiia satului /ordăneşii. 

l-le Fiindcă Ruxandra, născută Hăjdăoae, măritată Lăpădă- 
toae au dat cu scrisoare ginerilui său Lupul Tutuiescu şi ficii 
sale Catrinei giumătate de moşie satului lordăneşti după cum 
arată şi dovedescu scrisorile în veci să stăpănească. 

2-le Lupul Totoescu cu soțul său Catrina după cătăva 
vreme au dăruit cu scrisoare de danie ace giumătate de moşie 
satului lordaneşti Dumisale Nicolae Lăpădatu, ficiorul Ruxan- 
dei mai sus pomenită, dândui şi scrisorile ce ave pe ace giumă- 
tate de sat de moşie lordăneşti. 

3-le Răpousatu Nicolae Lăpădatu au rănduitu pe vătavul 
Niculae Ducovici să fie după moarte sa epitrop pe toate ave- 
rile sale, şi după ce au răpăusat Niculae Lăpădatul numitul epi- 
trop au luoat la sine o samă din scrisorile moşiilor, ce au a 
stăpâni clironomii răpousatului Nicolae Lăpădatul, iară vro 4 
sau 5 scrisori ce scriu pentru giumătate de sat din moşia Ior- 
daneşti ce le au luoat răpousatul Nicolae Lăpădatul dela soru 
sa Catarina şi cumnatu său Lupu Totoescu cu danie au rămas 
la Catarina, soţ răpousatului Nicolae Lăpădatul, maica Dumi- 
sale Saftii născută Lăpădătoae, măritată Boarcioae şi luăndu mai 
gios iscălitul sot după lege pe numita Catarina am aflat aceste 
4 sau 5 scrisori la numita Catarina strănse întrun loc cusute 
dintr'o turiatcă de cioboate de Tuluteni, tiivdule eu cătăva vremi 
şi mai în urmă liam dat clironomilor răpousatului Nicolae Lă- 
pădatul anume Du-sale Andrei Borce şi soțului său Safta, la 
care această mărturie după curgere arătată mai sus fiind trebuinţă 
pot întări cu putere giurămăntului :ori când va fi de trebuinţă, 

spre încredințare aceştii adeveratei mărturi, întărescu cu a me 
iscălitură şi pecete înnainte altor martori de față poftite. 

În Carapciu pe Siret la 28/17 Februar 1797. 

Gheorghe Tiron, Nicolae Grigorce, Manole Borce, comi- 
sar de dajde, martor. 


XIV 
Cernăuţi 1800 Aprilie 25, 


ilinca Stârcea, fiica lui Sandul Hăjdău, lasă copiilor săi Ca- 

trina Goeaneasa, Balaşa Calmuceasa şi Casandra Răhtivan, 

apoi lui Petrachi, Gheorghi şi Ştefan părţi de moşie din 
Bărlință, Bocoşte (!) şi Glodeni. 


Eu mai gios iscălita Ilinca Stărcioe, fiica răpousatului 
Sandul Hăjdău, fac ştire şi hotărăsc prin aceasta a me încre- 
dințată scrisoare pre cum să să ştie cum că după ce eau (!) pe 
ciilalţi copii ai mei anume Catrina Goeaneasă, Bălaşca Calmu- 
ceasa şi Casandra ce au fost măritată după Ioniţă . Răhtivanu 
după cum am aflat cu cale pentru dănşii şi pe cât meau dat 
cugitul meu eam înzăstrat şi eam dăruit cu părţi din avere şi 
din moşăele meli din uni şi piste măsură, eară feciorului meu 
anume Petrachi cu re purtare lui aducăndumă la atăte păgubiri 
care piste opt mii de lei cu adevăr să pot socoti şi pentru 
aceasta nici decum de mai multă înpărtăşire din averele ce 
mau mai rămas şi din moşăi lipsăt a fi în veci hotărândul ca 
pe unul de atâte păgubiri şi de mare scărbă pricinuitor, eară cât 
este pentru feciorii mei Gheorghi şi Ştefan măcar că şi mai în 
„trecută vreme leam fost făcut lor nişte scrisori asupra moşăei 
meli Bărlinţă ce să numeşte amindrile Stărce ca să aibă ei a 
o stăpâni şi a o moştini precum o scrisoare mai de curând sau 
fost făcut supt 5 zile a lunii lui lunii anului 1798 însă fiind 
şarturile şi 'aşezământurile acelor scrisor lam cunoscut a fi de- 
săvărşit şi nice de cum după cuviință şi nici de odihnă, precum 
nice sau ţănut acesti nice sau putut pune în vre o lucrari de 
săvărşit ca nişte lucruri di sâne netemeelnice şă fară de odihnă, 
dice am nerisăt cu toatul aşezământul de mai înnainte făcutelor 
scrisori şi hotărândule a fi cu totu răsuflate acum dară piste 


Se EE 


această a me scrisoare cu neschimbată în veci hotărăre le dau 
şi le dăruesc numițălor de mai sus fiilor mei Gheorghi şi Ste- 
fan şepte părți di totă moşăe Bărlinţă sau cum sar zice mai 
bine un sat întreg făr de opta parte dintru aceasta moşăe dată 
mai înnainte sup stăpânire fiicei meli Catrini ca să aibă numiţi 
fii mei Gheorghi şi Ştefan aceste şepte părţi din întreagă moşăe 
Bărlinţi a le stăpăni şi a le moşteni în tocma în giumătate cu 
toț următori săi în veci însă ţeindusă şi aceasta cum că numiţi 
fie mei Gheorghi şi Ştefan pentru a me vremelnică schimnisală 
adecă cât a țăne vieața me am da căte 300 lei pe tot anul adecă 
150 şi altul 150 lei şi precum am dat şi am dăruit aceste şepti 
părți di moşăe Părlinț spre vecinică stăpănire şi moştenire nu- 
miţălor fii a mei Gheorghi şi Ştefan asemine spre a rădica 
dintre dănşii tot prilejul de neodihnă şi să nu aibă loc nice o 
întrebare care dintru care parte de loc aş tragi giumătate sa 
dintru aceşte şepti părţi de sat, dice am hotărăt ca fiul meu 
Gheorghie să aibă a stăpăni şi a moşteni parte. din jos adecă 
începăndusă din hotaru moşăei Tereblece cât i sa vini lui la 
giumătate după dreapta măsură di toată cuprindire acestor şepti 
părți din toată moşăe Bărlinţă întru o întinsoare cu toate vini- 
turi şi mademuri aducătoare pe aceea giumătate a sa în veci 
neamestecândusă întru nimică un frate cătră parte altui frate, 
eară fiiul meu Ştefan să aibă a stăpăni şi a moşteni parte din 
sus adecă începându dila parte ce esti dată fiicei meli Catrini 
cât i sa vini după dreaptă măsură în giumătate dintru aceşte 
şepte părți de moşăe întru întinsoare, earăşi cu tăte aducătoare 
pe giumătate din vinituri şi mademuri şi după măsura ce să va 
face şi despărţire de să va veni casăle fiiului meu Ştefan în 
parte de moşăe fiiului meu Gheorghie adecă aceli casă în care 
să află acum şăzător fiiul meu Ştefan, dice să aibă fiiul meu 
Stefan a le strămuta şi a le rădica de acolo acele casă pe 
parte sa de moşăe ce i sa va vini lui după măsurătore care să 
va face în urmare acestii a meli scrisori şi căt este pentru mă- 
surare acestor sept părți de moşăe Bărlință între aceşti doi fii 
ai mei Gheorghi şi Ştefan după hotărâre a meli scrisori, nice 
aceasta măsurare şi împărțire esti să să facă prin Craisinginir 
or prin alt giurat inginir cu chiltueala amăndurora acestor fii 
ai mei Gheorghi şi Stefan şi nimeni din alt copii ai mei nici 


Analele Dobrogei. 9 ` 

din următorii lor să nu aibă nice o puteri nice o dreptate şi 
nice un cuvânt de răspundere, nice cu un chip a să întindi nice 
odinăoră în veci cătră aceste şepte părți de moşăe Bărlință ce- 
leam dat la vecinica stăpânire şi moştenire numițălor de sus fii 
ai mei Gheorghi şi Ștefan, eară cât este pentru parte de moşăe 
Bocşte ce să află la Moldova la ţănutu Neamțului care am 
fost dat fiice meli Casandri findcă mam înşteințat pentru aceasta. 
parte de moşăe sar fi stărnit o pricină de giudecată, dice pen-. 
tru întâmplare care eu nice decum nu nădăjduesc ştiind a fi 
dreaptă a me a ce parte pe moşăe când sar tâmpla ca prim 
hotărâre giudecăţii să să lipsească aceea parte de moşăe, dice 
hotărăsc ca aceasta fiica me Casandra sau clironomii ei să în- 
tre a stăpâni în giumătate cu fiica me Balaşa a patra parte din: 
Glodeni ce esti în țănutu Eşului fiindcă aceea parte de moşăe- 
covărşeşte după stare părțălor de moşăe care leam dat celora. 
lalți fii a mei eară cătră părțăle de moşăe Bărlinţi care am dat 
ficiorilor mei Gheorghi şi Ştefan şi leam dăruit lor precum mai 
sus scrie: şi nimene nice odinioară în veci să nu potă a să în- 
tindi cu nimică şi precum aceasta scrisoare şi hotărâre şi danie 
di bună voe am făcut ficiorilor mei de sus numit Gheorghi şi 
Stefan după bună şi întimieată judecare şi întru toată întrăgime 
minți şi a socoteli cu hotărâre ca în veci neclătită să rămâe, 
aşa poitesc şi pe cinstit K. K. giudecătorie: ca să să treacă şi 
la tabula (Gre, eară cât easte pentru' scrisorile celi mai înainte 
făcute de cătră mine pentru aceli şepte părți de moşăe Bărlinţi 
fiind că precum mai sus sau arătat leam anerisăt: şi leam făcut 
cu totul răsuflate, deci de să vor fi aflând vre unele dintru 
aceste mai vec scrisori întabuluite or cu ce fel di întindire că- 
tră aceli şepti părți de moşăe Bărlinţi să să şteargă şi să să. 
scotă cu totul afară ca nişte răsuflate rămăend numai aceasta 
de acum scrisore a me întru întimiere nice cu un chip neclă- 
tită şi spre încredințare înnainte cinştitilor persone ce sau în- 
tâmplat am iscălit adecă neşteind carte am poitit pe Du-lui 
Andrei Gafenco ca săm scrie numile şi poreclă me şi am pus 
pe lângă sămnul cruci. şi'pecete me şi poftind şi pe acei ce: 
sau întâmplat ca să să iscălească martori. 
Cernăuţi, 25 April vech. [Calindar] 1800. 


Ilinca Stărcioe, fiica răpousatului Sandului Hăjdău. 

Eu mai jos iscălit după pofta Du-sale llinchi Stărcioe am 


scris numile şi porecla Du-sale mai sus. 
| Andrei Gafenco. 


la nizey podpisani na zodanie o fmu Pani llinki Styrc- 
zoja jak iprzytomnosei moiey transkeia vie erobita podpisnie 
jako prziacie y Tabularny Swiadek. 
Tadeusz Turkul. 
llie Calmuţchi. 
Şi întămplăndumă față poftindumă Du-ei Ilinca Stărcioaia 
am iscălit martor. 
lon Ciomărtan 


XV 
Bărlinţi, 1824 Martie 15. 


Nicodim Hăjdău dă informatii asupra trecutului moşiei Dolineni. 


Ispisoc sărbesc dela răpousatul Moise Mohila Voevod pe 
sat întreg Dolimeni dat lui Efrim Hăjdău şi după înpărțala din 
let 7173/1665 lunie în 29 care sau făcut între ficiori lui Efrim 
Hăjdău şi sau venit în parte lui Stefan Hăjdău, din care să trage 
Lupaşcu Hăjdău acest sat Dolineni după a noastră şteință şi 
după cum arată şi în zapis ce sau văzut la logofătul Vasile 
Balş dat la mâna cumpărătoriului Hristodor Petrino, Lupaşcu 
Hăjdău lau zălojit satul Dolineni la unchiul său Miron Hăjdău 
care ispisoc să află şi pân acu tot la clironomi lui Miron. 
Dară fiind că Du-lui Ștabscăpitan Nicodim Hăjdău să tragi din 
lenie: lui Ştefan Hăjdău, care au fost ficior lui Efrim Hăjdău ce 
să află în oblastei Basarabei în târgul Lipcani înțălegând pen- 
tru ispisocul Dolinenilor că să află aice la mine în K. K. Bu- 
covina au făcut cerere la mine săi dau hărtiile pe satul Doli- 
neni să le pue în lucrare la giudecătorie Basarabiei ca unul ce 
să tragi din linie aceia a neamului  hăjdăesc, pentru care am 
făcut rugăminte Du-lui mosului Gheorghi Stărce pentru scriso- 
rile mai sus pomenite a satului Dolineni să me li dee să le 
pun în lucrare şi iarăşi să le aduc şi să le dau în mâna Du-lui 
pentru care mă şă îndatoresc. Ispisocul vechi sărbesc orighinal 
şi tălmăcire hrisovului şi întărită cu iscălitura despre copie 

orighinal gospod şi dascal gospod Sănardarie Ciolăcescul în 
cursul anelor 1773 Iunie în 23 şi o ţidulă dela 1773 Iunie în 
27 cu iscălitura lordachi tori logofăt în care încredințează că 
clinoromii lui Miron Hăjdău au judecată cu Du-lor Bălşeşti pen- 
tru satul Doleneni. Aceste scrisori mai sus pomenite mă  înda- 
toresc supt iscălitura me să le aduc iarăş la mâna Du-lui mo- 
şului Gheorghi Stârcea cu aceasta adaogere vrând Dumnezeu 
să iasă moşie Doleneni de supt înpresurare şi stăpânire străine- 
lor iarăşi la neamul nostru hăjdăesc să să întoarcă, avem să 
supunem la înpărțală cu Du-lui moşu Gheorghi Stărcea. 


Stabscăpitan Nicodim Hăjdău. 


In Bărlinţi, în 15 Mart v. c. 1824. 
Teodor Bălan 


00000000000 
00000000000 


DIN FOLKLORUL ROMÂN 


Colind de flăcău 


lar şi (cutare) voinic 

De dimineață se scula 

La Dumnezeu! se ruga, 
Cheile'n mână lua, 

La grajd de piatră mergea, 
Grajd. de piatră: descuia, 
Tot cai buni că-mi încerca; 


Incearcă murg, încearcă negru ; 


Găsi surul cal mai bun, 

Cal mai bun şi mai blajin... 
De căpăstru mi-l lua 

Si afară că-l scotea, 

Tot de vânat se gătia. 
Ogar galben sgărduia, 
Soimei vineţi neteza, 

La vânat că mi-ți pleca, 

La vânat 

Peste Bârlad 

Vână ziua 

Toată ziua, 

Mai nimic nu folosi. 

Când pleacă seara'n deseară 
Şi-i vremea la'nturnătoare, 
Când ochi negri şi- arunca 
Pe marginea drumului, 


La cea tufă de negară, 
Văzu sora soarelui, 

Tot plângând volecăind, 
Faţa dalbă sgâriind, 

Perişor dărăpănând 

Si din gură blestemând : 

— Vedea-te-aş dalbă colelie, 
Colelie într'o câmpie, 

Să te pască cai din lume, 
Ciobanii cu oile, 

Văcarii cu vacile, 

Vițelari cu vițeii... 

lar şi (cutare) voinic 

El din gură aşa-i grăia : 

— Taci, tu, Doamnă, nu mai plânge; 
Nu te iau roabă să-mi fii 

Si te iau doamnă să-mi fii ; 
Doamnă mie, curților, 
Nuror bun părinților, 
Cumnăţică fraților, 

Leliţă surorilor ... 

lar şi (cutare) voinic 

lar să fie sănătos 

Cu-ai săi frați, cu-ai săi părinți 
Și cu noi cu bună seara. 


Cules de la Neagu Cazacu, gardian, Topalu, de Petre Cazacu, nor- 


malist, Constanţa. 


til yer Madi 


Colind 


Cest domn bun, jupân (cutare) 
Se scălda şi se'mbăia, 
Cu vin alb se boteza, 

De-s aşa'nalte, Cu mir bun se miruia, 
Minunate, Vestmânt alb se primenia ... 
C'un stobol cam pe departe? Atunci, Doamne, cui mă potrivesc? 
La mijloc d'un stoborel Ori ție, ori lui lon ? 
Crescut-au ici cei doi meri. Potrivesc potrivei mele. 

Sus în vârf la ceşti doi meri  Fost-am tânăr şi-am făcut: 
Mi-arde două lumânări ; Pusei casa lângă drum, * 

Sus îmi arde, jos îmi pică. Câţi călători că-mi trecea 


D'ale cui sunt ceste curți, 
Ceste curţi, ceste domnii, 
Ceste dalbe'mpărăţii, 


Pică-şi una, pică-şi două, 
Picătura cea de-a noua 
Ruptu-i-s'a, făptui-s'a 


Râu de vin şi-altul de mir 
Si-altu-i d'apă limpejor ... 
Dar în apă cin'se scaldă? 


Era bunul Dumnezeu ; 
Se scălda şi se'mbhăia, 
Cu vin alb se boteza, 
Cu bun mir se miruia, 


Vestmânt alb se primenia. 


Mai în jos de vadul oii 
Scoase bătrânul Crăciun. 
Se scălda şi se'mbăia, 
Cu vin alb se boteza, 
Cu bun mir se miruia, 
Vestmânt alb se primenia. 
Mai în jos de vadul oii 
Scoase Ion, sfânt Ion, 
Se scălda şi se'mbăia, 
Cu vin alb se boteza, 
Cu mir bun se miruia, 


Vestmânt alb se primenia... 


Si mai jos de vadul oii 


Scoase icea cest domn bun, 


Tot mie că-mi mulțumia 

Tot mie, părinților, 

Si mai mult lui Dumnezeu... 
Si mai fac, Doamne, mai fac 
Puţuri grelen câmpuri rele 
Câţi setoşi apă că-mi băură, 
Toţi mie, că-mi mulțumiră 

Tot mie părinților 

Și mai mult lui Dumnezeu... 
Si mai fac, Doamne, mai fac 
Poduri grele'n ape rele. 

Câţi căruțaşi că-mi trecură, 
Tot mie că-mi mulțumiră, 
Tot mie, părinţilor 

Si mai mult lui Dumnezeu... 
Pus-am cruci pe la răspântii ; 
Câţi rătăciţi că-mi trecură, 
Tot mie că-mi mulțumiră ; 
Tot mie, părinților 

Si mai mult lui Dumnezeu... 
Ca şi-aicea cest domn bun, 
Cest domn bun, jupân (cutare), 
El să fie sănătos, 

Gazdă bună-a lui Hristos! 


(Cules de la Ion Lungu, 18 ani, comuna Sudiţi, județul Jalomiţa). 


Astă seară-i seară mare, 
Ler Doamnele *) 
Seara mare a lui Crăciun, 
Când s'a născut Dumnezeu 
Mititel şi nfăşăţel 
Și nfăşat în foi de măr. 
lar Jidovii mi-l aflară, 
Mi-l aflară, mi-l cătară 
Cam prin toate graidurile, 
Cam prin toate vadurile. 
lar Maica Sânta-Mărie, 
Ea de veste că mi-a prins, 
Fun braţe şi-a luat, 
Cărăruşă-a apucat, 
Cărăruşa la trei munţi . 
Urcun munte, urcă doi; 


Când fuse l-al treilea munte, . 

Colind 


Puse jos să odihnească 
Vestmântul să-şi primeniască . . » 
Inapoi când se uita, 

Inapoi pe urma ei, 

Tare vine Sânt-lon ; 

Vine tare şi-mi grăeşte : 

— a-ţi, maică, fiul în braţe 
Si haid, maică, mai departe, 
Că ştiu, maică, eu trei râuri 
Trei râuri şi trei părâuri: 
Râu de mir şi râu de vin 
Si-altu-i d'apă curată. 

In cel d'apă să-l scăldăm, 


„In cel de vin să-l botezăm, 


In cel de mir să-l miruim, 
Cerului să-l dăruim ! 


(Cules de la Niţă Voineagu din comuna Pantelimon, plasa Cogealac, 


județul Constanţa). 


Codreanul 


Foaie verde d'un dudău, 
Colea'n deal la Movilău 
S'a aflat haiducul rău 

Cel cu gheba mocănească, 
Cu căciula ţurcănească .. . 
Cât umbla, cât străbătea, 


Cal pe gându-şi nu găsia.. 


Colea'n vale se lăsa; 
Colea'n vale, la strâmtoare, 
Unde trec munteni cu sare. 
inainte le ieşia, 

Bună ziua le dădea: 


-— Bună ziua, măi muntene, 


Nu ţi-e roibul de vânzare, 


$) Se repetă după fiecare vers. 


Să-ţi dau galbeni şi parale 

Si car mare cu opt boi, 

Să pleci bogat dela noi d 

— „Nu mi-e roibul de vânzare, 
Nici mi-e roibul de schimbare, 
Căci cu mama roibului 

Plătesc valea Oltului 

Si de-aş vinde pe roibul, 

Aş plăti Movilăul!“ 

— Apleacă-te, măi muntene, 
Şi'ncalecă, Codrenele : 

De mi-o plăcea umbletul, 

Eu ţi-oiu da şi sufletul. 
Muntenaşul s'apleca, 


ge 


Codrenaşu'ncălica, 

Trei pinteni că îi trăgea, 
Valea se cutremura 

Şi. Codrean fugia, fugia ; 
lar Munteanu sta pe loc, 
Din gură zicea cu foc; 

— Alelei, măi Codrenele, 
Vin'Codrene înapoi, 

De-mi dă carul cu opt boi, 
Parale de cheltuială 

Şi ghebă de primeneală! 
— Ba, fă-ţi cruce, măi mocan, 
Că ai cinstit pe Codrean; 
De m'oiu întoarce'napoi, 

In loc de car cu opt boi, 
Ți-oiu da nişte pumni sgârciţi, 
De-i crede că-s buni găsiţi! 
Mână, mână, mână, mână, 
Dän ce soarele apune. 
Colea'n vale se lăsa, 
Peste-o stâncă el că da... 
Ciobanii cum mi-l vedea, 
Peste iarbă se pitea ; 
Numai unul rămânea, 

La foc se rostogolea, 
Bolnăvior că se făcea ... 
Codrenaşul pricepea 

Şi din gură aşa-i zicea: 


— Mânca-te-ar lupii, mocan, 
La ce mi te faci viclean; 
De ţi-oiu trage-un iatagan, 
Ai să sai ca un şoldan .. . 
Scoaľ de-mi alege-un cârlan: 
Un cârlan de la Ispas, 

Mai puţin rotund şi gras! 
Mocanul că s'a sculat, 

In cârd că s'a aruncat 

Și cârlanul l-a luat, 

Lui Codreanul i l-a dat. 
Codreanul că l-a luat, 

La oblânc l-a aruncat, 
Colea'n vale s'a lăsat 

La cârciumăreasa frumoasă, 
Frumoasă şi drăgăstoasă.” 
Bea Codreanu şi cu ea 
Lungă masă întindea. 
Poţera-l înconjura, 

Şaizeci de haiduci sosea 
Gloanţe în Codrean trăgea. 
Dar Codreanui le zicea: 

— Alelei, tâlhari păgâni, 
Cum am să vă dau la câni! 
Sin baltag se rezema, 

Câte şapte că trântea 

Și pe toţi mi-i ucidea. 


(Cules de la Marin M. Martac, 33 ani, comuna Sudiţi, jud. lalomiţa). 


Cântecu! lui Gheorghiţă 


Şi-am tot zis: mă duc, mă duc 
La poiană'n Câmpu-lung, 
Să-mi aleg un cal porumb; 
Rotat vânăt porumbel, 

Să mă uit cu drag la el. 

Mă uitai din deal la vale 

La murgu cu coama mare. 


Coama-i bate şalele, 
Coada-i astupă urmele. 
Și-apoi spune, moş bătrân, 
Căluşeii când se fur? 
Numai Luni de dimineaţă 
Pe negură şi pe ceaţă! 

Și iar spune, pui de cuc, 

Dacă-i fur, unde să-i duc ? 
Să-i duci în cot de pădure! 
Şi iar spune, rândunea, 
Ingheţată-i Dunărea, 

Să treacă neica pe ea 

Cu trei cai alăturea ? 

Azi e Luni şi mâne-i Marţi, 
Pleacă Gheorghiță'n Galaţi 
Cu 50 de cai furaţi, 

Numai vineţi şi rotați. 
Ghiorghiţă, giambaş de cai, 
Ziua fură, noaptea furà 

La primar în bătătură ; 


jură şi mărturiseşte, 
Păgubaşul se lipseşte. 

Foaie verde anason, 
Gheorghiţă, eşti numai om, 
Că nici noaptea nu ai somn. 
Dare-ar, Dumnezeu, şi-o da, 
Si so desprimăvăra, 

Și voinici mi-oiu aduna 

Opt sute de tinerei, 

Să intrun codru cu ei 
Şi-oiu lua Oltu la vale 

Că vin Saşii cu parale 

Şi m'oiu aţinea la cale. 


(Cules de la d-şoara E. N. Zlotea, comuna Cara-Murat, județul Constanța... 


Cântecul orfanului 


Si-am zis: verde foaie lată, 
Maică, inimă de piatră, 

Mai scobori din cer odată, 
Să mă vezi, cum mai trăesc? 
Pe lume cum vieţuesc d 

O zi bună, două rele, 

Aşa trec zilele mele ; 

O zi bună, una rea, 


Aşa trece viaţa mea. 

Să ştiu, mamă, c'ai veni, 
Drumul ţi l-aş pardosi: 
Piatră şi nisip de mare, 

Să vii, mamă, tot mai tare; 
Nisip şi piatră măruntă, 

Să vii, măicuţă, mai iute ! 


(Cules dela Elena Sparghe din comuna Seimenii Mici, județul Constanţa). 


Cântec de haiduc 


Foaie verde brânduşele, 
Jele-i, Doamne, cui e jele; 
Jele-i, Doamne, codrului 
De-armele haiducului ; 

Că le plouă şi le ninge 

Şi mare cine le'ncinge ; 
Că cine mi le-a avut, 

A făcut nu-ş ce-a făcut 
C'a pus faţa la pământ 

Şi mi-a intrat în mormânt 


N'a intrat ca să niloriască 
Ci-a intrat să putreziască 
Şi să nu mai voiniciască. 
Aşa-i vieața haiducească ! 
— Las'aşa, aşa să fie, 
Nu mă las de haiducie 
Nici de codru înverzit 
Nici de murgu priponit 
Nici de mândrele pistoale 
Nici de puşca sclipitoare 

Nici de cuţitele mele 
Ferecate la prăsele ; 
Nici de viaţa bună rea, 


Nici de mândrulița mea: 
Că sunt tânăr şi voinic 
Şi n'am teamă de nimic. 


(Cules de Posa St. normalist, dela Nicolai Alexe 84 ani din Țăndărei) 


Colind la craca de tiparos 


La craca de tiparos, 
Tiparos miros frumos 
Mi-este-un leagăn legânel 
De traitan verde. 

Dar în leagăn cine şade? 
Sade (cutare) făt-frumos 
Și leagănă pe Hristos. 

„ Leagănă-l şi întreabă-l : 
Când e capul veacului, 
Sfârşitul pământului, 


Urgisita cerului d 

— Când va bate fiu pe tată, 
Fie-sa pe mamă-sa, 

Finu-său pe naşu-său, 
Fină-sa pe naşă-sa. — 
Atunci e capul veacului, 
Sfârşitul pământului, 

Urgisita cerului. 

lar (cutare) făt frumos, 

Să rămâie sănătos ! 


(Cules de ia loan Chiriiă de 17 ani, din Seimenii Mici, judeţul Constanţa). 


Colind de iată mare 


intreabă, întreabă mari boeri 
Şi-o'ntreabă pe Marița: *) 
— Tu, Mariţo, fata noastră, 
De când tu ţi-ai dobândit 
Cel trup nalt aşa'mbrânat, 
Genele, sprâncenele 
Ceaste'nghinățelele, 

Faţă dalbă rumeioară 


Și glas mândru de fecioară d 


Dar. Marița cea frumoasă, 
Ea le rupse şi grăise: 

— Daleu, daleu, mari boeri, 
Ce stătuşi şi mă'ntrebaşi : 
Eu cu dreptu spune-v'aş. 
Avut-a taica, avut-a maica, 
Avut-a taica d'un fecior, 
Hund cu mine frăţior. 


Taica umblă să-l însoare, 
Maica nu vrea să-l însoare 
Şi-l trimite'ntr'o solie 
Intro solien Ungurie ; 
De-acolo să ne aducă 
Trei zugravi, trei meşteri mari, 
Nouă să ne zugrăviască 
Zalele, zabaălele, 

Frânele, căpestrele 
Şi-aste'nghinăţelele. 
Trimisese-i adusese, 

Si la treabă mi-i pusese 
Eu hiind încă prunculiţă 
Pe fereastră trasu-m am 
Pe zală uitatu-m'am. 

Trei zugravi văzutu-m a. 
Din trei table mi-a bătut, 


+*+) Tot la două versuri se repetă refrenul: „Leroi Doamne !“ 

Trei scântei mi-a scânteiat 
D'una'n spate, d'alta'n chept 
Dalta'n faţa rumeioară. 
D'atunci eu mi-am dobândit 
Cel trup nalt aşa'mbrânat, 
Genele, sprâncenele, 


Ceaste'nghinăţelele, 

Faţă dalbă rumeioară 

Şi glas mândru de fecioară. 
Dar şi Marița cea frumoasă 
Ea să fie sănătoasă, 

Cu noi toţi, cu bună seară! 


(Culese de Bujilă Vasile, normalist, Constanţa, dela o bătrână de 75 de ani 
din Hârşova). 


Cântecul prizonierilor români 


Foaie verde trei smicele, 

La moară la Dardanele 

Macină Turcii ghiulele 

Și Bulgarii cartuşele, 

Să ne omoare cu ele. 

Săriţi voi Francezi, Englezi, 

Sări şi tu, Italie tare, 

Că ne-a'mpresurat Bulgarii 

Cu tunuri şi cu chesoane, 

Cu tunuri calibru mare; 

Calibru trei sute unu, Să ţin caii de curele 

De omoară tot Românul Şin piept să primesc ghiulele, 
(Cules de la Neculai G. Tataru, comuna Boascic, judeţul Constanţa). 


Arde-v'ar focul tranşei, 
Muncim la voi de ani trei 
Și tu, Dunăre turbată, 
Fire-ai fi fost blestemată, 
Ne-ai mâncat armata toată ! 
Foaie verde, foi de nuci, 
Trenule, unde mă duci? 
Colea'n graniţă la Turci 

Să ţin caii Turcilor 

La umbrele nucilor ; 


Cântecul lui Bărgan 


Foaie verde, foaie lată, Unul de altul legate 


Sub răchita cea plecată 
Peste apă atârnată, 

Pe marginea Prutului, 
La cotitul vadului, 
Şade Bărgan adormit 
Pe iarbă verde lungit ; 
Şi lângă dânsul legate 
Unul d'altul aninate 
Stau desagii durdulii 
Plini cu prăzi dela Neflii, 
Dela Cochinţi răpitori 
Şi ciocoi despoietori. 


Să le treacă apa'n spate, 
Ca în codrul său să vie 
La adăpost să le ţie. 
Prutu-i mare, vântu-i lin, 
Dar pandurul e hain; 
Prutul e mare şi lat 

Și panduru-i deşteptat. 
Dar de-ar fi cât de deştept 
Cu Bargan nu ține piept, 
Că-i voinic şi pişicher, 


“N'are grijă de neferi. 


Foaie verde, măr uscat, 

lată-l că sa deşteptat; Bârgan ici, Bârgan colo, 
Desagii şi i-a luat Si pandurul dincolo. 

Și spre Prut drept a plecat. Bârgan nu ştiu ce-a făcut 
Pandurul colo-l pândeşte Că Prutun not a trecut 
Şi drept la mir mi-l ocheşte. [n apă nu sa 'nnecat, 
Bărgan ici, Bărgan colea De pandur că mi-a scăpat 
Si pandurul cât colea; Si în codru s'a'nfundat ; 
Bărgan în Prut.a sărit Desagii i-a pitulat 

Bărgan iată Ca pierit În ciuda pandurului, 

Si desagii lui cu el Spre spaima ciocoiului. 


[n Prut au pierit la fel. 


(Cules de Poga Stefan, normalist, Constanţa, de la Buzoianu Neculai de 49 
ani din comuna [ăndărei). 


Cântecul Chiruţei 


Frunză verde, trei alune, Cosicioara-şi pieptăna 
Lăţitu-s'a vestea'n lume Coadele că-şi împletea, 
De frumuseţea Chiruţei, Tâmplele că-şi netezea, 
De mândrulețea drăguței Spre răsărit se'ndrepta, 
Sora dulce a popii Lui Dumnezeu se ruga 
De la podul Craiovii. Si sănătate-i cerea... 
Mai mândruţă decât ea Apoi, mări, ce făcea ? 
Câmpul floare nu avea, Floare la cap că-şi punea, 
Stea pe ceruri nu era, Prin casă deretica, 

Incât svonul ajungea Pe jos frumos mătura, 
Dela sat până la sat Gunoiul că aduna, 

Până în loc depărtat, Pe mătură că-l punea, 
Până'n ţara Turcului, Apoi uşa deschidea 
Turcului hainului. Şi afară-l arunca. 

Vestea dacă se lăţea, Apoi întrun doar câta, 
Multe inimi s'aprindea, Spre soare că se uita, 
Multe dorinţi s'ațâţa Spre câmpie tot privea, 
Si mulți pe drumuri pornea, Tot privea şi se mira, 
Să vadă-i adevărat Se mira şi se'ntreba 

Un lucru aşa minunat ?... Si din gură că zicea: 
lată că&'ntr'o dimineaţă, — Doamne, bune Dumnezeu, 
Dimineaţă fără ceaţă, s Ce-o fi ceea ce văd eu? 


Chiruţa cum se spăla Fi-vor spinii înfloriţi, 

Ori îs Turci nelegiuiţi, 

Tot cu roşu'mpodobiţi 

Și pe drumuri grămădiţi ? 
De vedea şi mai vedea, 
Chiruţa se'nspăimânta, 

Din casă fuga ieşea, 

La nen-so că se ducea 
Sperioasă că-i vorbea: 

— Scoală, nene, dragul meu, 
Că nu ştiu, ce-am văzut eu: 
Ori că-s spinii înfloriţi, 

Ori îs Turci nelegiuiţi, e 
Tot cu roşu înveliţi 

Și pe drumuri grămădiţi d 
Popa dacă auzea 

Numai decât se scula, 

Pe fereastră căuta 

Și din gură cuvânta: 

— Sora mea, comoara mea, 
Te rog nu te speria 

De toate câte-i vedea 

Și câte s'ar întâmpla, 

Că eu sunt pe lângă tine 

Și toate-or ieşi cu bine... 
Ce vezi tu pe-acea câmpie 
Şi-i gata spre noi să vie 
Nu sunt spinii înfloriţi, 

Ci sunt Turci nelegiuiţi, 

Tot cu roşu'mpodobiţi 

Şi pe drumuri grămădiţi. 
Ei aicea vor veni 

Și pe tine te-or Det, 

Dar, dragă, tu nu te'ntrista, 
Că la Turc cu nu te-oiu da 
Și nimic nu so 'ntâmpla, 
Până capul sus mi-o sta. 
Bine vorba no sfârşea, 

lată Turcii că sosea, 


Năvală'n casă dădea, 
Toată casa cuprindea. 

lar din ei un Turc bătrân 
Ce scotea din ciubuc fum 
Bună dimineaţa da, . 

Iar popa îi mulțumea, 
Frumos îl hiritisea 

Și din gură îi zicea: 

— Bine-aţi venit sănătoşi 
Și spre bine bucuroşi, 

Cu gândurile curate 

Și cu inimi neîntinate; 
Cap venit în casa mea, 
Doi berbeci eu voiu tăia 
Și prea mult m'oiu bucura, 
Cu mine de-ţi ospăta. 
Turcul, dacă-l auzea, 
Vreme de loc nu pierdea. 
Cărbune'n ciubuc punea, 
Tutun dintr'însul trăgea 

Și îndată răspundea : 

— Noi de masă-ţi mulțumim ` 
Nam venit ca să prânzim, 
Ci pe Chira so peţim 
Și-apoi cu ea să pornim. 
Intro zi, când m'am sculat, 
Către cer eu m'am uitat 
Și cerul cum l-am zărit, 
O lumină ma orbit; 
Lumină strălucitoare 

Ca şi o rază de soare. 
Atunci foarte îngrijat, 

Pe mine m'am întrebat: 
— Nu ştiu soare-a răsărit 
Ori Chiruţa s'a ivit? 

Nu e răsărit de soare, 

Ci e chip de fată mare, 
Că zorile n'au sosit 


Și nici noaptea n'a pierit. 
Atunci iute mă'mbrăcai, 
Slugile mi le luai; 

Pe drum cu toţi am plecat 
Și acilea am picat: 

Pe Chiruţa so peţesc 

Și cu ea să mă'nsoţesc; 
Grăbeşte dar a mi-o da, 


De nu, vai de vieaţa ta!... 


Popa, dacă auzea, 

“Foarte rău se încrunta, 
Pe paloş mâna punea 

Și din gură-aşa grăia: 

— Până capul sus mi-o sta 
Sora la Turc nu voiu da! 
Turcul, dacă auzea, 
Foarte rău se mâniea, 
Slugilor le poruncea, 
Paloşele toţi scotea, 

Spre popa se repezea, — 
Cum S'arunc lupii la oi. 
Popa vreme nu pierdea, 
Mânecele sufleca, 

Paloş din teacă scotea 

Și la Turci aşa răcnea: 
— Alelei, tâlhari păgâni 
Și ucigaşi de Români! 
Cum o să vă dau la câni, 
Că de-atâta sunteţi buni | 
Cum zicea, aşa făcea, 

In Turci busna că dădea; 
La mulţi piepturi spinteca, 
La mulţi capete sbura, 
Pe mulţi morţii îi dădea. 
Dar degeaba se lupta, 

Că păgânul nu scădea, 

Ci mai tare se'nmulţea. 
Pentr'un Turc care cădea, 

Zece de-afară venea. 


— Aoleo, popo sărace, 
Turcii: cu Chira ce-or face, 
Că-ţi slăbesc puterile 

Și se'ncurc vederile ? ! 
Sfântul soare sus lucea, 
Vremea prânzului venea 
Și popa mereu slăbea, 
Dän" deodată jos cădea. 
La pământ când! se vedea, 
Paloş de Turc când zărea, 
Spre capu-i că se'ndrepta, 
Ochii el îşi închidea, 

Din piept adânc suspina, 
De moarte se pregătea. 
Inainte de-o muri, 

Spre soru-sa lung privi, 
Lacrimi din ochi că vărsă 
Și din piept amar oftă. 
Turcii mult nu aşteptară, 
Plânsu-i nu-i înduioşară, 
Ci la el se repeziră, 

Cu sete mare-l izbiră, 
Pieptul lui îl spintecară 

Și capul îi retezară. 

lar Chiruţa, vai de ea, 
Roabă la păgâni cădea. 
Atunci sorioara popii, 

Cel de la podul Craiovii, 
Singură de se vedea, 
Capul, mintea nu-şi pierdea, 
Ci până să-şi lase casa 

Și până din ea să iasă 
Pe podele'ngenunchea, 
Mânile-şi împletecea, 
Ochii In sus că-şi ridica 
Şi Turcilor le grăia: 

— „Alelei, agalelor, 


Alelei, paşalelor, 

Turcilor, osmanilor, 
Turcilor, grabnicilor, 
Pieirea Românilor, 

Prea tare nu vă grăbiţi, 
Ci fiţi buni şi zăboviţi, 
Să iau capul irate-meu, 
Singurul sprijinul meu 

Și să-l duc coleam grădină, 
Să-l îngrop lâng'o tulpină 
De înflorit trandafir 

Să-l cânte cele albine. 

Şi Chira cum se ruga, 
Cu ochi frumoşi îi privia, 
Pe Turci îi înduioşa 
Și-un pic o mai aştepta. 


- lar Chiruţa, sărmana, 


Capul frate-său lua, 

De sânge că-l curăța 
Sin grădină că-l ducea 
Și gropşoară că-i făcea, 
Cu însăşi mânuţa sa, 
Sub umbră de trandafir, 
Alături de-un calomfir. 
Dar groapa cum o'nvelea, 
Ea deodată jos cădea, 
Lângă groapă leşină 
Minţile şi le pierdea 

Și când iarăşi se trezea, 
Chiar la Dunăre era 

Și păgânii lângă ea 

In țara lor o ducea. 
Atunci sora dulce-a popii 
De pe la podul Craiovii 
Pe pământ îngenunchia 
Şi de Turci iar se ruga: 
— Turcilor, agalelor, 

, Turcilor, paşalelor, 
Turcilor, grabnicilor, 
Prea tare nu vă prăbiţi 
Și fiţi buni şi zăboviţi, 
Pe palme să mă spăl eu 
De sângele frate-meu, 
Singurul sprijinul meu 
Și la bine şi la rău! 
Turcii o îngăduia 
Şi Chiruţa, vai de ea, 
Știind ce o aştepta, 
Vreme de loc nu perdea, 
Cruce mare că-şi făcea 
Cu ochii spre cer privea 
Sin Dunăre s'arunca 
Strigând cu viers voinicesc, 
In graiu dulce românesc: 
— Decât roabă Turcilor 
Și râsul cadânelor, 


Mat bine, păgânilor, 


Să fiu hrană peştilor! 
Turcii, dacă o vedea 

Că în apă ea perea, 

Pe locuri încremeneau, 
Mânile şi le frângeau. 

Iară Turcul cel bătrân 

Și cu barba pânăn brâu, 
In fire dacă-şi venea, 
După Chira s'arunca 

Și în apă se'nneca. 

Ceilalţi Turci, dacă-l văzură, 
Vreme de loc nu pierdură, 
După el se repeziră, 

Ca să-l scape se căsniră. 
Dar undele mi-i luară, 

Cu toţii se înnecară. 

Dar Dunărea înţeleaptă, 

Unde Chira se sfârşea, Tot vârtejuri se făcea, 
Apă lină se făcea; De nici unul nu scăpa 
lar unde Turcii muria, - Si cu toții se'nneca. 


(Cules de Poşa Stefan, normalist, Constanţa, de la Radu Tuţu de 73 
ani din comuna [ăndărei). 


Cântec de fată mare 


Foaie verde troscăţel, “Eu îi pui pe masă să cine, 
Doi voinici pe min’ mă cer: El svârle cu blidu'n mine; 
Unul tânăr şi sărac, Eu îi fac pat să se culce, 
Altul bătrân şi bogat. El îmi trage-o sfântă cruce. 
— Spune, spune, puiu de cuc: Dar a tânăr şi sărac, 
După care să mă duc? Dimineața, când se scoală, 
— Lasă pe bătrân la dracul, , Işi ia furca subsuoară; 

la pe tânărul, săracul! la furca, pleacă la fân, 

Că cel bătrân şi bogat Vine seara fluierând, 
Dimineaţa, când se scoală, -© La mândruţa lui gândind. 
Işi ia furca subsuoară; Fu îi pui masă să cine, 

la furca, pleacă la fân, ` El mă chiamă şi pe mine; 
Vine seara pufăind Eu îi fac pat să se culce, 
Și pe mândruţa njurând. Fl îmi spune-o vorbă dulce. 


(Cules dela lon David, 60 ani, comuna Cogealac, jud. Constanţa). 


d 


Cântecul celui scârbit 


Frunză verde lozioară, Cunosc omul necăţit 
Inimioară, inimioară, După mers, după păşit; 
Ce-mi stai tristă şi amară ? Că-i e pasul mititel, 

De te-aş vedea'n primăvară Se ține scârba de el. 

Să te scot din piept afară,. — Si iar verde viorea, 

Te-aş pune pe prispă iară, De sar găsi cineva 

Să te bată vânt de vară Să-mi iea scârba cu mâna, 

Si ploaie de primăvară. Şi cămaşa că i-aş da. 

Vânt de vară te-a bătut - Eu cămaşă mi-oiu mai face, 
Și tu nu te-ai cunoscut, Scârbăn lume n'aş mai trage. 
Si tu nu te-ai scuturat Că scârba de cin' se leagă, 
De necazu'n care-ai dat. Nu-l mai vezi cu mintea'ntreagă. 


— Frunză verde lemn dubit, 

Şi de mine s'a legat, — Verde foaie, trei pelini, 
“Tare rău m'am săturat Rău e, Doamne, prin străini ! 
Tot de plâns şi de oftat Că străinu-i ca ciulina, 

De străini mereu mustrat. Te înghimpă ca albina, 


(Cules dela Remus lorgulescu din Adamclisi, judeţul Constanţa, de 
Popescu Dumitru, normalist). 
Comunicate de loan Georgescu 


profesor, Constanţa 
ocoooBoocooa 

CURIOSITĂŢI DOBROGENE 


Alături de vânatul iepurilor cu ciomagul, o altă curiositate a Cadri- 
laterului dobrogean «ste şi vânătoarea vuipilor cu troaca sau tivga. Ciudă- 
tenia aceasta ne-o povesteşte un tânăr din Turtucaia. lată ce ne scrie dânsul: 

„De obiceiu felul acesta de sport îl practică vânătorii fără permis de 
vânătoare. De oarece cunosc mai mulţi din tagma lor, am rugat pe unul 
«dintre ei, anume Jusuf, să mă întroducă în tainele meşteşugului său. Bucu- 
ros; vânătorul mi-a răspuns: ca să vânezi vulpea, ai nevoie de trei lucruri: 
de-o troacă, de fulgi şi de un cocoş, dacă-l ai; dacă nu, merge şi fără de 
cocoş. Apoi vânătorul începu a-mi explica pe rând la ce serveşte fiecare 
dintre cele trei lucrur:', neuitând să se mai odihnească din când în când, 
făcând pauze, în care timp se mai intindea a lene pe „duşecul* (salteaua) 
din fața sobei şi mai trăgea din plin câte un ciubuc, pe care-l privia cu 
nespusă plăcere. 

La această vânătoare troaca joacă rolul principal. După ce se rupe 
troaca din vrej, se lasă la soare să se usuce, ca să devie mai dură şi să 
poată răsuna mai tare. Pe urmă i-se taie din partea superioară, care e bom- 
bată, jumătate. Prin gaura obţinută se introduce in fund o bucată de carne 
şi se fixează acolo cu cocă. Cu vre-o opt troci astfel pregătite şi cu o traistă 
de fulgi de pasere se plecă apoi la . . . vânătoare. 

Ajuns în pă lure, vânătorul aşează trocile lângă tufişuri, în apropierea 
“unei cărări, sau chiar pe cârare, la jista:ță de 50 de paşi una de alta; 
apoi risipeşte în preajma trocilor fulgi albi, ca să poată fi uşor observați 
şi de vulpe şi de vânător. Pe urmă omul se doseşte la pândă. 

Vulpea, — umblând după pleaşcă de vânat, zărind grămada de fulgi 
de lângă troacă, se repede asupra ei şi îmbucă lacomă o parte, crezând că 
a dat de vr'un vânat; însă, văzând că s'a înşelat, respiră tare şi mult, ca 
să lepede afară fulgii. După aceea, mirosindu-i carnea din troacă, vâra ca- 
pul în ea cusilă, până ce ajunge cu botul la carne, pe care o mânâncă. După 
ce a mâncat-o, caută să scape din troacă, însă nu mai poate de urechi. 
Neavând încotro, bălăbăneşte cu capul, smuncindu-!, până ce dă de un co- 
pac, de care începe a izbi troaca. Speriată de zgomot, se opreşte puţin, se 
retrage, apoi iar dă cu troaca din cap în copac şi iar se opreşte. ; 

In timpul acesta vânătorul, care e numai uecht, aude şi, venind în 
grabă, prinde vulpea vie, Si să se mai zică „viclean ca o vulpe“! 

Dar cocoşul ce rost are? 

Are şi el un rost. Dacă nu vin vulpile la troci, vânătorul strânge co- 
coşul dintr'o parte mai simţitoare. Acesta ţipă de durere, iar la ţipătul lui 
aleargă vulpile în grabă, socotind că au dat de pleaşcă. Până la cocoș, însă, 
dau de troci, unde-şi găsesc Bacăul !* 


Salsovia 
Analele Dobrogei. 10 

TOPONIMIE ROMÂNEASCĂ ÎN BULGARIA 


Nu avem până acum studii amănunțite şi complete asupra 
răspândirii elementului românesc în Bulgaria şi nici asupra to- 
ponimiei româneşti din țara vecină. Bulgarii — cunoscută fiind 
mentalitatea lor — au tot interesul să ascundă sub vălul uitării 
asemenea dovezi de expansiune romănească. Cu o persistență 
diabolică ei înţelege să facă zgomot numai în jurul minorităţii: 
bulgăreşti din Dobrogea, minoritate recent colonizată şi cu atât 
mai recentă, cu cât ne coborâm spre sud, ori cât s'ar părea de 
curios acest fapt, — (vezi studii publicate de Miletici, lşircoif, 
Kanitz, Jirecek, Ionescu dela Brad, şi de alţi autori menţionaţi 
în paginile Analelor Dobrogei) —, în sate cu toponimie tur- 
cească. In manualele noastre didactice vezi Geografia Romăniei 
de A. Mehedinţi, ed. IV, 1925, pag. 32—35 şi pag. 42—-46) se 
vorbeşte pe scurt despre elementul romănesc în apusul Bulga-- 
riei şi dealungul Dunărei, dându-se chiar şi o hartă la pag. 34 
cu teritoriul Sopilor, unde astăzi, alături de Bulgari trăeşte şi o: 
numeroasă populație românească. „Bălcescu, în drumul spre: 
Constantinopole scrie cu mirare că până la poalele Balcanilor: 
ma întâlnit nici o urmă de sat bulgăresc“; după înființarea: 
statului bulgar la 1877, „unele sate româneşti au fost bulgari-- 
zate ; altele risipite, iar Bulgarii, coborându-se din Balcani s'au: 
ivit în Deliorman (Cadrilater), unde mai înainte nu se pormeneau: 
de loc“. (pag. 35). La pag. 44 autorul citează mărturia lui Jire-- 
cek, fost ministru în Bulgaria, care afirmă că „dela Târnova 
peste Sumla spre Silistra, călătoriai pintr'o fară turcească“. „Cei 
mai vioi dintre Bulgari sunt cei din mijlocul Balcanilor (Srednia 
Gora). Aceia au luptat mai mult în potriva Turcilor. Dar tocmai 
acolo avem dovezi că trăiau până în timpurile din urmă Români: 
cari Sau buloarizat. Au rămas doar numele satelor“. 


EK d ac 


Nu avem până acum o hartă a Bulgariei făcută în vede-: 
rea numirilor topice româneşti. Aceasta este o lucrare a viito- 
rului, pe care ştiinţa românească trebuie so realizeze. In rân- 
durile ce urmează voim numai să atragem atenția asupra aces- 
tui important capitol, pe care ni l-a sugerat şi o hartă de po- 
pularizare apărută în editura Car! Flemming A. G. Berlin u. Glo- 
gau, ediţia 8, pe scara 1: 600.000 şi intitulată „Bulgarien und 
Ost-Rumelien“ Autorul este F. Handtke. Harta, apărută cu pri- 
lejul războiului balcanic, dă, evident, numai o parte din locali- 
tăţile Bulgariei şi anume, de sigur, pe cele mai importante. Ei 
bine, în această hartă aflăm, spre surpriza noastră, nu numai 
lângă Dunăre, dar chiar până sub poalele Balcanilor şi dincolo 
de Balcani, în basinul Iskerului superior (în jurul Sofiei şi a 
Samacovului) şi al Strumei, până la granița Jugoslaviei şi Ru- 
meliei, un număr considerabil de numiri topice româneşti asu- 
pra originei cărora nu mai încape nici o îndoială. 

Când privim această hartă a Bulgariei din ajunul războiu- 
lui dela 1913, ne impresionează în primul rând toponimia 
aproape exclusiv turcească a Bulgariei nordice dela râul lantra 
până la M. Neagră, apoi toponimia covârşitor turcească a în- 
tregii Rumelii şi, în fine toponimia slavă şi românească a Bul- 
gariei nordice, începând dela râul lantra până la hotarul dinspre 
Jugoslavia. 

Cităm aci numirile topice româneşti : 

Intre râul Timoc (traco-romanul Timacus) şi Lomul apu- 
sean găsim ca nume de sate: Vârfu, Bălei, Sălcuța, Florentin, 
Deleana, Smârdan, Măcriş, Păpădia, Isvoru, Sipotu, Sălaş, Cà- 
lugăru, Ursoiu, Târgovişte, Vlahovići, Vlahadnița, Vlahmahale. 

Intre Lom şi Ogost apar: Dealu Obreji, Crucea, Mişoi, 
Călugăru, Hârleț, Rediu, Vlaşco-selo, şi tocmai sus, pe culmea 
Balcanilor, un ,„,„Doinikinzy“* (= Done cânţi) sub care, spre 
apus, găsim localitatea Ber/ok (= Bârlog d 

Intre Ogost şi Isker, Dunăre şi Balcani, găsim: /uoăneşti, 
Serbâneşti, Serbinița, Cruşeviţa, . Lipnița, Gulita, Ostrovu, Vd- 
dent, Dealu Vârteji, Boureni, Borovan, Palilui, Crăpşan, Ogo- 
deni, Cireni, Mramoreni, (sic), Peşteni (de 2 ori), Crpeț (= Câr- 
piti), Popiţa, Cainari, Roman, Creița, Dormanza, Coliby, Buco- 
vät de 2 ori, din care unul la mijlocul distanţei între Dunăre 

şi Balcani, iar celălalt chiar sub culme) Sanogi (Zănoage? sub 
munte), Clisura, Novăceni (în munte, pe un afluent al Iskerului), 
Lăşeni, Caraşu, Boşniţa. 

Intre Isker şi Vid, din Dunăre în Balcani: Măgura, Mitro- 
polia, 1odorița, Tudoriceni, Petroveni, Blosnița (şi în parantez 
Blasnicevo), Gloşeni, Galata, Izvoru, Teteveni (sic) şi sus, sub 
Balcani, surprinzătorul” Lupeni ! 

Intre Vid şi Osma, dela Dunăre spre munţi: Grădeşti, 
Creta, Comoara, Breşliani, Bivolari, Lascar, Dărmănița, Pavli- 
cheni (un sat vecin e scris însă Pavlikjane), Radoveni, $opot, 
şi sup Balcani Co/iby. 

Intre Osma şi lantra : Bolgăreni (în sensul în care se zice 
Ungureni), Craşan, Grădeşti, Bogata, Cocina, Policrăeşti, Tem- 
nita, Murgaş, Bolovana, Butia, Bodijani, iar imediat sub Bal- 
cani : Coliby şi Stomâneşti ! 

Intre lantra şi Lomul de lângă Rusciuc: Basarabov, Călifari, 
Ciucane (sic), [liana (oraşul scris şi Elena) şi Dolănceni. 

La sud de Balcani, în basinul iantrei superioare, în jurul 
Sofiei, până la graniţa veche a Serbiei, Macedoniei şi Rumeliei, 
găsim : un lanţ de munţi V/aşina planina, un sat Clisura, apoi 
S-ta Ioana, Murzaş, Grădina, Vişan, Valonița (sic), Berendei, 
Bucan,. Cherul (sic), Mramor (sic), Bânişor, Bucinu, Bucino-dul 
(valea), Mănăstirişte, Mramor (a doua oară), Romanţi, Arsan, 
Cârnul (sic), Clisura, Bucina (a treia oară), Bucina (a patra oară), 
Verdical (2 D. Moşina, Calcaş, Călugărița, Granița, Grămăşdan, 
Coşniţa, Ketrov (din chiatră-piatră, Chetroi ?), Clisura (în multe 
locuri), Surla, Păsărel, Păsărel (a doua oară) Văcărel, Balabou, 
Potop, Bogdanli (= Moldoveni ?), Colonari ; toate aceste nume, de 
la Surla în coace, apar între lantra şi Rumelia, deci la SE de Sofia. 
Dar nume cu înfăţişare românească apar sub Balcani şi în NW. 
Rumeliei, însă harta de care ne folosim nu le înseamnă destul de 
clar şi de accea ele trebuesc cercetate după hărţi pe scară mai mare. 


lată un număr respectabil de safe cu nume romăneşti. 
Puse pe harta Bulgariei, ele acopăr toată regiunea dela lantra 
până în graniţa iugo-slavă şi dela Dunăre, peste Balcani, până 
la sud de Sofia, la izvoarele lantrei, Strumei şi Mariţei. Câte 
văi, dealuri, vârfuri, locuri etc. vor mai fi având nume româ- 
neşti ! De aceea, repet, toponimia românească în Bulgaria fiind 

unul din capitolele foarte importante, care interesează deopotrivă 
şi pe etnograf şi pe filolog şi pe istoric, trebueşte neapărat 
luată în studiu şi poate că ea va aduce şi oare care lumini în 
unele probleme încă nu pe deplin limpezite. 

Din seria de nume produse aci, marea majoritate au un 
caracter daco-roman; mai puține au un caracter meridional, sau 
ceva mai arhaic ; iar regiunea ocupată de aceste: nume vine 
exact în dreptul Olteniei şi Munteniei apusene, până prin drep- 
tul jud. Vlaşca, iar nu în dreptul stepelor de răsărit, în dreptul 
Bărăganului. E o constatare de natură antropogeografică, care 
nu trebueşte pierdută din vedere. 

C. Bratescu 

+ V. BOGREA 


Odată cu pacea şi buna învoire întru omenirea colectivă, 
altă pace, cea eternă, începu să pună stăpânire, începând din 
1918, pe viața individuală a lui Vlahuță, Delavrancea, Take 
lonescu, Toma Ionescu etc. 

Tristele păreri de rău se accentuau la gândul ce se 
impunea imediat cu intrebarea: veni-vor vre-odată alții să 
completeze golul lăsat pe urmă-le ? 

Și nu ştiu cum, gânduri asemănătoare ne ademenesc 

azi, când V. Bogrea „nu mai este“. In drumul afirmării noastre 
temeinice ca neam în plină evoluţie, orice făclie călăuzitoare 
ce se stinge este o pierdere pentru care lăcrimăm, chiar dacă 
ar fi destule alte lumini, chiar dacă multe altele ar miji stră- 
lucirea lor ce va să vie. 
Activitatea lui V. Bogrea n'o căutaţi, căci n'o veţi găsi, 
atât în ceea ce a scris pe hârtie, cât mai ales în ceea ce a 
scris în sufletul celor ce l-au cunoscut, în sufletul elevilor 
săi. Izvorul nesecat al cunoştinţelor La împărtăşit direct, prin 
grai. Pe estradă să-l fi văzut pe omulețul/ acela cu sănătatea 
minată, să te poţi minuna de dărnicia divină cu care a 
fost fericit | 

Din puţinul cât a scris însă, ne putem da seama de 
uriaşa sa cultură care a întârziat să se valorifice în opere 
voluminoase din cauza constituţiei sale şubrede. Articolele 
sale, mai ample sau mai sumare, tratează chestiuni de filo- 
logie, istorie, sau de amândouă la un loc ca: „Dobrişan fratele 
Mircei-Vodă“, „Intre filologie şi istorie“, „Menţiuni huma- 
niste despre noi“, „Despre Morlachi“, „Pasagii obscure din 
Miron Costin“, „Din vechea noastră terminologie juridică“, 
„Mărunțişuri istorico-filologice“ etc. toate publicate în Anu- 
arul institutului de isturie naţională (Cluj). Apoi o serie de 


îi alte articole de acelaş soi în Dacoromania (Cluj), Analele 
i Dobrogei (Constanţa), Transilvania (Cluj) etc. 

| Febrilitatea nezăgăzuită a minţii lui nu se închidea numai 
i în cadrul preocupărilor ştiinţifice, ci: adesea se revărsa în note 
i de subtilă poezie lirică intimă, sau în epigrame cu duh, 
ascuțişuri de stilet, la adresa  cutărui pamfil-et, politician, 
misoghin, curent literar, Făgeţel-Ulm-Plopuşor ce scot Fla- 
4 muri etc. Parte din activitatea sa din acest domeniu o găsim S 
S risipită în Neamul Românesc literar (Bucureşti), Societatea R 
B de mâne (Cluj), Ramuri (Craiova), Făt-Frumos (Suceava) etc. | 
Ze Dar multiplicitatea sa spirituală a fost hărăzită să sălăş- 
S luiască un corp destinat de: mult morţii. Viaţa i-a fost 
îi luptă aprigă întru perseverarea materiei. Işi dădea seama că 
va eşi învins de timpuriu când în „Debernur Terrae“ spunea: 


Pământ avar, 

E-aşa puțin din tine'n noi 

Oi — aşa curând 

Ne ceri putinul înapoi— 

Aşa curînd 

Pământ avar ! 

Ţi-l dăm, căci tu ni-l ceri mereu 

Pământ avar ! 
Dar se vede că există o lege de compensare, de echi- 
îi libru. Natura dă subt altă formă ceea ce ia. Și lui V. Bogrea 
i-a dat acea putere creatoare în ştiinţă şi artă, i-a dat acea 
memorie prodigioasă, acel spirit sesisant şi ascuţit, acel avânt s 
de idealism supraterestru, acea sensibilitate emotivă şi acea S 
$ minunată elocvență, toate în schimbul scurtimii zilelor. 3 


Eug. Pohontzu 

MONITORUL JUDEŢULUI CONSTANȚA 


Abonamentul 
1000 lei anual 


ui 
Orice informaţii se vor cere dela 
Serviciul Judeţean din Prefectura 
— Constanţa — 


TABLOU) 


Publicaţiile 


după invoială 


de împărţirea administrativă a Judeţului Constanţa 


Reşedinţa judeţului — Constanţa — Municipiu 


Canara 


Caramurat 


Cogealia 


Gargalâc 


Hasiduluc 


PLASA CONSTANŢA 
cu reşedinţa în comuna Canara 


Vechea de- 
numire 


Satele ce o 
compun ` 


Canara * 
Cocoşul 
Palazu-Mare 


Horozlar 


Caramurat * 


Cogealia * 
Mamaia 


Năvodari Caracoium 


Gargalâcu Mare* 
Gargalâcu-Mic 
Sahman 


Hasiduluc * 
Agigea 
Lazmahale 


NOTA. Semnul * indică reşedinţa comunei. 


1) heproducem acest tablou oficial, în care apar 54 de numiri nouă 
româneşti date sntelor din jud. Constanţa, în urma cererii populaţiei româ- 
neşti ce le iocueşte. Considerăm aceasța ca încă un succes al acţiunii Ana- 
lelor Dobrogei, continuată şi în presa din Constanţa, în „Dobrogea Jung", 
precum şi verbal cu locuitorii provinciei. — Redacţia: 


Observaţii 


Comună nouă 
Deslipit dela 
Cicrâcci 

E C Satele ce o | Vechea de- | Ob d 
E omuna compun BCE | servaţii 
: 6| Osmanfacâ | Osmanfacâ * 
Abdulah 
| Ebechioi 
8 Mahometcea 
7|  Sibioara \ „Sibioara * Cicrâcci 
Oituz Sat nou în- 
KA Taşaul ființat | 
Sal Techirghiol | Techirghiol * Se desființează 
= Musurat | Urluchioi | 
| 9| Topraisar Topraisar* ` 
Biruința Muratan- Mic | 
 Muratanu 
110| Tuzla Tuzla * 


Carmen Sylva ` 
Costineşti Mangeapunar! 


11| Valul lui |\Valul lui Traian*| Hasancea 


Traian Omurcea 
CA TURE E PP PIERE SERIE ESTI) pre FILE. 


PLASA CERNAVODA 
cu reşedinţa în  Cernâvoda 


Cernavoda | Urbană nere- | 


şedintă 


Cochirleni * 
Ivrinezu- Mare | 
Ivrinezu- Mic 


Cochirleni 


Dunărea Dunărea * |  Boascic 

Rasova Rasova *. 

Saligny Saliony * |  Azizia 
Făclia =- Facria 


otefan-cel- Mare 


Seimeni Mari * 
Seimeni Mici 
| ESCH ENEE Pui "er <Ar 


Seimeni 

Vechea de- 
numire 


Satele ce o 
compun 


Comuna Observaţii 


Tortoman * 
Defcea 
Derinchioi 
Geabacu 


Țepeş-Vodă * 
X Siliştea 


Tortoman 


Chiorcişmea 
Taşpunar 


Țepeş-Vodă 


PLASA COGEALAC 
cu reşedinţa în comuna Cogealac 


Casapchioi Casapchioi* 


Cavargic Cavargic * 
Palazu-Mic 
Şeremet 
Cogealac Cogealac * 
Tariverde 


Comună nouă 
Deslipit de la 
Caranasuf 


Duingi * 


Duingi 


Comună nouă 
Desiipit de la 
Cogealac 


Inancişme Inancişme * 


E 


Istria * Caranasuf 


Mihai- Viteazul 


Istria 


Mihai-Vi- 
teazul 


Comună nouă 
Deslipit de la 
Casapchioi 


8| Pantelimon | Pantelimon de 
de Jos JOSA 
Runcu Terzichioi 


Pazarlia * 
Ester 
Ghelingic 


Pazarlia 


Potur * 
Hamamgia 

D C Satele ce o | Vechea de- Ob S 
omună | compun numire servaţii 
111| Râmnic | Râmnicu de sus Venit de la 
i Râmnicu de jos | Tulcea 
Călugăreni 
Colilia 
Cuciuchioi 
112| Săcele x Săcele * Pelitlia 
Vadul Caraharman | S 
{Traian 
"113|  Toxof Toxof * i 
Chirişlic 
PLASA MEDGIDIA | 
cu reşedinţa în comuna Medgidia 
Medgidia | Urbană nereş. 
Alacap Alacap * 
= Nazarcea 
Valea-Dacilor | Endecara- 
chioi 
Biul-Biul | Biul-Biul-Mic * 
Biul-Biul-Mare | 
Carol 1 Caro! I* 
Chiostel Chiostel* | 
Caratai 
Cobadin | Cobadin * 
| 
Docuzol |  Docuzol* 
“Dorobanţu Dorobanţu * | Comună nouă | 
Deslipit dela į 
Carol I 
| 9| Engemahale | Engemahale * 
Fdilchioi 
Lungeiiu Uzumlar 


10| /zvoru!/- Mare | Izvorul-Mare * | Mamutcuius | Comună nouă 
Veterani Idriscuius Deslipit dela j 


SEL — 


Vechea de- 
numire 


Satele ce o 
compun 


Observaţii 


Murfatlar * 
Siminocul 


Turc- Murfat 


Osmancea 
Agemler = 


elek: TA 


ae 


Peştera * 
Mircea-Vodă 
Saidia 
Satu-Nou * 
Celibichioi 
Remus- Opreanu 


Comună nouă 
Deslipit dela 
Facria şi Peştera 


Caciamac | Comună nouă 
Deslipit dela 
Cobadin 


Viişoara * 


PLASA MANGALIA 
cu reşedinţa în comuna Mangalia 


Mangalia | Urbană nereş. 
i 2| Caraomer Caraomer * 
A  Chiragi Chiragi * 
Vârtopul Delioruci 
4| Comana Comana * Mustafaci 
Azaplar 
Carachioi 
Orzari Eribiler 


Darabani * Dauluchioi | Comună nouă 


Grănicerul Canlicicur 


5| Darabani 


Venit dela 
Caliacra 


6| Duranculac | Duranculac * 


7| General C. 
Scărişoreanu 


General C. 
Scărişoreanu * Enghez 
Muior P. Chi- Cassicci 
riacescu 
Amzacea 


Ce 

Satele ce o Vechea de- 


compun numire Observaţii 


Comuna 


E e 


Gherengec | Gherengec * 
Ascilar | 
Haidarchioi i 


Bird Ghiuvenlia | Ghiuveniia 
Alibechioi 


| 10| Kalichioi |  Kaiichioi* Venit dela 
Acângi Caliacra 
Gheferfachi 


111| Limanul Limanul * Caracicula 
Două-Mai 

Hagilar 

llanlâc 


112|  Sarighiol Saiighioi * Cătunele Baş- 
| Albeşti = Acbaşi  |punar, Hoşcadin,l 

Arsa Copucci  |Papucci se des-i 
Coroana Cadichioi fiinţează 


113| Tatlageacul | 'Tatlageacul- 
Mare * 
[e Tatlageacul-Mic 
Mosneni Perveli 
Schitul Mangeapunar 


Valală Valalâ* | Comună nouă 
Deslipit dela | 
Chiragi ` 


PLASA HĂRSOVA 
cu reşedinţa în comuna Hârsova 


Hârsova | Urbană nere- | 


ședință 

Cartai Carta z 
Ciobanu Ciobanu * 
Dulgheru Dulgheru * 


Carapelit 

Satele ce o Vechea de- 
compun numire 


Comuna Observaţii 


5|  Gălbiori Gălbiori * Saragea 
Băltăgeşti | 
6|  Gârliciu Gârliciu * 


7| Ghizdăreşti | Ghizdăreşti * 
Tichileşti 


8|  Muslubei Muslubei * 
Capugi 
Muslu 
sc Şiriu 


9| Pantelimon Pantelimon Comună nouă 


de sus de sus * 


10 Sarai Sarai * 
Balgiu 
Cadicâşia 
11| Satischioi Satişchioi 
Erchesec 
12| Topalu Topalu 


` Capidava Calachivi 


PLASA TRAIAN 
cu reşedinţa în comuna Cuzgun 


Urbană nere- 
şedinţă 


Adamclisi * 
Cherimcuius 
Urluia 


2| Adamclisi 


3 Aliman Aliman * 
Adâncata Polucci 
Vlahii Vlahchioi 


Beilic * 
Baccuius 
Mircești 


Beilic 


` Demircea 


o | NO. cor. 


13 


S 


Comuna 


Caranlâc 


Dobromirul 


din deal 


| Dobromirul 


din vale 


Enigea 


Enişenlia 


Gorna- 
Kadieva 


Mârleanu 


Mulciova 


Oltina 


Parachioi 


15| Tudor-Vladi.- 


Mirescu 

Satele ce o 
compun 


Caranlâc * 
Brebenei 
Rariştea 


Dobro mirul 
din deal *¥ 


Dobromirul 
din vale * 


Enigea * 
Cocargea 
Ghiolpunar 


Enişenlia * 
Asarlâc 
Nastradin 
Lespezi 


Gorna-Kadieva * 


Mârleanu * 


Mulciova * 
_ Haţeg 
lusuipunar 


Oltina * - 
Câşla 
Răzoarele 


Parachioi * 
Calaicea 
Ghiuvegea 


Tudor-Vladi- 


mirescųu * 


= Valea- Țapului 


Vechea de- 


ZE Observaţii 


Ciucurchioi 
| Bazarghian 


Comună nouă | 


Techechioi 


Venit dela 
Caliacra 


Arabagi 


| Curuorman 


| Regepcuius 


Techederesi | 


(No. cor | 


Comuna compun 


a Aa W 


Baeramdede | Baeramedede * 
VETERAN = 

Satele ce o Vechea de- a 
EE Observaţii 


PLASA NOUĂ 
cu reşedinţa în comuna Baeramdede 


căcluLA ŢI | 


< 


Cealmagea 


Cavaclar * 


Beşaul 
Scărişoara Merdevenli- 

Sofular punar Deslipit dela 

Cobadin 


Cavaclar 


Cazilmurat* 
Cerchezul * | Cerchezchioi | Comună. nouă 


Chioseler 
Başpunar 
Becterul 
Borungea ă 
Caraaci + tut? 
Curcani Cherticpunar 


Demircea * 


Cazilmurat 
Cerchezul 


Chioseler 


Comună nouă 


Demircea 
Armutlia 


Docuzaci 
Calfachioi 
Căscioarele 


Dumbrăveni * 
Schender 
Venit dela 


Hasancea * 
Pădureni Deliiusuf- Caliacra 
punar 


Negreşti * Carabacâ 
Unirea Caugagia 

Terziveli 
Venit dela 


Sg? | Caliacra 


Şahvali | 
Secretar, M. MIRONESCU 


Prefect, ANDREI POPOVICI. 


7|  Docuzaci 
| 
Mamuslia 


8| Dumbrăveni Hairanchioi 


9|  Hasancea 


Negreşti 


Saragea 


Ge 
E 


